SunOnline: Athletunnah baaru dhinumuge gothun athletes commission eh ufadhany\ndate_range ބުދަ 29 ޖެނުއަރީ 2020\nއެތުލީޓުންނަށް ބާރު ދިނުމުގެ ގޮތުން އެތުލީޓްސް ކޮމިޝަނެއް އުފައްދަނީ\nޢަބްދުﷲ އައިމަން 17 Nov 2019, 12:00\nމިއަހަރު މޮރިޝަސްގައި ބޭއްވި އައިއޯއަޖީގައި ވާދަ ކުރި ދިވެހި އެތުލީޓުން --- ފޮޓޯ// އެމްއޯސީ\nމޯލްޑިވްސް އޮލިމްޕިކް ކޮމިޓީ (އެމްއޯސީ)ގެ ހިންގާ ގަވާއިދަށް ބޮޑެތި ބަދަލުތަކެއް ގެނެސް އެތުލީޓުންނަށް ބާރުތައް އިތުރުކުރުމުގެ ގޮތުން އެތުލީޓުންގެ ތެރެއިން ފަސް މެމްބަރުން ހިމެނޭ އެތުލީޓްސް ކޮމިޝަނެއް އުފެއްދުމަށް ގައުމީ ކުޅިވަރު އެސޯސިއޭޝަންތަކުގެ ފުރިހަމަ ތާއީދާއެކު ފާސްކޮށްފިއެވެ.\nހޮޓެލް ޖެންގައި އިއްޔެ ބޭއްވި އެމްއޯސީގެ އަހަރީ ކޮންގުރެސްގައި މިއަހަރު ލިބުނު ކާމިޔާބީތަކާއި ކުރިއަށް އޮތް އަހަރާއި މުބާރާތްތަކާއި މެދު ވަނީ މަޝްވަރާކޮށް އެ ކޮމިޓީގެ އަސާސީ ގަވާއިދަށް ބަދަލުތަކެއް ގެނައުމަށް ވެސް ބަހުސް ކުރެވިފަ އެވެ. އެމްއޯސީގެ އާ ގަވައިދު ފާސް ކުރުމަށް ކޮންގްރެސްއަށް ހުށަހެޅީ ގަވާއިދަށް އެންމެ ގިނަ އިސްލާހް ހުށަހެޅި ހޭންޑްބޯލް އެސޯސިއޭޝަނުންނެވެ.\nހޭންޑްބޯލްގެ ހުށަހެޅުމަށް ބޮޑީ ބިލްޑިންގް އެސޯސިއޭޝަނުން ތާއީދުކުރި އިރު ކޮންގްރެސްއަށް އައިސް ތިބި ހުރިހާ އެސޯސިއޭޝަނުން ވެސް ވަނީ އެކަން ފާސް ކުރުމަށް ތާއިދުކޮށްފައެވެ.\nއިއްޔެ ފާސްކުރި އަސާސީ ގަވާއިދާއެކު އެތުލީޓުންނަށް ބޮޑެތި ބާރުތަކެއް ލިބިގެންދާނެ އެވެ. އެގޮތުން އެތުލީޓްސް ކޮމިޝަނެއް އުފެދިގެންދާއިރު ފަސް މެމްބަރުން އެ ކޮމިޝަނަށް އަންނާނީ އެތުލީޓުންގެ މެދުގައި ވޯޓު ލައިގެންނެވެ. އަދި އޭގެ ތެރެއިން ދެ މެމްބަރަކަށް އެމްއޯސީގެ އަހަރީ އާންމު ޖަލްސާގައި ބައިވެރިވެ ވޯޓުވެސް ލެވޭނެކަމަށް އެ ކޮމިޓީން ވަނީ ބުނެފައެވެ.\nއަހަރީ އާންމު ޖަލްސާއަށްފަހު ނޫސްވެރިންނަށް މައުލޫމާތުދެއްވަމުން އެމްއޯސީގެ ޖެނެރަލް ސެކްރެޓަރީ އަހުމަދު މަރުޒޫގް (މަރޭ) ވިދާޅުވީ އެތުލީޓު ކޮމިޝަންއަކީ އައިއޯސީން ފާސްވެގެންދިޔަ ކަންތައްތަކުގެ ތެރެއިން ހިމަނާލަން ޖެހުނު މުހިންމު އެއް ކަންތައް ކަމަށެވެ. އަދި މި ގަވާއިދުގެ ދަށުން ރާއްޖޭގެ ނެޝަނަލް ޓީމުތަކުގެ އެތުލީޓުންގެ ތެރެއިން ވޯޓަކުން ހޮވޭ މެމްބަރުން ކޮމިޝަނަށް އައްޔަނުވެގެން ދިއުމާއެކު އެ މެމްބަރުންނަށް ޖެނެރަލް އެސެމްބްލީގައި ބައިވެރިވުމުގެ ހައްގު ލިބިގެންދާނެ ކަމަށެވެ.\nއަދި އެހެންމެ އެތުލީޓުންނަށް އެގްޒެކްޓިވް ކޮމިޓީއަށް މީހުން އައްޔަނުކުރުމުގެ ބާރަކީ މީގެ ކުރިން ލިބިފައި ނުވާ ބާރުތަކެއް ކަމަށާއި އެކަމުގެ ސަބަބުން އެތުލީޓުން މީގެ ތެރޭގައި ޝާމިލުކުރެވޭނެ ކަމަށް މަރޭ ވަނީ ވިދާޅުވެފަ އެވެ.\nމީގެ އިތުރުން އިއްޔެ އެމްއޯސީގެ ހިންގާ ގަވާއިދަށް ގެނެވުނު ބަދަލުތަކުގެ ތެރެއިން ފާހަގަކޮށްލެވޭ އިތުރު އެހެން ބަދަލަކީ ސެކްރެޓަރީ ޖެނެރަލާއި ޓްރެޝަރާގެ މަގާމަކީވެސް ހިންގާ ކޮމިޓީން އައްޔަނުކުރާ މަގާމެއްގެ ގޮތުގައި ބަދަލު ކުރުމެވެ.\nމަރުޒޫގް ވިދާޅުވީ އާ ގަވައިދު ތަންފީޒު ކުރަން ފަށާނީ އައިއޯއައިސީއަށް ފޮނުވައިގެން ރަޖިސްޓްރީ ކޮށް އަދި އޭގެ ފަހުގައި ސްޕޯޓްސް ކޮމިޝަނާގެ އޮފީހުގައި ރަޖިސްޓްރީ ކުރެވުމުން ކަމަށެވެ.\nއެމްއޯސީގެ އަހަރީ އާންމު ޖަލްސާގައި އެ ކޮމިޓީގެ އަސާސީ ގަވާއިދަށް ބޮޑެތި ބަދަލުތަކެއް ގެނައިރު، މި ޖަލްސާގައިވަނީ އެމްއޯސީގެ ބަޖެޓުވެސް ފާސްކޮށްފައެވެ. އެގޮތުން އެމްއޯސީއަށް ލިބޭނެ އާމްދަނީއެއްގެ ގޮތުގައި ލަފާކޮށްފައިވަނީ 38،832،927.20ރ. (ތިރީސް އަށް މިލިއަން އަށްލައްކަ ތިރީސް ދެހާސް ނުވަސަތޭކަ ހަތާވީސް ރުފިޔާ ވިހި ލާރި)އެވެ. އަދި ޚަރަދުވާނެ ކަމަށް ލަފާކޮށްފައިވަނީ 46،775،182.20ރ. (ސާޅީސްހަ މިލިއަން ހަތްލައްކަ ހަތްދިހަ ފަސްހާސް އެއްސަތޭކަ އަށްޑިހަ އެއް ރުފިޔާ ވިހި ލާރި)އެވެ.\nމިއަދުގެ ޖަލްސާގައި އެމްއޯސީގެ މެމްބަރު އެސޯސިއޭޝަންތަކުގެ ތެރެއިން، ސާފިން އެސޯސިއޭޝަން އޮފް މޯލްޑިވްސް ފިޔަވައި އެހެން ހުރިހާ އެސޯސިއޭޝަނަކުން ވަނީ ބައިވެރިވެފައެވެ. އެކަމަކު މި ޖަލްސާއަށް ވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) އަށް ދައުވަތު ދީފައެއް ނުވެއެވެ.\nއެމްއޯސީއިން ބުނީ ވީއޭއެމްއަށް ދައުވަތުނުދިނީ މި ޖަލްސާގައި ބައިވެރިވުމަށް އެ އެސޯސިއޭޝަނަށް ފޮނުވުމުން ވީއޭއެމްގެ ނަމުގައި ދެ ފަރާތަކުން މި ބައްދަލުވުމުގައި ބައިވެރިވާން އެދުމުން، އިންޓަނޭޝަނަލް އޮލިމްޕިކް ކޮމިޓީ (އައިއޯސީ) އިން ވީއޭއެމް ބައިވެރިނުކުރުމަށް އެންގުމުން ކަމަށެވެ.\nމޯލްޑިވްސް އޮލިމްޕިކް ކޮމެޓީ\nއަހްމަދު މަރުޒޫގު (މަރޭ)\nސައުތު އޭޝިއަން ގޭމްސް\nއޭޝިއަން ގޭމްސްގައި ވާދަކުރުމަށް ޓީމުތައް ފުރަންފަށައިފި\nއޮލިމްޕިކް ކޮމިޓީން އެތުލީޓއސް ކޮމިޝަނެއް އުފައްދަނީ\nގައުމީ އެތުލެޓިކްސް ޓީމު އިންޑިއާއަށް ފުރައިފި


SunOnline: Film HEHES ge Trailer aammunna hama ah\nއައިމިނަތު ލުބާ 21 Aug 2021, 07:43\nދިވެހިންގެ ތެރޭގައި މަގުބޫލު ގިނަ ފިލްމުތަކެއް ގެނެސްދީފައިވާ ޔޫއްޕެ ޕްރޮޑަކްޝަނާއި ޝައި ޕްރޮޑަކްޝަން ގުޅިގެން ކުރިޔަށް ގެނެސްދޭން ނިންމާފައިވާ ދިވެހި ފިލްމު "ހެހެސް"ގެ ރަސްމީ ޓްރެއިލާ އާންމުންނާ ހަމައަށް ގެނެސްދީފިއެވެ.\nބުރާސްފަތި ދުވަހު މި ފިލްމުގެ ޓްރެއިލާ އާންމުކުރިއިރު މި ފިލްމު ޕްރޮމޯޓްކުރަނީ "އިން ފަހަނައެޅި އިޝްގް"ގެ ހޭޝްޓެގް އާއެކުގަ އެވެ. މި ފިލްމަކީ ލޯބީގެ ތަފާތު ވާހަކައެއްގެ މަށްޗަށް ބިނާކޮށް އުފައްދާ ސަސްޕެންސް ތްރިލާއެކެވެ.\nޝައުގުވެރި ގިނަ މަންޒަރުތަކެއް މި ފިލްމުގެ ޓްރެއިލާ އިން ފެނިގެންދިޔައިރު ފިލްމު ތަފާތުވާނެ ކަމުގެ ޔަގީންކަން ފިލްމުގެ ޓީމުން ދެއެވެ. ހަތަރު އަންހެނުން ލޯބި ސިފަކުރާގޮތް ޓްރެއިލާ އިން ފެނިގެންދިޔައެވެ.\nރާއްޖޭގެ މަޝްހޫރު އެކްޓަރު އަހްމަދު ނިމާލްގެ ޑައިރެކްޝަނުގެ ދަށުން ގެނެސްދޭ މި ފިލްމަކީ ބޮޑު ކާސްޓެއް އެކުލެވިގެން ތައްޔާރުކޮށްފައިވާ ފިލްމެކެވެ. "ހެހެސް"ގެ ޕްރޮޑިއުސަރުންނަކީ ބެލުންތެރިންނަށް ކާމިޔާބު ފިލްމު ތަކެއް ގެނެސްދީފައިވާ ޕްރޮޑިއުސަރު އިސްމާއީލް ޝަފީގާއި އަލީ ޝާނީޒް މުހައްމަދެވެ.\nމީޑިއާނެޓްގެ މަލްޓި ސްކްރީން އެޕް މެދުވެރިކޮށް މި ފިލްމު ސްޓްރީމްކުރާއިރު ފިލްމު ދައްކާނެ ވަކި ތާރީޚެއް އަދި ހާމަކޮށްފައެއް ނުވެ އެވެ. މި ފިލްމަކީ ކުޅަދާނަ އެކްޓަރު ޔޫސުފް ޝަފީއު (ޔޫއްޕެ)ގެ ސްކްރީން ޕްލޭއެކެވެ.\nއަދި ފިލްމު އިންޑަސްޓްރީގެ ކާމިޔާބު ދެ މޫނު ކަމަށްވާ އިބްރާހިމް ޖިހާދުއާއި އަލީ އާޒިމް (ދޮން އައްޔަ)ވެސް ފެނިގެންދާނެ އެވެ.


Mulimathi United ge hingaa committee ah kurimathi lumuge furusathu hulhuvaalaifi - AO News\nމުލިމަތި ޔުނައިޓެޑްގެ ހިންގާ ކޮމިޓީއަށް ކުރިމަތިލުމުގެ ފުރުޞަތު ހުޅުވާލައިފި\nސ.މީދޫ މުލިމަތި ޔުނައިޓެޑްގެ އައު ހިންގާ ކޮމިޓީ އިންތިޚާބު ކުރުމަށްޓަކައި ހިންގާކޮމިޓީގެ މަޤާމުތަކަށް ކުރިމަތިލުމަށާއި ވޮލިންޓިއަރ ކުރުމުގެ ފުރުޞަތު ހުޅުވާލައިފި އެވެ.މުލިމަތި ޔުނައިޓެޑުން ބުނީ އެ ޖަމްޢިއްޔާގެ ހިންގާކޮމިޓީގެ މުއްދަތު ހަމަވުމުގެ 30 ދުވަސްކުރިން އައު ކޮމިޓީއެއް ނަގަންޖެހޭތީ ޖަމްޢިއްޔާގެ މެމްބަރުންނަށް މި ފުރުޞަތު ހުޅުވާލާފައިވާކަމަށެވެ. ޖަމްޢިއްޔާގެ ހިންގާކޮމިޓީއަށް އިންތިހާބުކުރުމަށް ހަމަޖެހިފައިވާ މަގާމުތަކުގެ ތެރޭގައި:\n2 ޢާންމު މެމްބަރުން\nއެ ޖަމްމިއްޔާ ބުނީ މި މަގާމުތަކަށް ކުރިމަތިލުމުގެ ޝަރުތުތަކުގެ ތެރޭގައި ޖަމްޢިއްޔާގެ މެމްބަރަކަށްވުމާއި ޢުމުރުން 18 އަހަރަށްވުރެ މަތީގެ މީހަކަށްވުމާއި އަދި ޝަރުޢީ ނުވަތަ ޤާނޫނީ ބަންދެއްގައި ނެތް މީހަކަށްވުން ހިމެނެއެވެ. މީގެ އިތުރުން އެ ޖަމްމިއްޔާގެ ވޮލިންޓިއަރުންނަށް ވާން ބޭނުންވާ ފަރާތްތަކަށްވެސް އެ ފުރުސަތު ހުޅުވާލާފައިވާއިރު ވޮލެންޓިއަރ ކުރުމަށް ބޭނުންވާ މީހުންގެ ޝަރުތުތަކުގެ ތެރޭގައި މަސައްކަތަށް އަހައްމިއްޔަތު ދޭ މީހެއް ކަމުގައިވުމާއި 18 އަހަރުންދަށުގެ ކުއްޖެއްނަމަ، ބެލެނިވެރިޔާގެ އިއުތިރާޒެއް ނެތުމާއި ޖަމްޢިއްޔާގެ މަޤްޞަދުތައް ޙާޞިލުކުރުމަށް އެހީތެރިވެދޭ މީހެއްކަމުގައިވުމުގެ އިތުރުން ޝަރުޢީ ނުވަތަ ޤާނޫނީ ބަންދެއްގައި ނެތް މީހަކަށްވުން ހިމެނެއެވެ.\nހިންގާކޮމިޓީގެ މެމްބަރުންގެ ގޮތުގައި އަދި ވޮލިންޓިއަރުން ގޮތުގައި ކުރިމަތިލުމަށް ފޯމު ހުށަހެޅުމުގެ މުއްދަތު 26 ނޮވެމްބަރ 2020 ވާ ބުރާސްފަތި ދުވަހުގެ މެންދުރުފަހުގެ 14:00 އާ ހަމައަށް ހުޅުވާލާފައިވާ އިރު، މި މަގާމުތަކަށް ކުރިމަތިލުމަށް އެދޭ ފަރާތްތަކުން، އެކަމަށް ޚާއްސަކޮށްފައިވާ ފޯމް ފުރުމަށް އެ އެޖަމްޢިއްޔާއިން ވަނީ އެދިފައެވެ. އަދި މި ފޯމް މުލިމަތި ޔުނައިޓެޑްގެ ފޭސްބުކް ޕޭޖުން ލިބެންހުންނާނެ ކަމަށާއި އީމެއިލް މެދުވެރިކޮށް ހުށަހަޅުއްވާނަމަ ލިޔުމުން ފޮނުވަންވާނީ [email protected] އަށް ކަމަށްވެސް ޖަމްޢިއްޔާއިން ވަނީ ބުނެފައެވެ.\nމީގެ އިތުރުން މުލިމަތި ޔުނައިޓެޑްއިން ބުނީ އާންމުންނަށް މި ފުރުސަތު ހުޅުވާލުމުގެ އެންމެ ބޮޑު ބޭނުމަކީ މުޖްތަމައުގައި ހިލޭ ސާބަހަށް މަސައްކަތްކުރާ މީހުންނަށް ފުރުސަތު ހޯދައިދިނުމުގެ އިތުރުން ޖަމްމިއްޔާ ޖަމާއަތްތަކަށް އިތުރު ތަމްރީންތައް ހޯދުމަށް ލިބޭ ފުރުސަތުތައްވީހާވެސް ގިނަ ބަޔަކަށް ފޯރުކޮށްދިނުންކަމަށެވެ.\nމުލިމަތި ޔުނައިޓެޑަކީ 2012ވަނަ އަހަރުން ފެށިގެން އައްޑޫ ސިޓީ މީދޫގެ އިޖްތިމާއީ ކަންކަމުގައި އިސްކޮށް ހަރަކާތްތެރިވަމުން އަންނަ ޖަމްމިއްޔާއެވެ. މި ޖަމްމިއްޔާއިންވަނީ ފާއިތުވެދިޔަ 08 އަހަރު މީދޫގައި އިޖްތިމާއީ ގިނަ ހަރަކާތްތަކެއް ހިންގާފައެވެ.\nލޫން ޕްރޮޖެކްޓުގެ ބެލޫންއެއް އައްޑޫކަނޑަށް ވެސް ވެއްޓިއްޖެ


SunOnline: #VAAHAKA: Fire and Ice - 18\nފަޔަރ އެންޑް އައިސް (18)\nއައިޝާ ނަސީމް 11 Jul 2019, 11:44\n"އަޅުގަނޑުމެން އެންމެން އެކީ ސުވަރުގެއިން ބައްދަލުވާނެ އިރާދަކުރެއްވިއްޔާ..........." ފުރުގާން ކުރިމަތީ ހުރި ސޯފާގައި އިށީނެވެ.\n"ދަރިފުޅާ. ސިއެނާ އަދިވެސް އެއްވެސް ވަރަކަށް ރަގަޅުނުވަނީތަ؟ މަންމަގެ ޖާސިމްއަށްވެސް ވީ ހަމަ މިހެން. އެކަމަކު ސިކުނޑީގެ މައްސަލައެއްނޫން. މަންމަ މިއަދު ބުނެފާނަން ދަރިފުޅަށްވެސް މަންމަ ފޮރުވާފައިވާ ސިއްރެއް.................................." ނޫރިއާ އަތް މޮޑެލަމުން މަޑުމަޑުން ބުނެލިއެވެ. " ޖާސިމް ރައްޓެހިވެގެން އުޅުނު ޒަންދު ޕަރީއަކީ ޖިންނީންގެ ޝެހެންޝާހު ޚުސްރޫގެ އަންހެންދަރި. އެކަން އެނގުނީ ސުލޭމާންބެ ގެ ފަރާތުން. ސުލޭމާންބެ ސިހުރު ހަދާފައި ޒަންދު ނައްތައިލީ. އެކަމަށް ފައިސާ ޚަރަދުކުރީ މަންމަ އަތުން. ހުރި އެންމެ އަންހެންދަރި މަރައިލީތީ މި އާއިލާގެ ފަރާތުން ބަދަލު ހިފަންވެގެން އެ ރަސްގެފާނާއި އައުވާނުން އުޅެގަތީ. ޖާސިމްއަށް ހެދިގޮތެއް އަދި އަދަށްދާންދެން މަންމައަށް އެނގިފައެއްނުވޭ. އެ ދަރިފުޅު ދުނިޔޭގައި ހުރިކަމެއް ނެތްކަމެއްވެސް ނޭގޭ. އެހެންމީހަކަށް ގެއްލުމެއް ދިނުމުގެ ކުރިން އެންމެންގެ ރައްކާތެރިކަމަށްޓަކާ ސުލޭމާންބެ ހަދައިދިނީ ލޮއިން ހަދާފައިވާ އަނގޮޓިއެއް. އެ އަނގޮޓި ދަރިފުޅުމެން އަތުން ނުނަގަން މަންމަ އަމުރުކުރިން. އަދި އަދަށްދާންދެންވެސް ދަރިފުޅުގެ އަތުގެ އިނގިލީގައި މިއޮތީވެސް އޭގެ އަނގޮޓިއެއް......"\n"ސިހުރުވެރިންނަކީ އެކަހަލަ ބަޔެކޭ މަންމާ. މީހުންނަށް އޮޅުވާލައިގެން ފޭރުމާއި މަކަރުހެދުން ނޫންކަމެއް ނުކުރާނެ............................." ފުރުގާން އަތުގެ އިނގިލީގައި އޮތް އަނގޮޓިއަށް ބަލައިލީ ނުރުހުމާއި އެކުގައެވެ. މަންމަގެ ހަދިޔާއެއްކަމަށް ހީކޮށް ހަށިގަނޑުން ވަކިނުކޮށް ބޭއްވި އަނގޮޓިއަކީ ހަގީގަތުގައި އެހެންމީހެއްގެ މަކަރުވެރިކަމުގެ ނިޝާނެކެވެ. އޮޅުވައިލުމެކެވެ.\nވަގުތުން އަނގޮޓި ނަގާ އަތުކޮޅަށް ހޫރައިލަން އޭނަ ބޭނުންވިއެވެ.\nކޮން ޚުސްރޫއެއް ހެއްޔެވެ؟ ކޮން ޒަންދު ޕަރީއެއް ހެއްޔެވެ؟ އިންސާނުންނަށްވުރެ އެހެން ނަސްލެއް ބާރުގަދަވެފައި މޮޅުވާކަމެއް އޭނައަކަށް އެނގިފައެއްނުވެއެވެ. ގުރުއާނުގައި ވަހީކުރައްވާފައިވަނީވެސް ޖިންނިންނަށްވުރެ ހުރިހާ ގޮތަކުން އިންސާނާ މޮޅުކަމަށާއި ވިސްނުންތެރިކަމަށެވެ. އެންމެ ރީތި ސިފައިގާ އުފައްދަވާފައިވަނީ އިންސާނާކަމަށެވެ.\nހިތަށް އެރިހާ އެއްޗެއް މަންމަ ކައިރީ ހާމަކޮށްގެން މަންމަގެ ޟައީފު ހިތުގައި ކުޑަ ކޫރުމެއް އެޅޭކަށްވެސް އޭނަ ނޭދެއެވެ. އެއަށްވުރެ ބޮޑަށް އޭނަ މަންމައަށް އިހުތިރާމްކުރެއެވެ. ލޯބިވެއެވެ. އެންމެ ޚާއްސަ މީހަކީ މަންމައެވެ. މަންމަގެ މޫނަށް ވެރިވި މޮޅިވެރިކަން އޭނަގެ ވާހަކަތައް ބަދަލުކޮށްލަން ހިތަށް ބާރު އެޅިއެވެ.\n"އޯކޭ މަންމާ. އަޅުގަނޑު މަންމަގެ ވާހަކަ ގަބޫލުކޮށްފިން. ދެން ކިހިނެއް ހަދަންވީ"\n"ދަރިފުޅާ. ސިއެނާ މޮޔަކޮށްލީވެސް އެމީހުން. އެކުއްޖާފުޅަށް ރުގުޔާ ކުރުވަން މަންމަ ވިސްނިން..............."\n"ޔަގީން. މަންމަ ބުނާގޮތަށް ހަދާނީ..." ފުރުގާން އެއްބަސްވިއެވެ.\n" ދަރިފުޅުމެން ދީނާއި ކައިރިވެ ދެއިރު ޒިކުރުކޮށް ބަގަރާ ސޫރަތްކިޔަވާ މިކަހަލަ ކަންތައް ކުރީމަ ޖިންނީންގެ އުދަގޫތަކުން ސަލާމަތްވާނެ. އެއީ ރާގީންވެސް ބުނެދޭ އެއްޗެއްސަކީ. މަންމަ ދަންނަ ރާގީއެއް ކެނެޑާގައި އުޅޭ. އޭނަ ގެނެސްގެން ސިއެނާއަށް ރުގުޔާ ކުރުވަން ބޭނުންވީ އަދި ނަމަވެސް ދަރިފުޅަށް އެނގޭތަ؟ ޚުސްރޫގެ އަންހެނުން ޚަލީސީ މަންމައަށް އިންޒާރުކޮށްފި. މަންމަމެން ޒަންދުޕަރީ އަށް އަނިޔާވެރިވެ ކަނޑު ފައްތާލީޔޯ. އެހެންވެ އެކަމުގެ ބަދަލުގައި ޖާސިމް އެމީހުންގެ ޖަލުގައި ހައްޔަރުކޮށްފައޯ. އިތުރަށް ސިހުރު ހަދާ އެއްވެސް ކަމެއް ކޮށްފިއްޔާ ޖާސިމްގެ ފުރާނަނެތް މަސްގަނޑޯ ދެން ފެންނާނީ. އެމީހުން މިހާރު އެހެން ޑީލެއް ހަދައިފި................" ނޫރިއާގެ ލޮލުން ކަރުނައިގެ ސައިލާބެއް ތިރިއަށް ދެމިގެންފިއެވެ.\nނޫރިއާގެ ވާހަކަތައް އަހަން ފުރުގާން އިނީ ނުތަނަވަސްވެފައެވެ. މަންމައާއިމެދު ހަމްދަރުދީވެފައެވެ.\nމި އާއިލާގައި މޮޔަކަމަށް ވާރުތަކުރާ ޖީންއެއް ހުރީކަން އޭނައަށް މިއަދު ޔަގީންވެއްޖެއެވެ.\nމަންމަ ނޫރިއާ ނިކަން ސިއްރުސިއްރުން ބުނެލީ އެ ޑީލް ގެ ވާހަކައެކެވ. އެއާއެކު ނޫރިއާ ހިތް ކުދިކުދިވާފަދަ ގޮތަކަށް ރޮއިގަތެވެ. ފުރުގާން މަންމަގެނެސް މޭގައި ޖައްސައިލީ ހިމާޔަތްދޭފަދަ ގޮތަކަށެވެ. މަންމަ އޭނައަށް ކުޑައިރު ހިމާޔަތް ދިންފަދައިންނެވެ. މަންމަގެ ލޯ ފޮހެލަދިނީ ނިކަން އޯގާތެރިކޮށެވެ. ހުރިހާ ކަމެއް ރަގަޅުވާނެކަމުގައި ބުނެ ފުރުގާން އޭނަގެ މަންމަ ހިތްހަމަޖައްސައިދޭން މަސައްކަތްކުރިއެވެ.\nއާޔާއަށް ހޭލެވުނުއިރު ކޮޓަރިތެރެއަށް އެޅިފައިވަނީ ހަމައެކަނި ހަނދުވަރުގެ ފަނޑު އައްޔެކެވެ. ތެޅިގަތް ހިތަކާއިއެކު ބޯ ހިއްލާލާފައި ބަލައިލިއިރު ބެލްކަނީގެ ދޮރު ހުރީ ކަހާލާފައެވެ. ކަރަންޓު އޮތްކަން އެބައެނގެއެވެ. އެއަކޮންޑިޝަންއާއި އެހެން ސާމާނުތައް މަސައްކަތްކުރެއެވެ. ޔަގީނުންވެސް ނިދުނުއިރު ބޮކިތައް ހުރީ ދިއްލާފައެވެ. އާޔާ ރިމޯޓުން ބޮކިތައް ދިއްލާލުމަށްފަހު ތެދުވެގެންގޮސް އަވަހަށް ދޮރު ލައްޕާލައިފިއެވެ.\n"އަހަރެން ސްލީޕްވޯކް ކުރަންވެސް ފެށީތަ؟ " އާޔާގެ ހިތް ނުތަނަވަސްވިއެވެ.\n"އާޔާ..........." ކޮންމެވެސް މީހަކު އޭނަގެ ނަން ވައިއަޑަކުން ކިޔައިލިހެން ހީވިއެވެ.\n"ސުބުހާނަﷲ........" އާޔާ ގުޑިލަން ނުކެރިހުރެފައި ވަށައިގެން ލޯ ހިންގައިލިއެވެ. އިތުރު އަޑެއް ބަޑެއް ނީވުނެވެ. ގަޑިބަލައިލިއިރު ތިނެއް ޖެހީއެވެ. ފޯނުން ގުރުއާން ޖެއްސުމަށްފަހު އެނދުގައި އޮށޯވެލަން ހިނގައިގަތްތަނާ ޝެލްފްމަތިން ފެނުނު އެއްޗަކުން ތޫނު ހަޅޭކެއްގެ އަޑު ކަރުތެރެއިން ނުކުތެވެ. އެތައް އަހަރެއްކުރިން އާރިޒްދިން "އައި ލަވް ޔޫ " ޖެހި ޓެޑީ ބެއާއާއި ޖަވާހިރު އެއޮތީ ރަފައެލްގެ ވާހަކަފޮތް މަތީގައެވެ. އެފޮތާއި އެއެއްޗެއްސާއި ގުޅުމެއްވާފަދައެވެ. އެތައް އަހަރެއްފަހުން ތަޅުލާފައި ހުރި ކޮޓަރިއަކަށް އެ އެއްޗެހި ގެނެސް ވެއްދީ ކާކުކަމެއްވެސް ނޭގުނެވެ. އާޔާގެ މުޅި ހަށިގަނޑުވެސް ރޫރޫ އަޅައިގަތެވެ. ހަތަރެސްފައި ފިނިވެ ބިރުން ހިތް ފަޅައިގެން ދާވަރުވިއެވެ. މޭގައި އަތް ޖައްސާ ބާރުކޮށްލައިގެން ހުރެފައި އާޔާ ދެލޯ މަރާ ތަގުޅިކޮށްލިއިރު ލޮލުން ކަރުން ފައިބައިގެންފިއެވެ. ހިމާޔަތަށް އެދި ދާން ހުރި މީހަކީ އޭނަގެ ބައްޕައެވެ. އެކަމަކު އިރުއިރުކޮޅާ އެއްޗެކޭ ކިޔައިގެން ބައްޕަ އިތުރަށް ނުތަނަވަސްކުރުމުގެ ބަދަލުގައި މި ރޫހާނީ ބާރާއި އަމިއްލައަށް ހަގުރާމަކުރަން އޭނަ ނިންމިއެވެ. ބައްޕަ ހުންނަވަނީ ސިއެނާއާއި ދޮންމަންމަގެ މައްސަލައިގާ ހާސްވެފައެވެ. ޖިންނިން ބަލިކަށިކޮށްލަން ރުގުޔާވެސް ޖެހިދާނެއެވެ. އާޔާ ޔޫޓިއުބަށް ވަދެ ޝައިތާނުން ފައްސާލާފަދަ ރުގުޔާއެއް ޖެއްސިއެވެ. ފާޚާނާއަށްވަދެ ވުޟޫކޮށްލުމަށްފަހު މުސައްލަމަތީ އިށީދެލީ ދަމު ނަމާދުކޮށްލާށެވެ.\nބަލްސަމްގެ ހަޅޭކުގެ އަޑަށް ފުރުގާން ހޭލެވިގެން ބޮކިތައް ޖައްސައިލިއެވެ. ބަލްސަމްއަށް ދިމާވި ހާލަތުން އަރައިގަނެވޭނެ ގޮތެއް އަދިވެސް ނުވެއެވެ. ނަމަވެސް މިރޭ ތަފާތެވެ. މިރޭ ބަލްސަމްގެ ފަރާތުން ފެންނަން ފެށީ އެހެންކަހަލަ އަމަލުތަކެވެ. ފުރުގާންގެ އަތުގައި އެލިގަތެވެ.\n"އަހަރެން އުޅުނީ ކޮންމެވެސް ވާހަކައެއް ބުނަން. އެވާހަކަ ހަދާން ނެތިއްޖެ. އެމްނީޒިއާތަ؟ އަހަރެން އެބަ ބިރުގަނޭ....................."\n"ބެލްސް. އިޓްސް އޯކޭ ހަމަޖެހިބަލަ. ބިރުވެރި ހުވަފެނެއް ފެނުނީކަމަށްވާނީ......ލުކް އެޓް މީ..............." ފުރުގާން ބަލްސަމްގެ މޫނުގައި ދެއަތުން ހިފަހައްޓާފައި އޭނައާއި ހަތަރުކަޅި ހަމަކުރުވިއެވެ.\n"ނޫން. ކޮންމެވެސް މުހިއްމު ކަމެއް ސިކުނޑިން ފިލައިފި. މިއަދު އަހަންނާއި ދިމާވި ކަމެއް.......ކޮންމެވެސް މީހަކާއި ދިމާވި. އެއީ ކާކުތަ؟ " ބަލްސަމް ނިތްކުރީގައި ދެއަތުން ހިފަހައްޓަމުން ލޯ މަރާލައިފިއެވެ.\nކުޅަދާނަ ނަފްސާނީ ޑޮކްޓަރަށްވެ ހުރެ އެހެން މީހުންނަށް ފަރުވާދިނުމުގައި މަޝްހޫރު މީހަކަށްވީއިރު އަމިއްލަ އާއިލާއަށް އެހީތެރިކަމެއް ފޯރުކޮށްދިނުމުގައި އޭނަ ބަލިކަށި މީހަކަށްވެއްޖެއެވެ. އަމިއްލަ ނަފުސަށް އޮތް އިތުބާރު ގެއްލިގެންދާންފެށިއެވެ. ބަލްސަމްއަށް ދިމާވީ ޕީޓީއެސްޑީކަމަށް ހީކޮށް އެކަމަށް ފަރުވާދިނަސް ހައްލެއް ނުލިބުނެވެ. މިހާރު ނުނިދިގެން އުޅުމާއި ބިރުވެރި ހުވަފެންތަކާއި ހަނދާންނެތުން ފަދަ އުދަގޫތައް އިތުރުވާން ފަށައިފިއެވެ. ރުޅިގަދަވުމާއި އަމިއްލަ ނަފުސަށް އަނިޔާދޭން މަސައްކަތްކުރާވަރުންވެސް ފުރުގާންގެ ބޯ ހަލާކުވާވަރުވިޔަސް ވަކި ކުރާނީ ކީއްހެއްޔެވެ؟ އެހާ ލޯބިން އުޅުނު އާއިލާ ރޫޅި ވަކިވެދަނީއެވެ.\nއާރިޒް ކޮޓަރީގެ ފާނޫޒް ދިއްލާނުލާ އެނދަށް ވެއްޓިގަތެވެ. އަނދިރިކަމުން ކަށްވަޅުފަދައެވެ. އެކަނިވެރިކަމާއި ހިތާމަ އަދި މޮޅިވެރިކަން އޭނަ ވަށާލާފައިވިއެވެ. ޖަނާހުއާއި އާރިކް ވީޑިއޯ ގޭމް ކުޅެންތިބެ ދޭތެރެއަކުން ޖަހާލާ ހިނިގަނޑާއި ހަޅޭއްލަވައިގަންނަ އަޑުންވެސް މިއަދު އޭނައަށް އުދަގޫވިއެވެ. ކަންފަތްމަތީ ބާލީސް އަޅަން މަޖުބޫރުވިއެވެ.\n"ކިހިނެއް ހަދާނީ. އާޔާ ގާތު ބުނަންވީތަ؟ " އާރިޒް ގެ ސިކުނޑި އެކި ޚިޔާލުތަކުން ފުރުނެވެ.\n"އެރިކްގެ ޚިޔާލެއް ހޯދަންވީ ކަން ނޭގޭ. އެކަމަކު އަހަންނަކީ ކާކުކަން އެނގިއްޖެއްޔާ އާޔާ ހޭޓްކުރާނެކަން ޔަގީން..........އެކަމަކު އޮޅުވާލުމެއްގެ ތެރޭ ރިލޭޝަންއެއް ކުރިއަށް ގެންދިއުން ހަމަ އެންމެ ރަގަޅުތަ. އާޔާ ހޭޓްކުރިޔަސް އައި ޝުޑް ޓެލް... އާޔާއަށް އެނގެން ޖެހޭނެ މިއީ ހަމަ އެ އާރިޒްކަން. އޭރު މަންމައާއިހެދި ކަޅުލެންސް ލައްވައިގެން ކަން އުޅުނީ. އަނދިރީގައި ބެހެއްޓުމަކީ އާޔާއަށް ދެވޭ ދެރައެއް..." އާރިޒް ފެންކަޅިވާގޮތްވިއެވެ.\nލޯބިވާ އަންހެންކުއްޖާ ލިބެން އުޅެފައި ގެއްލެނީ ކަން އިހުސާސްކުރެވުމުން ހިތާމަ ނުކުރާނީ ކޮން އިންސާނެއް ހެއްޔެވެ؟ އެ އިހުސާސްތައް ބަޔާންކޮށްދިނުމަކީ އާރިޒްއަށް ކުޅަދާނަކަމެއް ނޫނެވެ. ހިތަށް ބާރުވެފައިވާ ވަރާއި ލޮލުގައި އެހެރަ ހިތި އަސަރުތައް ފޮރުވަން މަސައްކަތްކުރާއިރު އޭނަ ކުރާ ހިތާމަތައް ހެއްދެވިފަރާތަށް ނޫނީ އެނގިގެނެއް ނުވެއެވެ.\n"ހޭޓް އިޒް ދަ ބިގިނިން އޮފް ލަވް ލޫސިފާރ. އާޔާ އަދި ޕާސްޓްގައި ރުޅި އަޔަސް މިހާރު އޭނަ އެބަ އުޅެއެއްނު. ސޯ ކުރީގެ ޗެޕްޓާތައް ހުޅުވައިގެން އުފާވެރިކަމެއް ނުހޯދޭނެ. ލައިފް އިޒް ޝޯޓް. އެންޖޯއި ލޫސިފާރ........" އާރިކް އެއް ލޯ މަރައިލިއެވެ. ދިރިއުޅުމާއިމެދު އާރިކް ވިސްނަނީ ޕޮޒިޓިވްކޮށެވެ.\nދެމީހުން ތިބީ އުއްބައްތީގެ އަލީގައި ބިލިއާޑްކުޅޭށެވެ. އާރިކްއަށް ގަދަ އަލިތަކުން އުދަގޫވާ ވާހަކަ އޭނަ އޮންނަނީ ބުނެފައެވެ. އެގޭގައި ފާނޫޒު ނޫނީ އުއްބައްތިތައް ގެންގުޅުމަށް އާރިޒްއާއި ޖަނާހުވެސް ހޭނުނީ އާރިކްއާއި ހެދިއެވެ. އާރިޒް އާޔާގެ ވާހަކަ ކިޔައިދީފައި ޚިޔާލެއް ހޯދަން އެދުމުން އާރިކް ލަފާދިނީ ވީހާވެސް އަވަހަށް އާޔާ އޭނަގެ ހަޔާތުގެ ބައިވެރިޔަކަށް ހެދުމަށެވެ. އަމިއްލަ ކުރުމަށެވެ. އެއް އިރެއްގައި އާރިޒްގެ މޫނުގައި ލަފެއް އިނުމުން "ހުތުރު" ވިޔަސް މިހާރު އާރިޒް ރީތި ނޫންހެއްޔެވެ؟ ހުރިހާ އަންހެންކުދިންނެއް ފިދާވާފަދަ މޫނެއް ލިބިފައިވާއިރު ވިސްނަންވީ ކޮންކަމަކާހެއްޔެވެ؟\n"ދެމީހުން ކޮން ޗުކުޗުކެއް ތި ލައްވަނީ...." ޖަނާހު އައީ ކޮފީ ތަބައް ހިފައިގެންނެވެ.\n"އަހަރެން ލުސިފާގާތު ބުނީ އަވަހަށް ޕާޓީ ދޭން އުޅޭށޭ....."\n"އަހަރެމެން ހުހަށް ތިއްބާ އެންމެ ލަދުރަކިކުއްޖާ ޕާޓްނާއެއް ހޯދީ. ނޮޓް ބޭޑް. އެރިކް އެއްވެސް ކަމެއް ކުރެވޭ ބަޔަކަށް އަހަރެމެން ނުވިއެއްނު. ލުސިފާ ކޮން އިރަކު ނިންމާލަނީ؟ ޑޮކްޓަރ ފުރުގާންގެ ދަރިފުޅުގެ ޕާޓީވީމަ ވަރަށް ފޯރި އޮންނާނެ. މަށަށް ހުރެވެނީއެއް ނޫން............................." ޖަނާހު ކޮފީތަށްޓެއް ނަގާފައި އާރިޒްއާއި އާރިކްއަށް ދިއްކޮށްލައިފިއެވެ. އޭރު ބޯކޮށް ވެހޭ ވާރޭގެ އަޑު ފަޒާގައި ގުގުމާލާފައިވިއެވެ. ފިނިގަދަކަމުން ރަޖާދަށުގައި ތިބެން އެންމެ ބޭނުންވާފަދަ ރެއެކެވެ.\nފުރުގާންގެ ނަން އިވުމުންވެސް އާރިޒްގެ ހިތް ގުޑައިލިއެވެ. އޭނައާއި އިންނަން ފުރުގާން ވަލީ ދޭނެ ބާވައެވެ. ފުރުގާން އޭނަގެ ހަގީގަތް ނޭގި އެކަމަށް އެއްބަސްވާނެހެއްޔެވެ؟ ކުރިން ކައިވެންޏެއްކޮށް ނާކާމިޔާބުވެފައި ވުމުން ދެވަނަ ކައިވެންޏަކަށް އާނބަސް ބުނާއިރު ކޮންމެ ބައްޕައަކުވެސް ދަރިފުޅާއިމެދު ވިސްނާނެއެވެ.\n"ލުސިފާއަކަށް ނުކެރޭނެއޯ. އަހަރެން ގޮސް ޑޮކްޓަރ ފުރުގާންގާތު އާޔާއާއި އާރިޒްގެ ވާހަކަ ދައްކާނަން........................................" ޑޮކްޓަރ އާރިކް ފޮނިކޮށް އެއްމިޔަކަނުން ހިނިތުންވެލިއެވެ. ފަނޑު އަލިކަމުގެ ތެރެއިން އެ ދިގުކޮށްލާފައިވާ އިސްތަށިގަނޑާއި އަޅި ދެލޯ ފެންނައިރު ވެމްޕަޔަރެއްފަދައެވެ. މަޑު ފިޔާތޮށިކުލަ ހުންނަ ތުންފަތަށް ރަތްކުލަ ވެރިވެފައިވަނީ ދުފާލައިގެން ހުރުމުންނެވެ.\n"ޑޯންޓް......." އާރިޒް ފެށިއެވެ.\n"ޝްޝްޝް...." އާރިކް ތުންފަތުގައި އިނގިލި ޖެއްސިއެވެ.\n"ހުމް ލެޓް ޔޯ ބްރަދާ ހެންޑްލް އޯލް ދެޓް..." ޖަނާހު ހޭންފެށިއެވެ.\nއާޔާ "އައިލަވްޔޫ" ޖަހާފައި އިން ބެއާ ނަގާފައި ލޮލާއި ލޯ ގުޅުވައިލިއެވެ. މިއީ އާރިޒް ދިން ހަދިޔާއެކެވެ. ކިތަންމެހާވެސް ލޯތްބެވެ. އެ ހަދާންތައް އާވުމާއިއެކު ލޯ ހަނިކޮށްލެވިއްޖެއެވެ. މި ބެއާ ކިތަންމެ "ކިއުޓް" ވިކަމުގައި ވިޔަސް މިއާ ގުޅިފައިވާ ހަނދާންތައް ރީއްޗެއް ނޫނެވެ. ބިރުވެރިއެވެ. ކުއްލިއަކަށް ލޮލުގެ ކުރިމަތީ ފްލޭޝްވެގެން ދިޔަ މަންޒަރުން ދެކަންފަތުގައި އަތް އަޅާފައި ހިތާހިތުން ބާރުބާރަށް ހަޅޭއްލަވައިގަނެވިއްޖެއެވެ. އަދި އެ ބެއާ އަތުކޮޅަށް ހޫރާލައިފިއެވެ. ވެހެމުންދިޔަ ވާރޭތެރޭގައި ބެލްކަންޏާއި ދިމާލުންގޮސް ބެއާ އޭނަގެ ލޯމަތިން ގެއްލިއްޖެއެވެ.\n"އައި ހޭޓް ޔޫ ބީސްޓް....."\nއާރިޒް ނުފެނި ދެތިން ދުވަސްވުމުން އާޔާގެ ކެތްތެރިކަން ކޮޅުންލައިފިއެވެ. އެހާ ރީތިކޮށް ދެމީހުންގެ ގުޅުން ކުރިއަށްގޮސް ކައިވެންޏާއި ހަމަޔަށް ދިޔުމުން އާރިޒް އޭނައަށް ބޭވަފާތެރިވީ ހެއްޔެވެ؟ އާރިޒް ގެއްލިދާނެކަމުގެ ބިރު ހުރިހާ ކަމަކަށްވުރެ ބޮޑުވިއެވެ. ކެތްނުކުރެވިގެންގޮސް ޑޮކްޓަރ އާރިކް ކައިރިންވެސް އާރިޒްގެ ހާލު އެހުނެވެ. އާރިކް ލާނެތް ހިނިތުންވުމާއެކު ބުނީ އާރިޒް ނުގެއްލޭނެކަމުގައެވެ. އާރިޒް ތަންކޮޅެއް ބިޒީކޮށް އުޅޭތީ އަދި ފަހަރިއާއި ދުރުން އުޅެނީކަމުގައެވެ. މިހާރު އާރިޒްގެ ފްލައިޓް ޖައްސަން އުޅޭނެކަމުގައެވެ. އޭނައަށް އެދެމީހުންގެ ލޯބީގެ ސިއްރު އެނގޭކަމުގައެވެ. އާޔާ ލަދުން މަރުވާވަރުވިއެވެ.\nކާރަށް އެރިއިރުވެސް އާޔާގެ ރަތް ތުންފަތުގައި ހުރީ ނުފިލާ ހިނިތުންވުމެކެވެ. ވާރޭ ކަނި ކަނި ޖަހަންފެށިއިރު ބާރު ވައިރޯޅިތަކާއިއެކު ފެންތައް ބުރަބުރައިގެން އެކި ދިމާލަށް ދެއެވެ. ދޭތެރެއަކުން ޖަހާލާ ވިދުވަރާއިއެކު ކަންފަތް ބައްވާހާ ބާރަށް ޖަހާލާ ގުގުރިއާއިއެކު ހިތްތަކަށް ބިރުވެރިކަން ވައްދައެވެ.\n"އާރިޒް އަދި އާރިކް ކައިރީވެސް އެ ވާހަކަ ބުނެފައެއްނު އެއޮތީ. ބިޒީވިޔަސް ލޯބިވާ މީހާއަށް ޓައިމް ދޭނެއްނު. ކީއްވެ އާރިޒް ދުރުން އެއުޅެނީ؟ އެހެން ވެގެން ނުވާނެ. ލަދުން ކަމަށްވާނީ. ފިރިހެންވަންތަކަމެއް ދެއްވާފައި ހުންނައިރުވެސް އާރިޒްއަށް ނުކެރޭކަން ފާހަގަކުރެވޭ........." އާޔާ ކާރު ދުއްވަމުން ދިޔައިރުވެސް ޚިޔާލުގައި އާރިޒް ނޫން ނަމެއް ނެތެވެ. ވިސްނެމުން ދިޔައީ އާރިޒްއާއިމެދުގައެވެ.\nޖަހައިލި ބާރު ގުގުރިއަކާއެކު ހިތުގައި ބިރުވެރިކަން އުފެދި އާރިޒްގެ ސަލާމަތަށް އެދި ދުޢާކުރެވުނެވެ. ގެއަށް ވަދެ ހެދުން ބަދަލުކޮށްލުމަށްފަހު ހޫނު ކޮފީއާއިއެކު ޕިއްޒާ ކާން ތައްޔާރުކޮށްލި ތަނާ ކޯލެއް އައެވެ. ބޮޑެތި އިމަޖެންސީތަކަށް ތައްޔާރުވާން ޑްރިލްތައް ޖައްސާއިރު ފަހަރެއްގައިވެސް މިފަދަ ބިރުވެރި ހަގީގަތަކާއި ކުރިމަތިލާން ޖެހިދާނެކަމަކަށް އާޔާވެސް ހީކޮށްފައެއްނެތެވެ. ޑޮކްޓަރަކަށްވުމާއިއެކު ކޮންމެފަދަ އިމަޖެންސީއަކާއި ކުރިމަތިލުމުގެ ގާބިލުކަން އޭނަގެ ހުއްޓެވެ. ނަމަވެސް މިއަދު މިއިވުނު ޚަބަރަކުން އާޔާގެ ހިތް ކުދިކުދިވެގެން ދިޔައެވެ. ހުޅުލޭ އެއާޕޯޓުގައި ޖެއްސި ފްލައިޓް ކަހާލައިގެން މޫދަށް ވެއްޓި އެތައް ބަޔެއްގެ ފުރާނަވަނީ ނުރައްކަލުގެ ތެރޭގައެވެ. ލިބުނު ކޯލާއިއެކު ވަގުތުން ހެދުމުގެ ބޭރުން ކަޅުކުލައިގެ ޖެކެޓެއްލައިގެން ބުރުގާ ބޮލަށް މަހާލުމަށްފަހު އާޔާ ހޮސްޕިޓަލަށް ދާން ކާރުގައި ނައްޓައިލިއިރު ހިތާހިތުން އެންމެންގެ ސަލާމަތަށް އެދި ދުޢާކުރެވުނެވެ. ޚާއްސަކޮށް ކެޕްޓަންގެއެވެ. އޭނަގެ ކެޕްޓަންގެއެވެ. އާރިޒްއަށް އެޅުނީ އޭނަގެ އެސްފީނާ ނޫން ދެން ކޮންކަމެއް ހެއްޔެވެ؟މިހާވަރަށް މީހަކާއި އަޅައިގަންނަން ވެއްޖެއްޔާ އެމީހެއްގެ ސަލާމަތަށްވެސް ނުރައްކާވަނީކަން ނޭގެއެވެ.\nމުޅި ހޮސްޕިޓަލްއޮތީ ކުއްލި ހާލަތަށް ގެނެސްފައެވެ. އަނިޔާވެފައިވާ މީހުންތައް ސްޓްރެޗާތަކުގައާއި ފުރޮޅުލީގޮނޑިތަކުގައި އިމަޖެންސީއަށް ވައްދަމުން ދިޔައިރު މީސްތައް މުޅި ހިސާބު ފުރާލައިފިއެވެ. މީޑިއާތަކުން އައި ނޫސްވެރިންނާއި ކެމެރާމަނުން ތަފުސީލު ހޯދުމުގައި ކޮޅުކޮޅަށް ދުވާތަން ފެނެއެވެ. ޑޮކްޓަރުންނާއި ނަރުހުން އަވަސްވެގަތީ އެތަނަށް ގެނެވެނު ބަލިމީހުންގެ ޚިދުމަތުގައެވެ. ފުރާނައަށް ގެއްލުންވާވަރުގެ ބޮޑު އަނިޔާއެއް ނުލިބި އެންމެން ސަލާމަތްވި ކަމީ ކަރާމާތެއްފަދަ ކަމެކެވެ. ބައެއްމީހުންނަށް ލޮނު ބޮވުނެވެ. ބައެއްމީހުންގެ ހަށިގަނޑުގެ ތަންތަން ޒަޚަމްވެ އެކެއްގެ އަތް ބިންދައިގެން ދިޔައެވެ. އެކަންތަކުން ނިމުމަށްފަހު އާޔާ އާރިޒްއަށް ޒިޔާރަތްކުރަން ނިންމިއެވެ. އޭނަ އޮތް ޕްރައިވެޓް ރޫމަށްވަންއިރު އާޔާގެ ހިތްތެޅޭވަރުން ފުންމާލަފާނެހެން ހީވިއެވެ. ނަސީބަކުން ޖަނާހުއަށް އާޔާ ފެނުމާއެކު ފުރުސަތުދީފައި ދާން ހިނގައިގަތެވެ.\nއާރިޒްގެ ނިތްކުރި ބެންޑޭޖްކޮށްފައިވާއިރު އަތުގައިވެސް ބޭސްގަނޑެއް އަޅާފައި ހުއްޓެވެ.\n"ކިހިނެއް އާރިޒް....." އާޔާ މަޑުމަޑުން އަހައިލިއެވެ.\n"ފައިން....." އާރިޒް އާޔާއާއި ހަތަރުކަޅި ހަމަނުކުރަން މަސައްކަތްކުރާފަދައެވެ.\n"އަލްހަމްދުލިﷲ...." އާޔާ ކުޑަކޮށް ހިނިތުންވެލިއެވެ.\n"ވަޓް ހެޕެންޑް. ފޯނު ނުނަގާވަރަށް ބިޒީތަ؟" އާޔާ ސުވާލުކޮށްލިއެވެ.\n"މުޅިން އެހެނެއް ނޫން. އަހަރެންގެ މޫނަށް އަނިޔާވީ. ލަކުނުވެސް ލާނެ. އާޔާއަށް ކަމުދާނެތަ؟ މޫނު ހަޑިވީމަ އަންހެންކުދިން ލައިކް ނުވާނެހެން މަށަށް ހީވަނީ.........." އާރިޒް ވިސްނުމެއްގެ ތެރޭ އޮވެފައި ބުނެލިއެވެ.\n"އެހެނެއްނުވާނެ. ސިފައައާއި އުމުރަކީ އެހާ މުހިއްމު އެއްޗެއްތަ؟ އާރިޒް އެކްސިޑެންޓްވީ މިއަދު. ވީމަ ކުރިން ޚަބަރެއްނުވުން އެއީ އަދި މިކަމަކާއި ގުޅުމެއް ހުރި ކަމެއްހެން ހިޔެއްނުވޭ. ޓެލް މީ ޕްލީޒް................" އާޔާ އެދުނެވެ.\n"ވީގޮތަކީ......މްމްމް...." އާރިޒް އެއްޗެކޭ ބުނަން އުޅުނުތަނާ ކަންފަތް ބުޑުގައި މީހަކު އޭނައަށް އިވޭވަރަށް އެކަނި ބުނެލި އެއްޗަކުން ކަނދުރާގައިވާ ލޯލިތައް ކޮޅަށް ޖެހުނެވެ. އެއީ ބަރުބަރު އަޑެކެވެ. ގުގުމައިގެންދާފަދަ ގޮތަކަށެވެ. އެމީހަކު އިންޒާރެއްދިނީއެވެ. އާޔާއަށް އާރިޒްއަކީ ކާކުކަން ބުނެދީފިއްޔާ "ރިގްރެޓް"ކުރަން ޖެހިދާނެކަމުގައެވެ. އާރިޒް މައިތިރިވެގެން ހުރުމަށެވެ.\n"އަހަރެންގެ ހާޓް ވަރަށް ވިއާޑްވާނެ. ކުޑައިރު އައި ފެލް ފޯ އެ ބޯއި. ދަ ބޯއި ވިތް ދަ ސްކާ............" އާޔާ އާރިޒްއޮތް އެނދާއި ކައިރިއަށް ގޮނޑި ޖައްސައިލުމަށްފަހު އިށީދެފައި އެހެން ބުނެލީ ހިނިތުންވެލަމުންނެވެ. އާރިޒްއަށް އެ ޖުމްލައިން ޝޮކެއް ލިބުނުފަދައެވެ. އެހުރިހާ އިރުވާންދެން އާޔާއާއި ދިމާލަށް ނުބަލަން ކުރި މަސައްކަތް ފެއިލްވިއެވެ. އާޔާގެ ލޮލަށް ބަލައިލިއިރު އާރިޒްގެ ލޮލުން ފެނުނު ޝުއޫރުތަކާއި އަސަރުތައް އާޔާއަކަށް ނުވިސްނުނެވެ.\n"ރިއަލީ؟ " އާރިޒް އެހިއެވެ.\nއާޔާ ބޯ ޖަހައިލިއެވެ.\n"އޭނަ މިހާރު ކޮބާ..."\n"ހީޒް ގޯން....ޑެޑް" އާޔާ ހިންދިރުވައިލިއެވެ." ޔޫ ނޯ ވަޓް."\nއާޔާ ބުނާ އެއްޗެއް އަހާހިތުން އާރިޒްގެ ހުރިހާ ސަމާލުކަމެއް އާޔާއަށް ހުއްޓުނެވެ. އަތްފައިވެސް ފިނިވެލައިފިއެވެ. ފިރިހެންކުދިންވެސް މިހާ ހިތް އަވަސްވެ ކަންބޮޑުވާކަމެއް އޭނަ ނުދަނެއެވެ.


Furahsaara Nukoh, Aniyaa Nukoh, Kuranvee Shukuru! - Vaguthu\n6 މަސް ކުރިން ( ނޮވެމްބަރު 30, 2019 )\nވޭސްޓް މެނޭޖްމެންޓް ކޯޕަރޭޝަން (ވެމްކޯ) ގެ މުވައްޒަފުންނަކީ ހީވާގި، ނަމޫނާ ބައެކެވެ. މާލެއާއި ރަށްރަށުގެ މަގުތައް ސާފުތާހިރުކޮށް ބެލެހެއްޓެނީ އެބޭފުޅުންގެ މިންނެތް ބުރަ މަސައްކަތުން ކަމީ އެއްވެސް ބަޔަކަށް އޮޅޭނެ ކަމެއް ނޫނެވެ. ވެމްކޯ އަކީ ކުޑަ ދުވަސްކޮޅެއްގެ ތެރޭގައި އެތައް ސަތޭކަ ދިވެހިންނަށް ވަޒީފާގެ ފުރުސަތު ހޯދައިދީފައިވާ ދިވެހިން އާއިލާތައް ފަޚުރުވެރިވާން ޖެހޭ ކުންފުންޏެކެވެ.\nކުނި އުކުމަކީ ނުވަތަ ތަންތަން ސާފުކުރުމަކީ އެއީ ހަޑި މަސައްކަތެއް ނޫނެވެ. ހަގީގަތަކީ އެއީ ވަރަށް ހިތްވަރެއް ނެތް ބަޔަކަށް ކުރެވޭނެ މަސައްކަތެއް ވެސް ނޫނެވެ. މީހާގެ ހުންނަ ކަންނެތް ކަމުން ދެ ފޫޓު ދުރުގައި ހުންނަ ޑަސްބިނަކަށް ތިމާ ބޯލާ ކޮފީ ދަޅު އަޅާނެހާ ހިތްވަރުވެސް ބައެއް މީހުންގެ ކިބައިގައި ނުހުންނަކަމީ ފެންނަމުންދާ ހަޤީޤަތެވެ. ޖެހުނުހާ ތަނަކަށް ކުނި އުކައި، މުޅި ރަށުތެރޭގައި ކުނި ގިނަ ކުރުމަކީ އަމިއްލަ ވަތަން ދެކެ ލޯބިވާ އެއްވެސް މީހަކު ކޮށްގެންވާނެ ކަމެއް ނޫނެވެ.\nގޭގައި އުކާލަން ޖެހޭ ކުނި ކޮތަޅު މިހާރު ވެމްކޯގެ މުވައްޒަފު އައިސް ގޭގެ ދޮރުގައި ޓަކި ޖަހާލީމަ، އެ މުވައްޒަފަކާ ހަވާލުކޮށްލީމަ، ކުނި އުކާލުމުގައި ތިމާގެ މަސްޢޫލިއްޔަތު ނިމުނީއެވެ. އެ ކުނި ކޮތަޅު ނައްތާލެވިގެން ދާނީ އެންމެ ރައްކާތެރި ކަމާއެކު ވެމްކޯގެ މުވައްޒަފުންގެ ބެލުމުގެ ދަށުންކަން ވެސް ދަންނަނީ މަދު ބައެކެވެ.\nރޭގަނޑުގެ ދަންވަރު ގަޑީގައި ވެމްކޯގެ ހީވާގި، ފިސާރި އަންހެން ކަނބަލުން މަގުމަތީގައި ހުންނަ ހުރިހާ ކުންޏެއް ކަހަލަ ގޮތަކަށް ނަގައި ސާފުކުރެއެވެ. ގޭތެރޭގައި ފިހިގަނޑުން ސާފުކޮށް، މޮއްޕު ޖަހާ އުސޫލުން މަގުމަތިވެސް މުޅިން ސާފުކޮށްލައެވެ.\nއަނެއްކާވެސް، އާ ދުވަހެކެވެ. މިއީ ވެމްކޯގެ މުވައްޒަފުންގެ ކޮންމެ ދުވަހުގެ މަސައްކަތެވެ. ވަރަށް ބުރަކޮށް އެމީހުން އެކުރަނީ ޤައުމީ މަސައްކަތެކެވެ.\nހިތާމަޔަކީ، މަދުން ނަމަވެސް އަޅުގަނޑުމެންގެ ތެރެއިން މަދުން ނަމަވެސް، "ހައިބަތު" ބޮޑުވެގެން ގޮސް، ފެންވަރު އޮޅޭ ހިސާބުގައި ތިބޭ ޖާހިލު ބަޔަކު އުޅޭ ކަމެވެ. ދަންނަވަން މިއުޅެނީ ވެމްކޯގެ މުވައްޒަފުންގެ މަސައްކަތަށް ހުރަސް އަޅައި، އެމީހުންނަށް ޖިސްމާނީ ގޮތުން އަނިޔާ ކުރާ މައްސަލަތަކުގެ ވާހަކައެވެ. އަމިއްލަ ފަސްގަނޑު ސާފުތާހިރުކޮށް ބޭއްވުމަކީ އެމީހުންގެ ވާޖިބެއް ކަމަށް ދެކިގެން ވެމްކޯގެ މުވައްޒަފުން ކުރާ މަސައްކަަތުގައި، އެމީހުން ދަށު ދަރަޖައިގެ ބައެއްގެ ގޮތަށް ހަދައި، އެމީހުންނާ ދިމާލަށް ބޭނުން އެއްޗެއް ގޮވައި، އެމީހުންނަށް ހަމަލާވެސް ދީފައި އެބަހުއްޓެވެ.\nއެގޮތުން، ދާދިފަހުން ވެސް ވަނީ އެފަދަ ހާދިސާއެއް ހިނގާފައެވެ. އެ ހާދިސާގައި ވެމްކޯ މުވައްޒަފަށް ހަމަލާ ދިން މީހާ ވަނީ ކުނި ކޮތަޅުން އޭނާގެ ބޮލުގައި ޖެހުމަށްފަހު އޭނާގެ ގައިގައިވެސް ޖަހާފައެވެ. މައްސަލައަކަށްވީ، ރަޖިސްޓްރީނުކޮށް ހުރި ގޭބިސީއެއްގެ މީހަކު ކުނިކޮތަޅެއް އުކައި ދިނުމަށް އެދުމުން އެކަމަށް ވެމްކޯގެ މުވައްޒަފު އިންކާރު ކުރުމެވެ. މުވައްޒަފުންނަށް އޮންނަ އިޚްތިޔާރުގެ ދަށުން އެއީ ކުރެވޭނެ ކަމެއް ނޫންކަން ވިސްނައިދޭން އުޅުމުން ވެސް ކުރީ އަނިޔާއެވެ.\nއެ ހާދިސާ އާއި ގުޅިގެން ވެމްކޯގެ މެނޭޖިން ޑިރެކްޓަރ އާދަމް މުހައްމަދު ވަނީ ވެމްކޯގެ މުވައްޒަފާއި ބައްދަލުކޮށް، އޭނާ ކުރަމުންދާ މަސައްކަތަށް ހިތްވަރު ދީފައެވެ. ވެމްކޯގެ އެމްޑީ ވިދާޅުވީ މުވައްޒަފު ކަންތައް ކޮށްފައި ވަނީ އެންމެ ރަނގަޅު ގޮތަށް ކަމަށާއި، ރަޖިސްޓްރީ ނުކުރާ އެއްވެސް ގޭބިސީ އަކުން ކުނި އުކުމަކީ އެކޯޕަރޭޝަނުން ކުރަން ޖެހޭ ކަމެއް ނޫން ކަމަށެވެ.\nމީގެ ދެ މަސްކުރިންވެސް ވަނީ ވެމްކޯގެ މުވައްޒަފަކަށް ހަމަލާދިން ވީޑިއޯއެއް އާއްމުވެފައެވެ. މީސް މީޑީއާގައި ދައުރުވި ވީޑިއޯ އަކުން ފެންނަ ގޮތުގައި އާއްމުންގެ މީހަކު ވަނީ މާލޭގެ މަގެއްގައި މަސައްކަތް ކުރަން ހުރި ވެމްކޯގެ މުވައްޒަފަކަށް ހަމަލާ ދީފައެވެ. އެސްލޯން ހޮޅިއެއް ބޭނުން ކޮށްގެން އެ މުވައްޒަފު ގައިގައި ތެޅި މީހާ ވަނީ ހަޑިހުތުރު ބަހުން އޭނާ އާއި ދިމާލަށް މުހާތަބުކޮށް، އޭނާއަށް އިންޒާރުވެސް ދީފައެވެ.\nނާތަހުޒީބު ބައެއް ދިވެހިންގެ ކުރިމަތީގައި ވެމްކޯ މުވައްޒަފުންނަށް ޤާނޫނެއްވެސް ނެތެވެ. ޤާނޫނަކީވެސް ތިމާ މީހާއެވެ. އެހެންވެގެން ނުވާނެއެވެ. ކުރަންވީ ޝުކުރެވެ. އެމީހުން ކުރާ މަސައްކަތަށް ދޭންވީ ހިތްވަރެވެ. ވެމްކޯގެ މުވައްޒަފުންނަކީ މިހާރުވެސް ކޮންމެ ދުވަހަކު 27000 އަށްވުރެ ގިނަ ގޭބީސީ އަށް ޙިދުމަތް ދެމުންދާ ބައެކެވެ. ތިމާ މީހާއަށް އެކަންކަން ކުރުމުގެ ޤާބިލުކަން ނެތް ކަންތައްތައް ކޮށްދޭތީ އެމީހުންނަށް ޝުކުރު އަދާކުރަން ޖެހެއެވެ. ވެމްކޯގެ މުވައްޒަފުންނަކީ މި ޤައުމުން ފެންނަން ހުރި ނަމޫނާ، ހިތްވަރުގަދަ ބައެކެވެ. އެމީހުންނަށްޓަކައި ޝުކުރުވެރިވާ ބައެއް ކަމުގައި ވަމާތޯއެވެ!\nވެމްކޯއިން ޑަސްބިން ކޮތަޅު ވިއްކަން ފަށައިފި\nގެއިން މުވައްޒަފަކު ނެރެލައިގެން އުޅެނީ ވަޒީފާގައި އުޅޭތީކީ ނޫން: ވެމްކޯ\nނޮވެމްބަރު 30, 2019 16:33\nވެމްކޯގެ މުވައްޒަފުންނަށް އައްސަރިބަހާ ސާބަސް. އެންމެންގެ އިޙްތިރާމް ބޭނުންވާ ބައެއް. އެ ބޭފުޅުން އެކަން ނުކުރައްވާނަމަ މުޅި މާލެ ކުނިވާނެ. ޔަޤީން. ކުރިންވެސް އެކަން ތަޖުރިބާ ކުރެވިފައިވޭ.\nނޮވެމްބަރު 30, 2019 19:02\nވެމްކޯ މީހުންއެކަނިތަ ރައްޔިތުންނައް ހިދްމަތް ދެނީ\nނޮވެމްބަރު 30, 2019 19:07\nވެމްކޯ މުވައްޒަފުންނަށް ފަށްފަށުން ސާބަސް\nއެކަމަކު މާލޭގެ މަގުތަށް ސާފުކުރިއަކަސް ރާއްޖެތެރޭ ރަށްރަށުގެ މަގުތަކެއް ވެމްކޯއިން ސާފެއް ނުކުރައޭ އެނގޭތޯ\nމިލިޔުމުގަ މާލެއާ ރަށްރަށު މަގުތައް ވެމްކޯއިން ސާފުކުރައޭ ލިޔުނީ ކީއްވޯ ވަރަށްބޮޑަށް ސުވާލުއުފެދޭ\nނޮވެމްބަރު 30, 2019 22:26\nވެމްކޯއަކީ ތަރައްގީގެ ނަމޫނާ ކުންފުންޏެއް .2008 ގެ ކުރިން ގޮނޑަށް އަޅަމުންގެންދިޔަ ކުނި ހުސްކުރުމަށް ޕަބްލިކް ވޯކްސް ގެ ވޭސްޓް މެނޭޖްމަންޓް އިން ކުރަމުނއައިސް 2008 ގަ އައި ސަރުކާރުން ވޭސްޓް މެނޭޖްމަންޓް އުވާލާ ފަހެދި ކުންފުނި ނަމުގަ އިންޑިޔާ ކަމުގަ ކަރުދާހު ކުންފުނި މަސައްކަތް ނުކޮށް މާލެ ކުނިގޮނަޑަކަށް ވިހަނދާން ހުރީ ކިތައްމީހުންބާ؟ސްކޫލްތަކުގާ ކިޔަވާނުދެވިގެން ކިތައްދުވަހު ސްކޫލް ބަންދުކުރަންޖެހުނު ހަނދާންހުރީ ކިތައްމީހުންބާ ؟މިއަދު މިއޮތް ވެމްކޯ އައިފަހުން ކުނި މެނޭޖް ކުރުމުގެ ހުރިހާކަމެއް އަވަސް ސްޕީޑް ގާކުރިޔަށް ދިއުމުން ދޭހަކޮށްދެނީ ވޭތިވެދިޔަ5އަހަރުގެ ސަރުކާރުގެ ގާބިލްކަން. ވެމްކޯ އަކީ ގައުމު ފަހުރުވެރިވާފަދަ ކުންފުންނެއް .\nޑިސެމްބަރު 1, 2019 20:49\nވެމްކޯ ގިނަ މުވައްޒަފުންނަކީ ވަރަށް ކަމަށް ކަމޭ ހިތައިގެނަ ވަރަށް ރަނގަޅަށް މަސައްކަތް ކުރާ ބައެއް ޙިދުމަތް ދިނުން ވަރަށް ރަނގަޅު. އެކަމު ބައެއް މީހުން ހީވާނީ ބޮޑުވެފަ ތިބޭހެން... ވަރަށް ހުތުރުކޮށް މުހާތަބުކުރުމުގެ އިތުރަށް ގޯތި ގެދޮރަށާއި މުދަލަށް ވެސް ގެއްލުން ދޭ.. 🤬🤬🤬\nޑިސެމްބަރު 2, 2019 22:19\nވެމްކޯ ގެ މުވައްޒަފުން ކޮށްދެއްވާ ހިދުމަތަށް ޝުކުރުވެރިވަން. ދިވެހިން ތެެރޭގައި މަދު ބަޔަކު ހިދުމަތުގެ އަގު ވަޒަން ނުކޮށް، ބަހުންނާއި އަމަލުން ފުރައްސާރަ ކުރަނީ އެމީހުންގެ ބޯދާ ވިސްނުމުގެ ސަބަބުން. އިރާދަ ކުރެއްވިއްޔާ، އަދި ކައިރި މުސްތަގުބަލެއްގައި އެމީހުންގެ ވެސް ވިސްނުން ބަދަލުވާނެ.


India ge bodethi kunfunithakaaeku investmant foaramgai 400 kunfuni\nބޮޑެތި ކުންފުނިތަކާއެކު އިންވެސްޓްމަންޓް ފޯރަމްގައި 400 ކުންފުނި\nރާއްޖޭގެ ބޮޑެތި ވިޔަފާރިތައް ބައިވެރިވޭ\nފޯރަމް ފަށާނީ މާދަމާ\nއިންޑިޔާގެ ބޮޑެތި ވިޔަފާރިތައް ހިމެނޭ\nމާދަމާ އިންޑިޔާގައި ފަށާ، މޯލްޑިވްސް އިންވެސްޓްމަންޓް ފޯރަމްގައި އިންޑިޔާ އާއި ރާއްޖޭގެ 400 ވިޔަފާރި ބައިވެރިވެފައިވާ ކަމަށް އިކޮނޮމިކް މިނިސްޓްރީން ބުނެފި އެވެ.\nއިކޮނޮމިކް އެގްޒެކެޓިވް ކޯޑިނޭޓަރު އިބްރާހިމް ޔޫސުފު "އަވަސް" އަށް ވިދާޅުވީ އިންވެސްޓްމަންޓް ފޯރަމްގައި 400 އަށް ވުރެ ގިނަ ކުންފުނި ބައިވެރިވާއިރު ކުންފުނިތަކުގެ ތެރޭގައި އިންޑިޔާގެ ބޮޑެތި ކުންފުނިތައް ވެސް ހިމެނޭ ކަމަށެވެ.\n"ވަރަށް ނަން މަޝްހޫރު ކުންފުނިތައް މިހާރު ވެސް ވަނީ ރަޖިސްޓްރީ ކޮށްފަ. އަދިވެސް ރެޖިސްޓްރޭޝަން ހުޅުވާލާފައި އޮތުމުން އިތުރު ފަރާތްތަކުން ބައިވެރިވާނެ ކަމަށް ބެލެވޭ،" އިބްރާހިމް ވިދާޅުވި އެވެ.\nނިއު ދިއްލީގެ ތާޖު ހޮޓެލްގައި ބާއްވާ އިންވެސްޓްމަންޓް ފޯރަމް ކުރިޔަށްދާނީ 21 އިން 22 އަށެވެ. މިގޮތުން 21 ވަނަ ދުވަހު އޮންނަނީ ގާލާ ޑިނާ އެވެ. އަދި ރަސްމީ ކޮންފަރެންސް އޮންނާނީ 22 ވަނަ ދުވަހު އެވެ.\nއިބްރާހިމް ވިދާޅުވީ މި އަހަރުގެ އިންވެސްޓްމަންޓް ފޯރަމްގައި ރާއްޖޭގެ ބޮޑެތި ކުންފުނިތަކުގެ އިސްވެރިން ވެސް ބައިވެރިވާނެ ކަމަށެވެ.\n"ރާއްޖޭގެ ވެސް އެންމެ ބޮޑެތި ކުންފުނިތަކުގެ އިސްވެރިން މި އިވެންޓުގައި ބައިވެރިވާނެ،" އިބްރާހިމް ވިދާޅުވި އެވެ.\nމި އަހަރުގެ އިންވެސްޓްމަންޓް ފޯރަމްގައި ރާއްޖޭން 200 އަށްވުރެ ގިނަ ވިޔަފާރިތައް ބައިވެރިވާނެ އެވެ. މިގޮތުން ރާއްޖޭގެ ވަފުދުގައި އެންމެ އިސްކޮށް ބައިވެރިވެ ވަޑައި ގަންނަވާނީ ނައިބް ރައީސް އަބްދުﷲ ޖިހާދު އެވެ. އަދި އިންޑިޔާއިން ބައިވެރިވުމަށް ހަމަޖެހިފައިވަނީ ކޮމާސް މިނިސްޓަރެވެ.\nއިންވެސްޓްމަންޓް ފޯރަމްއަކީ ރާއްޖޭގައި ހުރި އިންވެސްޓްމަންޓް ފުރުސަތުތައް އަންގައި ދިނުމަށް ސަރުކާރުން ބާއްވާ ފޯރަމެކެވެ. އިންވެސްޓްމަންޓް ފޯރަމް މީގެ ކުރިން ސިންގަޕޫރާއި ޗައިނާގައި ވެސް ބާއްވާފައިވެ އެވެ.


BREAKING: Jamaa'athugai Namaadhu Kurun Manaakohhffaivaa Muhdhathu Anehkkaaves Ithuru Kohffi - Vaguthu\nޖަމާއަތުގައި ނަމާދު ކުރުން މަނާކޮށްފައިވާ މުއްދަތު އަނެއްކާވެސް އިތުރުކޮށްފި\nވިޑް-19 ގެ ސަބަބުން މާލެ ސަރަހައްދުގެ މިސްކިތްތަކުގައި ޖަމާއަތުގައި ނަމާދު ކުރުން މަނާކޮށްފައިވާ މުއްދަތު އަނެއްކާވެސް އިސްލާމިކް މިނިސްޓްރީން އިތުރުކޮށްފިއެވެ.\nސްލާމިކް މިނިސްޓްރީން މިއަދު ނެރެފައިވާ ނޫސްބަޔާނެއްގައި ބުނީ ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ވައިރަސް ރާއްޖެއިން ފެނިފައިވާތީ، މިހާރުގެ ޙާލަތަށް ރިޢާޔަތްކޮށް، އިތުރަށް މިވައިރަސް ރާއްޖޭގައި ފެތުރުން ހުއްޓުވުމަށްޓަކައި އަޅާ ރައްކާތެރިކަމުގެ މުހިންމު ފިޔަވަޅެއްގެ ގޮތުން، އިސްލާމީ ފަތުވާދޭ އެންމެ މަތީ މަޖިލީހާއި ދީނީ ޢިލްމުވެރިންގެ ލަފާގެ މަތިން، މިދިޔަ މަހުގެ 18ވަނަ ދުވަހުގެ މެންދުރު ނަމާދުން ފެށިގެން މާލެ، ހުޅުމާލެ، ވިލިމާލެ، އަދި ސަރުކާރުން އަރާ ފޭބުން މަނާކުރާ ހުރިހާ ރިސޯޓްތަކެއްގައި ފަރުޟު ނަމާދުތަކާއި ހުކުރު ނަމާދުގެ ޖަމާޢަތް މިސްކިތުގައި ނުހެދުމަށް ނިންމާފައި އޮތް އޮތުން، އޭޕްރިލް 30 ވަނަ ދުވަހުގެ ދުވަހުގެ އަޞްރު ނަމާދުގެ ނިޔަލަށް ކުރިއަށް ގެންދިއުމަށް ނިންމާފައިވާތީ އެގޮތަށް ޢަމަލުކުރުމަށް ދަންނަވާ ކަމަށެވެ.\nއަދި މީގެ އިތުރުން އެއްވެސް ރަށަކަށް އަރާ ފޭބުން ސަރުކާރުން މަނާކޮށްފިނަމަ ނުވަތަ ފުރަބަންދު (ލޮކްޑައުން) ކޮށްފިނަމަ، އެރަށެއްގައިވެސް އެ ހާލަތު ދެމިއޮތްހާ ހިނދަކު ފަރުޟު ނަމާދުތަކާއި ހުކުރު ނަމާދުގެ ޖަމާޢަތް މިސްކިތުގައި ނުހެދުމަށް އެ މިނިސްޓްރީން ވަނީ އަންގާފައެވެ.\n"މިދަނޑިވަޅުގައި މިސްކިތުގެ ޖަމާޢަތުގައި ނަމާދު ނުކުރި ނަމަވެސް ފަރުޟު ފަސް ނަމާދު ބަރާބަރަށް އަދާކުރުމަށާއި، ސުންނަތް ނަމާދު ގިނަކޮށް، ގިނަގިނައިން ދުއްކޮށް، އިސްތިޣްފާރު ކުރުމަށް ހުރިހާ ރައްޔިތުންނަށް ނަޞޭޙަތްތެރިވެ ވަޞިއްޔަތްކުރަމެވެ،" އިސްލާމިކް މިނިސްޓްރީގެ ބަޔާނުގައިވެއެވެ.\nމާލެ ސިޓީގައި ޖަމާއަތުގައި ނަމާދު ކުރުން މެދުކަނޑާލާފައިވާއިރު، މާލެ ސިޓީ ފުރަބަންދުގެ މުއްދަތު ވަނީ މި މަހުގެ 30 ވަނަ ދުވަހާއި ހަމައަށް އިތުރުކޮށްފައެވެ.\nޖަމާއަތުގަ ނަމާދުކުން ގިނަކޮށް ނިސްކިތުގަ ތިބެގެން ގިނައިންދުއާ ކުރަންވީ.


2000 Housing Unit elhumah India ge kunfunyakaa eku ehbbasvumehgai soi kohffi\n2000 ހައުސިންގ ޔުނިޓް އެޅުމަށް އިންޑިއާގެ ކުންފުންޏަކާ އެކު އެއްބަސްވުމެއްގައި ސޮއިކޮށްފި\n2000 ސޯޝަލް ހައުސިންގ ޔުނިޓް އެޅުމަށް އިންޑިއާގެ ކުންފުންޏަކާ އެކު ސަރުކާރު ހިއްސާވާ ފަހި ދިރިއުޅުން ކޯޕަރޭޝަނުން އެއްބަސްވުމެއްގައި ސޮއިކޮށްފިއެވެ.\nއިންޑިއާގެ ނެޝަނަލް ބިލްޑިންގްސް ކޮންސްޓްރަކްޝަން ކޮމްޕެނީ (އެން.ބީ.ސީ.ސީ) އާއި ފަހި ދިރިއުޅުން ކޯޕަރޭޝަން ލިމިޓެޑާ ދެމެދު، ހުޅުމާލޭގައި 2000 ސޯޝަލް ހައުސިން ޔުނިޓު ޑިޒައިންކޮށް، ފައިނޭންސްކޮށް، އިމާރާތްކުރުމުގެ އެއްބަސްވުމެއްގައި ސޮއިކޮށްފައިވަނީ މި ހިނގާ ފެބްރުއަރީ މަހުގެ ދެވަނަ ދުވަހުގައެވެ.\nދިވެހިރާއްޖޭގައި ހުންނަ އިންޑިއާގެ ހައިކޮމިޝަނުން މައުލޫމާތުދިން ގޮތުގައި މި މަޝްރޫއުގެ ދަށުން 3-ބެޑްރޫމް އަދި 3-ފާޚާނާގެ 1400 ޔުނިޓާއި، 2-ބެޑްރޫމް އަދި 2-ފާޚާނާގެ 600 ޔުނިޓު އެޅުމަށް ވަނީ ހަމަޖެހިފައެވެ.\nމި މަޝްރޫއުގެ ފައިނޭންސިންގެ 85-100% ހަމަޖައްސާނީ ކޮންޓްރެކްޓަރގެ ފަރާތުންނެވެ. މި މަޝްރޫއުގެ މަސައްކަތް ފެށުމުގެ 900 ދުވަހުގެ ތެރޭގައި ފުރިހަމަކުރެވޭނެ ކަމަށް ވަނީ އަންދާޒާކޮށްފައެވެ.\nއެން.ބީ.ސީ.ސީ އަކީ އިންޑިއާ ސަރުކާރުން 1960 ވަނަ އަހަރު ގާއިމްކޮށްފައިވާ ބްލޫ-ޗިޕް ކުންފުންޏެކެވެ. އެން.ބީ.ސީ.ސީ އަކީ ޕްރޮޖެކްޓް މެނޭޖްމެންޓް ކޮންސަލްޓެންސީ، ރިއަލް އެސްޓޭޓް ޑިވެލޮޕްމެންޓް އަދި އީ.ޕީސީ ކޮންޓްރެކްޓިން ފަދަ މަސައްކަތްތައް ކުރާ ކުންފުންޏެކެވެ. އައްޑޫ ސިޓީގައި ހަދަމުންދާ ނެޝަނަލް ކޮލެޖް ފޯ ޕޮލިސިން އެންޑް ލޯ އެންފޯސްމެންޓް ސްޓަޑީޒް (އެން.ސީ.ޕީ.އެލް.އީ.އެސް) ގެ މަސައްކަތް ފުރިހަމަ ކުރުމުގައިވެސް އެން.ބީ.ސީ.ސީގެ ބައިވެރިވުން ހިމެނެއެވެ.\nއެން.ބީ.ސީ.ސީ އިން ވަނީ ދުނިޔޭގެ އެކި ގައުމުތަކުގައި ބޮޑެތި މަޝްރޫއުތަކެއް ފުރިހަމަކޮށްފައެވެ.\nހިތަށްއަރާ ހާ ގޮތެއްނުވާނެ މިފަހަރު ޑައެނަސޯވ ތައްވެސް ދުވާނެ ޖާގަ ލިބޭނެ، ނަމަ ނަމަ ސީލިންގ ގަ ނުޖެހޭވަރަށް ބަލައިގެން އުޅޭތި،\nކޮތަރު ކޮށިހަދާއިރު ބިސް އަޅާނެ ކަމަށްޓަކައި ޖާގައެއް ބާއްވައިގެން ކޮށިހަދާތި، އަދިހަމަ ދަރިފަސްކޮޅު ވެސް ނިދަންވާނެ،\nޙަރަަމް ތިބުނާ އެއްޗެއް ލޮލަށް ފެންނާނެ ނަމަ.\nސަރުކާރުގެ ބޯހިޔާވަހިކަމުގެ މަޝްރޫއު އަތައްގޮވީތަ؟48 months ago\nހުޅުމާލޭގެ ފްލެޓްތަކަށް ބޭނުންވާ މަރާމާތުތައް ދެނެގަންނަނީ01 year ago\nއަލަށް އަޅާ އެންމެ ކުޑަ ފުލެޓްތަކުގައި 900 އަކަ ފޫޓު ހުންނާނެ: ހައުސިން މިނިސްޓްރީ51 year ago\nކުލީގެ މައްސަލަ ހައްލުވާނީ މާލެ ފުރިއްޖެކަމަށް ގަބޫލު ކުރުމުން: އަލީ ހުސައިން 1 1 year ago\nކުލި ބޮޑުވުމުގެ މައްސަލަ ހައްލުކުރެވޭނީ ރައްޔިތުންގެ ހައްގުތައް ކަށަވަރުކޮށްދީގެން: ޝިޔާމު01 year ago\nތިމަރަފުށީގައި 100 ހައުސިންގ ޔުނިޓް އަޅައިދޭނެ ބަޔަކު ހޯދަނީ01 year ago\nހުޅުމާލޭގައި މެދުފަންތީގެ 300 ހައުސިންގ ޔުނިޓެއް އަަޅަނީ06 days ago\nފްލެޓް ޙައްޤުވިނަމަވެސް އެފަރާތްތަކަށް ފްލެޓް ނުލިބުނީ އެވަރަށް ފްލެޓް ނެތުމުން:ފްލެޓް ކޮމިޓީ22 weeks ago\n2000 ހައުސިންގ ޔުނިޓް އެޅުމަށް އިންޑިއާގެ ކުންފުންޏަކާ އެކު އެއްބަސްވުމެއްގައި ސޮއިކޮށްފި53 weeks ago


Covid-19 Raajje In Fenifaivaathee Majileehah Kulli Massala Eh - Vaguthu\nކޮވިޑް-19 ރާއްޖެ އިން ފެނިފައިވާތީ މަޖިލިހަށް ކުއްލި މައްސަލައެއް\n12 މަސް ކުރިން ( މާޗް 9, 2020 )\nރާއްޖެ އިން ހަތަރު މީހަކު ކޮވިޑް-19 އަށް ޕޮޒިޓިވްވެފައިވާތީ ރައްޔިތުންގެ މަޖިލިހަށް ކުއްލި މައްސަލައެއް މިއަދު ހުށަހަޅައިފިއެވެ.\nރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ހުށަހެޅުއްވި ކުއްލި މައްސަލައިގައި ވަނީ ކޮވިޑް-19 އާ ގުޅިގެން ރާއްޖެ އަށް ފަތުރުވެރިން އެންމެ ގިނަ އިން އަންނަ ގައުމުތަކުން ފަތުރުވެރިން އައުން ކުއްލިއަކަށް މަނާ ކުރުމަކީ މި ސިނާއަތަށް ބިލިއަން ޑޮލަރު އިންވެސްޓްކޮށްގެން ތިބި ވިޔަފާރިވެރިންގެ ވިޔަފާރިތައް ފނުޑުފުނޑުވެގެން ދާނެ ކަމެއް ކަމަށެވެ.\nރާއްޖޭގެ ވަޒީފާގެ ބާޒާރުގައި އެންމެ ގިނަ ވަޒީފާގެ ފުރުސަތާއި ރަނގަޅު އާމްދަނީއެއް ލިބޭ ފަތުރުވެރިކަމުގެ ސިނާއަތަށް ލިބޭ ކޮންމެ ގެއްލުމަކީ ދިވެހި އެތައް ރައްޔިތުންނަށް ލިބިގެންދާ ގެއްލުމެއް ކަމަށް ވެސް ޖާބިރުގެ ކުއްލި މައްސަލައިގައިވެއެވެ.\nދުނިޔޭގައި ހަލުވިކަމާ އެކު ފެތުރެމުން އަންނަ ކޮރޯނާ ވައިރަހާ ގުޅިގެން ސަރުކާރުން ހަރުދަނާ ފިޔަވަޅުތަކެއް އެޅި ކަމަށް ކުއްލި މައްސަލައިގައިވެއެވެ.\nއެކަމަކު، ރާއްޖެ އަށް އެންމެ ގިނަ އިން ފަތުރުވެރިން އަންނަ ޗައިނާ އާއި އިޓަލީ އިން މީހުން އައުން މުޅިން ހުއްޓައި މުޅި ގައުމު ކުއްލި ހާލަތަކަށް ގެނައުމުގެ ސަބަބުން ދިވެހި ރައްޔިތުންގެ ހިތްތަކުގައި އިންތިހާ އަށް ބިރުވެރިކަން އުފެދިފައިވާ ކަމަށް ޖާބިރު ވިދާޅުވިއެވެ.\nރާއްޖެއާ ހަމައަށް ކޮރޯނާ ވައިރަސް ފޯރައި ޔެލޯ އެލާޓް ނެރެން ޖެހޭ ހާލަތަށް ގޮސް، ރައްޔިތުން ބިރުވެރިކަމުގެ ތެރެއަށް ގޮސްފައި ވަނީ ވެލާނާ އިންޓަނޭޝަނަލް އެއާޕޯޓުގައި ރަނގަޅަށް ސްކްރީން ނުކުރެވުމުގެ ނަތީޖާއެއްގެ ގޮތުން ކަމަށް ޖާބިރު ވިދާޅުވިއެވެ.\nއެހެންވެ، އެކަން ބަލައި މަސްއޫލިއްޔަތު ނަގަންޖެހޭ ފަރާތްތަަކަށް ފިޔަވަޅު އަޅަން ޖާބިރު ގޮވާލެއްވިއެވެ. އަދި މި ބަލިން ސަލާމަތްވުމަށް ރާއްޖެ އިން ކުރަން ޖެހޭ މަސައްކަތްތައް ކުރުމުގެ ގޮތުން މިކަން ހައްލު ކުރަން ދިވެހި ސިފައިންނާ ހަވާލު ކުރަން ޖާބިރު ގޮވާލެއްވިއެވެ.\nރާއްޖެ އިން މިހާތަނަށް ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ ހަތަރަކަށް އަރައިފައެވެ.\nކޮވިޑް-19 ޖެހުމުން އާއްމުގޮތެއްގައި ފެންނާނީ ހުން އައުމާއި، ރޯގާ ޖެހުމާއި ކެއްސުން ފަދަ އަލާމާތްތަކެވެ. ނަމަވެސް އެއިން އެއްވެސް އަލާމާތެއް ނުފެނިވެސް އެކަކުގެ ގައިން އަނެކަކުގެ ގަޔަށް ބަލި ފެތުރެއެވެ.\nމާޗް 9, 2020 10:03\nރ.ޔާމިން ދޫކޮއްލާ އަވަސްހައްލެއްލިބޭނެއިންޝާﷲ\nމާޗް 9, 2020 10:14\nފައިސާއަށް ބޫތު ކެޔަސް ތީދެން ބޮޑުވަރު، މިކަހަލަ ނުބައި މަހުޖަނުންގެ ދުއްތުރާލުން މުޅި ގައުމު މިދަނީ އަޑިއަށް!\nމާޗް 9, 2020 10:20\nރ.ޔާމިން މިނިވަންކުރޭ އަވަސްކައްލުފެންނަނެ\nމާޗް 9, 2020 10:34\nމަޖިލީހަށް ޤަ ރާރ ރެއް ލައިިގެން އެކަކުއަނެކަކާދިމާއަަށް ހުތު ރު އެއްޗެހިި ގޮވީމާ ރަށްޔިތުންނަށް ތިކޮދެވުނީ ވަ ރައްބޮޑުކަމެއް. މީ އެއްވެސް އިޚްލާސް ތެ ރިކަމެއްނެތް މީޑިއާއަށް ދެއްކެން އުޅޭބަޔެއް.\nމާޗް 9, 2020 10:38\nHoon Hurihaa kameh vx sifainge bolah jahaa kaley\nމާޗް 9, 2020 10:40\nމިހިރަ މޯލާ. އެޖެންޑާ19 ޖެހިފަ ހުންނަ މީހާ ދުރުން ދެނެގަންނަން އެނގުނަސް އަދި މިހާތަނަށް ކޮވިޑް19 ޖެހިފަ ހުންނަ މީހަކު ދުރުން ދެނެގަނެވޭނެ ގޮތެއްނެތް. ދިވެހި ސިފައިން ބޭތިއްބިކަމުގައި ވިޔަސް ކެމެރާއަށް ދައްކާ އެއްޗަކަށް ތަބާވާންޖެހޭނީ ކަލޭ ގަރާރުތަށް ފަށްޗަކަށް އަމުނައިގެން މަޖިލީހުގަ ނުނިދާ ހުއްޓަސް. އަދި ބުނަން. ގަދަޔަށް ރާބޯމީހުން މި ބަލި ޖެހުމުން އަވަހަށް މަރުވޭ. ކަލޭ ބިރުގަތަސް.\nމާޗް 9, 2020 11:12\nރައްޔިތުންނޭ ކިޔައިގެން މިއޮށް ހުރިހާ ދުވަހު ޖާބިރު އަނގަތެޅުވީ ރައްޔިތުންނަށް ހެޔޮއެދިގެން ނޫންކަން މިހާރު މި އެނގެނީ. ޖާބިރުއަށްވެސް ތި މުހިއްމުވި ރައްޔިތުންގެ ރައްކާތެރިކަމަށްވުރެ އަމިއްލަ ރިސޯޓުތައް... މަޝްހޫރުވާން އުޅޭ މީހުން މޮޅެތި ކަންކަން ކޮއްގެން ރައްޔިތުންނަށް ހެޔޮއެދިގެންނެއް ނޫން\nމާޗް 9, 2020 11:39\nކާށިދޫ ދާއިރާގެ ތިޔަ މެމްބަރަކީ ބުރާންޗެއް\nމާޗް 9, 2020 18:18\nދިވެހި ރަށްޔިތުންނަށް ހެޔޮއެދޭނަމަ ކޮންމެތާކުހުއްޓަސް ޚިޔާލެއްދެވިދާނެނޫންތޯ.\nދީނުގައި އަދި ގާނޫނުގައިވެސް ކުށްކުރާމީހުންނަށް އަދަބު އޮވޭ ދެއްތޯ! ވެރިންނަކީ ވ.ހިތްވަރުގަދަބަޔަކަށް ވާންޖެހޭ ކެތްތެރިބައެއް ނޫންތަ؟ ދުނިޔޭގެ މަޝްރަޙަށް އަންނަ ބަދަލުތަކަކީވެސް ޙިކުމަތުންފުރިގެންވާ އެކަމާމެދު އިންސާނުން ވަރަށްބޮޑަށް ފިކުރުހިންގަންޖެހޭކަންކަން،، ވީމާ ވަމުންދާގޮތާމެދު ވިސްނާ


Plan Kuri Varah Vureh Bodah Lui Dhevunu Kan Gaboolu Kuran: TAG | Hathaavees\nޕްލޭން ކުރި ވަރަށްވުރެ ބޮޑަށް ލުއި ދެވުނުކަން ގަބޫލުކުރަން: ޓެގް\nމާލޭގެ މަގު މަތީގައި ފުލުހުން ހަރަކާތްތެރިވަނީ -- ރޭގަނޑު 8 އިން ފަތިހު5އަށް އެއްގަމު އުޅަނދު ދުއްވުން ވަނީ މަނާކޮށްފައި: ފޮޓޯ / ހަތާވީސް އޮންލައިން\nރާއްޖެއިން ކޮވިޑް19 ފެނިގެން ދިއުމާއި އެކު އެކަމުން ރައްކާތެރިވުމުގެ ގޮތުން މާލެ ސަރަހައްދު ލޮކްޑައުން ކުރުމަށްފަހު ލޮކްޑައުން އަށް އަލުން ލުއިތައް ދިންއިރު ޕްލޭން ކުރެވިފައިވާ މިންވަރަށް ވުރެ ބޮޑަށް ލުއިތައް ދެވުނު ކަމަށް ގަބޫލުކުރާ ކަމަށް ޓެކްނިކަލް އެޑްވައިޒަރީ ގްރީޕް (ޓެގް) އިން ހާމަކޮށްފިއެވެ.\nހެލްތު އިމަޖެންސީ އޮޕަރޭޝަން ސެންޓަރުން ރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޓެގްގައި އެންމެ އިސްކޮށް ހަރަކާތްތެރިވާ ޑރ. އަލީ ލަތީފު ވިދާޅުވީ އެކަން އެގޮތަށް ކުރެވުނުކަން ގަބޫލު ކުރާ ކަމަށާއި އެހެންނަމަވެސް ލުއިތައް އެފަދައިން ވެސް ދިނީ އާއްމުން ކުރަންޖެހޭ ކަންކަން ކުރުމަށް ފުރުސަތު ދިނުމުގެ ގޮތުން ކަމަށެވެ.\nއޭނާ ވިދާޅުވީ ރާއްޖެއިން ކޮވިޑް19 ކޮންޓްރޯލް ކުރުމަށް އެންމެންގެ ވެސް އެއްބާރުލުން ބޭނުންވާ ކަމަށެވެ. އިތުރަށް ވިދާޅުވީ ކޮވިޑް ކޮންޓްރޯލް ނުވެގެން އުޅެނީ އެއްވެސް ހާލެއްގައި އާއްމުންގެ ސަބަބުން ކަމަށް ނުދަންނަވާ ކަމަށެވެ. އެހެންނަމަވެސް އެކަމުގައި އެންމެ އެކުގައި މަސައްކަތް ކުރަން ޖެހޭ ކަމަށް ޑރ. އަލީ ލަތީފް ވިދާޅުވިއެވެ.\n"އަޅުގަނޑުމެން ވެސް ގަބޫލުކުރަން އިނގޭތޯ އަޅުގަނޑުމެން ރިލީޒްކުރަމުން ދިޔައިރުގައި އަޅުގަނޑުމެން ފުރަތަމައިނުން ޕްލޭންކުރި ވަރަށް ވުރެ ބޮޑަށް ކަން ރިލީޒްކޮށްފައި އޮތީ،" ޑރ. އަލީ ލަތީފު ވިދާޅުވިއެވެ.\nހަމަމިއާއިއެކު އޭނާ ވިދާޅުވީ އިތުރަށް ފިޔަވަޅު އެޅުމަކީ ވެސް އެންމެ ރަނގަޅު ގޮތް ނޫން ކަމަށެވެ. އަދި ފިޔަވަޅުތައް ދޫކޮށްލައިގެންވެސް ވަކި ރަނގަޅެއް ނުވާނެ ކަމަށް އޭނާ ވިދާޅުވިއެވެ.\nރާއްޖެއިން ކޮވިޑް19 މިހާރު ފެންނަމުންދާ މިންވަރަށް ބަލާ ބަލި ކޮންޓްރޯލް ނުކުރެވިއްޖެ ކަމަށްވާ ނަމަ އަލުން ލޮކްޑައުން އަކަށް ދާން ޖެހިދާނެ ކަމަށް ވެސް ޑރ. އަލީ ލަތީފް ވަނީ ވިދާޅުވެފައެވެ.\nPrevious މި ދަނޑިވަޅު އިހުތިޖާޖުތައް ނުބޭއްވުމަށް ފުލުހުން އެދިއްޖެ\nNext އައްޑޫއަށް ފަސް އަސް އެބަ ގެނޭ، މިއީ ޝައުގުވެރި ޕްރޮޖެކްޓެއް: ނަޝީދު


ފެމިލީ ރޫމްގެ މާލެ އައުޓްލެޓުން ޙިދުމަތް ދިނުމުގައި3ކަނބަލުން! ފެމިލީ ރޫމްގެ މާލެ އައުޓްލެޓުން ޙިދުމަތް ދިނުމުގައި3ކަނބަލުން!\nފެމިލީ ރޫމްގެ މާލެ އައުޓްލެޓުން ޙިދުމަތް ދިނުމުގައި3ކަނބަލުން\nފެމިލީ ރޫމް ކެފޭ މާލެ އައުޓްލެޓްގައި މަސައްކަތްކުރާ3ކަނބަލުން - ފޮޓޯ: ފެމިލީ ރޫމް ކެފޭ\nބައެއް ވަޒީފާތަކަކީ އަންހެނުންނަށް ނުވާނެ ކަންކަންކަމަށް ވަރަށް ގިނައިން އަޑުއިވެއެވެ. އަދި ބައެއް ވަޒީފާތަކަށް އަންހެނުން ނިކުތުމުން މުޖްތަމައުގެ ފާޑުކިޔުން އަމާޒުވާ ފަހަރުތައްވެސް މަދެއްނޫނެވެ. ނަމަވެސް މުޖްތަމައުގެ ގިނަ ވަޒީފާތަކުގައި މިއަދު ފިރެހެނުންނެކޭ އެއްހަމައެއްގައި އަންހެނުންވެސް އަންނަނީ މަސައްކަތް ކުރަމުންނެވެ.\nސޯސަލް މީޑިއާއިން އަޅުގަނޑުގެ ލޮލުގައި އަޅައިގަތީ މާލޭގައި ހިންގާ ކޮފީ ޝޮޕެއްގައި ޙިދުމަތްދިނުމުގައި3އަންހެނުން މަސައްކަތްކުރާ ފޮޓޯގަނޑެކެވެ. އެއީ ކޮފީ ލެބުން ހިންގާ ފެމިލީ ރޫމް ކެފޭގެ މާލޭގެ އައުޓްލެޓެވެ.\nމާލޭގައި ކޮފީ ޝޮޕްތައް އިތުރުވަމުން ދިއުމާއިއެކު ކޮފީ ހަދާ މީހުން، ނުވަތަ "ބަރިސްތާ" ގެ ވަޒީފާއަށް ނިކުންނަ ޒުވާނުންގެ މިންވަރުވެސް ވަނީ އިތުރުވާން ފަށާފައެވެ. ދާދިފަހަކާއި ޖެހެންދެން މިއީ އަންހެން ކުދިން ކުރަން ހަޑި މަސައްކަތެކޭ މީހުން ހީކުރިއެވެ. ނަމަވެސް މިއަދު މި ވިސްނުން ވަނީ ބަދަލުވެފައެވެ.\nފެމިލީ ރޫމް ކެފޭގެ އޯނަރު އަހުމަދު މުހައްމަދު (އަފްރާހު) ބުނީ، ފެމިލީ ރޫމްގެ މާލެ އައުޓްލެޓް ހުޅުވާފައިވަނީ މިއަހަރުގެ ކުރީކޮޅުކަމަށެވެ. އެހެންނަމަވެސް ކޯވިޑް19އާ ގުޅިގެން ކެފޭ ބަންދުކޮށްފައި ހުރުމަށްފަހު އަލުން ޙިދުމަތްދޭން ފަށާފައިވާކަމަށެވެ. ޙިދުމަތް ފަށާފައިވާއިރު އެތަނުގައި މިހާރު ޙިދުމަތް ދެމުން އަންނަނީ3އަންހެން ކުދިންގެ ބުރަ މަސައްކަތުންކަން އޭނާ ފާހަގަކުރިއެވެ.\n"މާލެ އައުޓްލެޓް ހުޅުވިތަނާ ލޮކްޑައުންއަށް ދާންޖެހުނީ. ލޮކްޑައުން ނިމުނީމައި މާލެ އައުޓްލެޓްގެ ޙިދުމަތް ފެށީ އެ ތިން އަންހެން ކުދިން. އެކަކު ހެނދުނު ހުރެގެން އަނެއް2މީހުން މެންދުރުފަހު ތިބެގެން އެތަނުގެ ހުރިހައި ކަމެއްވެސް އެ ބަލަހައްޓަނީ ހަމަ އެ3މީހުން." އަފްރާހު ބުންޏެވެ.\nފެމިލީ ރޫމް ކެފޭ މާލެ އައުޓްލެޓް - ފޮޓޯ: ފެމިލީ ރޫމް ކެފޭ\nއައިޝަތު ރާޔާ، އައިމިނަތު ޒުހާ އަދި ޝައުހާ ލުތުފީގެ ބެލުމުގެ ދަށުން ފެމިލީ ރޫމްގެ މާލޭގެ އައުޓްލެޓުން ކޮފީ ކޮމިއުނިޓީއަށް ކޮންމެ ދުވަހަކުވެސް އަންނަނީ އެތައް ކޮފީއެއް ތައްޔާރުކޮށްދެމުންނެވެ. ކޮފީ ތައްޔާރުކޮށްދީ ތަން ބެލެހެއްޓުމުގެ ޒިންމާވެސް މިތިން ކަނބަލުން އަންނަނީ ނަގަމުންނެވެ. ފެމިލީ ރޫމް ކެފޭއިން ބުނީ މި ތިން ކުދިންނަކީވެސް ހޮސްޕިޓަލިޓީ ދާއިރާއިން ތަޖްރިބާ ލިބިގެން މަސައްކަތްކުރާ3ކުދިންކަމަށެވެ.\nމިއީ މުޖްތަމައުގައި އަންހެނުންގެ ބާރުވެރިކަން އިތުރުކުރުމަށް ފެމިލީ ރޫމްއިން ކުރި ރަނގަޅު މަސައްކަތެކެވެ. ފެމިލީ ރޫމްގެ މާލެ އައުޓްލެޓްއިން މިވަގުތު ޙިދުމަތް ދެމުން އަންނަނީ ހެނދުނު9އިން ރޭގަނޑު 10 އަކަށެވެ. މިވަގުތު ޙިދުމަތްދެނީ ހަމައެކަނީ ޓޭކްއަވޭއަށެވެ. ފެމިލީ ރޫމްގެ އިތުރުން ރާއްޖޭގެ ހިންގާ އެހެން ކޮފީ ސޮޕްތަކުގައިވެސް އަންހެންކުދިން މަސައްކަތްކުރާ މިންވަރު މިހާރު އަންނަނީ އިތުރުވަމުންނެވެ.\nކޮފީ ލެބުން ހިންގާ ފެމިލީ ރޫމްގެ ކެފޭއެއް އެންމެ ފުރަތަމަ ހުޅުވާފައިވަނީ ހުޅުމާލޭގައި 2015 ވަނަ އަހަރުގެ ތެރޭގައެވެ. ހުޅުމާލޭ އައުޓްލެޓްގައި6މުވައްޒަފުން ތިބިއިރު މިތަނުންވެސް2މުވައްޒަފުންނަކީ އަންހެނުންނެވެ.\nފެމިލީ ރޫމް ކެފޭގެ ކޮންސެޕްޓަކީ އާއިލާއާއިއެކު އައިސް ކޮފީއެއް ބޯލުމަށް ހިތްހަމަޖެހޭނެ މާހައުލެއް ޤާއިމްކޮށްދިނުމެވެ. އަދި ކަސްޓަމަރުންނާއި ރަނގަޅު ގުޅުމެއް އުފެއްދުމަށް އެ ކެފޭއިން އަންނަނީ މަސައްކަތްކުރަމުންނެވެ. މިދިޔަ އަހަރު ބޭއްވި މޯލްޑިވްސް ބިޒްނަސް އެވޯޑްސްގައި ފުޑްސް އެންޑް ރެސްޓޯރަންޓް ކެޓަގަރީން ބެސްޓް ކެފޭގެ އެވޯޑްވެސް ފެމިލީ ރޫމް ކެފޭއިން ވަނީ ހޯދާފައެވެ.\nފެމިލީ ރޫމް ކެފޭއަށް ލިބުނު އެވޯޑާއިއެކު އެތަނުގެ ސްޓާފުން ފޮޓޯއަކަށް ހުއްޓިގެން - ފޮޓޯ: ފެމިލީ ރޫމް ކެފޭ\nފެމިލީ ރޫމް ކެފޭ ހިންގާ ކޮފީ ލެބް ކުންފުންޏަކީ ސްޕެޝިއަލިޓީ ކޮފީ ކެފޭތަކަށް ފޯރުކޮށްދިނުމާއި، ސްޕެޝިއަލިޓީ ކޮފީ އިކުއިޕްމަންޓް ފޯރުކޮށްދިނުމުގެ އިތުރުން މި ދާއިރާއިން މީހުން ތަމްރީންކުރާ ދިވެހި ކުންފުންޏެކެވެ. މިތަނުން ތާޒާ ކޮފީ ބީންސް ރޯސްޓްކުރުމަށްފަހު ރާއްޖޭގެ އެހެން ކެފޭތަކަށާއި ބައެއް ރިސޯޓްތަކަށްވެސް ފޯރުކޮށްދެއެވެ.\nމިހާރު ވެސް ކޮފީ ސޮޕާއި އަދި އެހެނިހެން ވިޔަފާރީގައި އަންހެނުންނާއި އަންހެން ކުދީން ނުލާހިކު ބުރަކޮށް މަސައްކަތް ކުރަމުން ދާކަން ޔަގީނެވެ. ވަކިބަޔަކު ވިޔަފާރި އިސްތިހާރު ކުރަން މީ މޮޅު އުކުޅެއް ނޫންތޯ ؟


Rayyithun Badhige Thereyah Vahdhaafai, Verin Vanee Thijoori Thereyah: Jameel – adduLIVE\nރައްޔިތުން ބަދިގެ ތެރެއަށް ވެއްދުމަށްފަހު، ވެރިން ވަނީ ތިޖޫރި ތެރެއަށް\nSep 16, 2020, 12:12 ހަސަން ރަޝީދު\nރައްޔިތުން ބަދިގެ ތެރެއަށް ވައްދާފައި ވެރިން ވަނީ ތިޖޫރި ތެރެއަށް ކަމަށް ކުރީގެ ނައިބު ރައީސް ޑރ.މުހައްމަދު ޖަމީލު އަހުމަދު ވިދާޅުވެއްޖެއެވެ.\nޖަމީލު މިހެން ވިދާޅުވެފައިމިވަނީ ކޮވިޑް-19 އާއި ގުޅޭ ހެލްތު މިނިސްޓްރީއާއި ޓޫރިޒަމް މިނިސްޓްރީއާއި އާސަންދައާއި އެންސްޕާގެ އިތުރުން އިއްޔެ ނެރުނު ނޭޝަނަލް ޑިޒާސްޓާ މެނޭޖްމަންޓް އޮތޯރިޓީގެ އޮޑިޓް ރިޕޯޓުން ކޮރަޕްޝަންގެ ގިނަ މައްސަލަތަކެއް ފެންމަތިވެފައިވާ ދަނޑިވަޅެއްގައެވެ.\nއެކަމާ ގުޅިގެން ޖަމީލު މިއަދު ކުރެއްވި ޓްވީޓެއްގައި ވިދާޅުވީ ރައްޔިތުން ބަނޑަށްޖެހި ދެކޮޅުނުޖެހިގެން އުޅޭއިރު ވެރިން ތިބީ އެންއީއޯސީ ތެރޭގައި ބަައިއަޅަން ކަމަށެވެ. އަދި ރައްޔިތުން ބަދިގެތެރެއަށް ވައްދާފައި ވެރިން ވަނީ ތިޖޫރި ތެރެއަށް ކަމަށްވެސް ޖަމީލު ވިދާޅުވިއެވެ.\n"ތަރައްޤީ ވަޒަންކުރަނީ ވަޒީރުންގެ ދަތުރުތަކުންބާ؟ އެމްޑީޕީއަށް ތަރައްޤީ މި ކުރެވުނީ ހުސް ކޮރަޕްޝަން ނޫންތޯ؟" ޖަމީލު ވިދާޅުވިއެވެ.


League foarigadha vee Liverpool aai Chelsea ge sababun: Sterling | Mihaaru\nލިވަޕޫލާ ދެކޮޅަށް ކުޅުނު މެޗެއްގެ ތެރެއިން ވެން ޑައިކް (ކ) އަތުން ސްޓާލިން ބޯޅަ ހޯދަން މަސައްކަތްކުރަނީ.-- ފޮޓޯ: އޭއެފްޕީ\n26 ޑިސެމްބަރ 2018 - 09:39\nމިދިޔަ ސީޒަނުގައި ސިޓީން ވަނީ ބޮޑު ތަފާތަކާ އެކު 100 ޕޮއިންޓް ހަމަކޮށް ލީގު ޗެމްޕިއަންކަން ހޯދައިފަ އެވެ. އެކަމަކު މި ފަހަރު ސިޓީ އަށް ވަނީ މިދިޔަ ސީޒަނުގައި ނެގި ލީޑުނަގަން އުނދަގޫވެފަ އެވެ. އަދި ލީގު ދެބައިވިއިރު ސިޓީ ދެ ވަނައިގައި އޮތީ އެއް ވަނައިގައި އޮތް ލިވަޕޫލަށް ވުރެ ހަތަރު ޕޮއިންޓް ފަހަތުގަ އެެވެ.\n"މި ފަހަރު އަހަރެމެންގެ އެބައޮތް ވަރަށް ވަރުގަދަ ދެ ވާދަވެރިން. އެއީ ލިވަޕޫލާއި ޗެލްސީ. މި ދެ ޓީމުގެ ސަބަބުން ލީގު އިތުރަށް ފޯރިގަދަވެއްޖެ. މި ދެ ޓީމު ވަރުގަދަނުވި ނަމަ ސިޓީ އަށް ލީގު ފަސޭހަވެ ފަހު މެޗުތަކަށްދާއިރު ފޯރިއެއް ނެތި ފޫހިކޮށްދާނީ،" މި ފަހަރު ސިޓީ އަށް މޮޅު ކުޅުމެއް ދައްކަމުން އަންނަ ސްޓާލިން ބުންޏެވެ.\nލިވަޕޫލް ދޫކޮށް 2015 ވަނަ އަހަރު ސިޓީ އަށް ސްޓާލިން ސޮއިކުރީ 49 މިލިއަން ޕައުންޑަށެވެ. ލިވަޕޫލުގައި ހޭދަކުރި އެންމެ ފަހު ސީޒަނުގައި ސްޓާލިން ވަނީ އެ ޓީމާ އެކު ލީގު ހޯދުމާ ގާތަށް ޖެހިލައިފަ އެވެ.\n"އެ ފަހަރު ލީގުގައި އޮތް އެންމެ ވަރުގަދަ ޓީމަކީ އަހަރެމެން (ލިވަޕޫލް). އެކަމަކު ވަރުގަދަ ޓީމު ކަނޑައަޅާނީ ހޯދާ ކާމިޔާބީން. އަހަރެމެންނަށް ތަށީގައި އަތްލުމުގެ ނަސީބު ނުލިބުނު. އެއީ މަދުވި ބަޔަކީ،" ސްޓާލިން ބުންޏެވެ.\nއޭނާ ބުނީ މިހާރު ލިވަޕޫލުގައި އޮތީ އެ އަހަރު އޮތް ޓީމާ އަޅާކިޔާއިރު މާ ވަރުގަދަ ޓީމެއް ކަމަށެވެ.\n"ލިވަޕޫލްގައި މިހާރު އޮތް ޓީމު ހުރިހާ ގޮތަކުން ވެސް ތަފާތު. ބޮޑު ހަރަދުކޮށްފައި ގެނައި ކުޅުންތެރިން އަންނަނީ ތަފާތު ދައްކަމުން. ސިޓީ އަށް އަސްލު އޮތް ޗެލެންޖަކީ ލިވަޕޫލް،" ކުރީގެ ޓީމާ ބެހޭގޮތުން ސްޓާލިން ބުންޏެވެ.\nލީގުގައި އެންމެ ފަހުން ސިޓީ ކުޅުނު މެޗުން ވަނީ އަމިއްލަ ދަނޑުގައި ކްރިސްޓަލް ޕެލަސް އަތުން ބަލިވެފަ އެވެ. ލީގުގައި މިރޭ ރަށުންބޭރުގައި ލެސްޓާ ސިޓީއާ ދެކޮޅަށް ކުޅޭ މެޗުން މޮޅުވެ އަލުން ފޯމަކަށް އެޅެން މަސައްކަތްކުރާނެ ކަމަށް ސްޓާލިން ވަނީ ބުނެފަ އެވެ. ސިޓީ އާއި ލެސްޓާ މެޗު ފަށާނީ މިރޭ ރާއްޖެ ގަޑިން 8 ޖަހާއިރު އެވެ.


Nufoozuge the're in vote hoadhavaidhehvumah Raees Yameen...\nނުފޫޒުގެ ތެރެއިން ވޯޓު ހޯއްދަވައި ދެއްވުމަށް ރައީސް ޔާމީން އެދިވަޑައިގެންފި\nރައީސް ޔާމީން އެހެން ވިދާޅުވީ ޕީޕީއެމް ޖަލްސާގައި\nއިހްލާސްތެރިކަމާ އެކުގައި އެކަން ކޮށްދިނުމަށް އެދިވަޑައިގެންނެވި\nކ. މާލެ 8 ސެޕްޓެންބަރ 2018 | ހޮނިހިރު 12:47 4,438\nހުކުރު ދުވަހުގެ ރޭ ޕީޕީއެމުން ކާނިވާ ސަރަހައްދުގައި ބޭއްވި ޖަލްސާއަށް ވަޑައިގެން، ބައެއް ބޭފުޅުންނާ ރައީސް ޔާމީން ސަލާމް ކުރައްވަނީ - ރާއްޖެ އެމްވީ\nމި މަހުގެ 23 ވަނަ ދުވަހު ބާއްވާ ރިޔާސީ އިންތިހާބުގައި ރައީސް އަބްދުﷲ ޔާމީނަށް ނުފޫޒުގެ ތެރެއިން ވޯޓު ހޯއްދަވައި ދެއްވުމަށް އެމަނިކުފާނު އަމިއްލަފުޅަށް އެދިވަޑައިގެންފިއެވެ.\nރައީސް ޔާމީން އެގޮތަށް އެދިވަޑައިގެންފައި ވަނީ ހުކުރު ދުވަހުގެ ރޭ ކާނިވާ ސަރަހައްދުގައި ބޭއްވި "ބްރިޖު ސަޅި" ކެމްޕެއިން ޖަލްސާގައެވެ.\nޖަލްސާއަށް ހާޒިރުވެ ތިބި މީހުންނަށް އިލްތިމާސް ކުރައްވައި ރައީސް ޔާމީން ވިދާޅުވީ އެތަނުގައި ތިއްބެވި ކޮންމެ މީހެއްގެ ވޯޓާއި އެއިން ކޮންމެ މީހަކު ނުފޫޒުގެ ތެރެއިން، ހޯދެން އޮތް ވޯޓެއް ހޯދައި ދިނުމަކީ އެމަނިކުފާނުގެ އިލްތިމާސެއް ކަމަށެވެ.\n"މި މަހުގެ 23 ވަނަ ދުވަހު ނަގާ ވޯޓަކީ މުހިއްމު ވޯޓެކޭ. ވަރަށް އިހްލާސްތެރިކަމާއެކީ ތިއިން ކޮންމެ ބޭފުޅެއްގެ ވޯޓާއި ތިން ކޮންމެ ބޭފުޅެއް ނުފޫޒުގެ ތެރެއިން ހޯއްދެވޭނެ ވޯޓެއް ހޯއްދަވައި ދެއްވުމަކީ ވަރަށް އިހްލާސްތެރިކަމާ އެކީ އަޅުގަނޑު އެދޭ އެދުމެކޭ، ދަންނަވާ އިލްތިމާސެކޭ. މިކަން ކޮށްދެއްވާށޭ،" ރިޔާސީ އިންތިހާބަށް ދެ ހަފްތާއަށްވެފައި ވަނިކޮށް، ރައީސް ޔާމީން ވިދާޅުވިއެވެ.\nރައީސް ޔާމީން އެގޮތަށް އިލްތިމާސް ކުރައްވާފައި ވަނީ ކުންފުނިތަކުގެ މުވައްޒަފުންނަށް މަޖުބޫރުކޮށްގެން، ކެމްޕެއިން ހަރަކާތްތަކުގައި ބައިވެރިކޮށް، ތާއިދު ދެއްކުމުގެ ގޮތުން އެ މުވައްޒަފުން ބޭނުންކޮށްގެން ޕީޕީއެމުން ކެމްޕެއިން ހަރަކާތްތައް ހިންގަމުން ދަނިކޮށެވެ.\n- ސުޕްރީމް ކޯޓަށް އިތުރުކުރާ ދެ ފަނޑިޔާރުންނަށް އަހަރަކަށް 7.9 މިލިއަން ރުފިޔާ އަރާ\n- ސުޕްރީމް ކޯޓުން ހިތްހަމަނުޖެހުން ފާޅުކޮށް ރައީސަށް ސިޓީއެއް ފޮނުއްވައިފި\n- ވީއައިއޭގެ ސައުތް ވެސްޓް އޭޕްރަން ރަސްމީކޮށް ހުޅުވައިފި\n- ބިދޭސީންގެ މައްސަލަ އާއި ގުޅޭގޮތުން ބާއްވާ ކޮމިޓީ ސިއްރު ކޮށްފި\nބިދޭސީންގެ މައްސަލަ އާއި ގުޅޭގޮތުން ބާއްވާ ކޮމިޓީ ސިއްރު ކޮށްފި\nދިވެހި ގައުމަށް ހަރުދަނާ ޒުވާނުން ބޭނުންވޭ: ނައިބު ރައީސް\nވީއައިއޭގެ ސައުތް ވެސްޓް އޭޕްރަން ރަސްމީކޮށް ހުޅުވައިފި\nޑީސަލް ގެ ނާލުކެނޑުމުން މަހެއްގެ މައްޗައް އަށް ލައްކަ ރުފިޔާގެ ފައިދާވާނެ: ގަސަމް\nސުޕްރީމް ކޯޓަށް އިތުރުކުރާ ދެ ފަނޑިޔާރުންނަށް އަހަރަކަށް 7.9 މިލިއަން ރުފިޔާ އަރާ


ފުނާޑިއަންސް ކޮޅަށް ލަނޑު ގޯންޏެއް! 13-0 އެފްސީ ދަޑިމަގު – Mikal News\n13 -0 އިން ދަޑިަމގު ޓީމު\nމިހާރު ކުޅެމުންދާ މެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތުގެ ރޭގެ ފަހުމެޗަކި މިޙާތަނަށް ޓީމަކުން މިމުބާރާތުގައި އެނެމް ގިނަ ގޮލު ޖެހި މެޗެވެ. މިމެޗުގައި އެފްސީ ދަޑިމަގު ޓީމުން ވަނީ އެކްސްޖޭވީސީ ފުނާޑިއަންސް ކޮލަށް ލަނޑު ގޯންޏެއް ވައްދާލައިފައެވެ. ރޭގެ ފުރަތަމަ މެޗުން މޮޅުވެ ހޯދަޑު ސްޕޯޓްސް ވަނިީސެމީ ފައިނަލުގެ ޖާގަހޯދާފައެވެ.\nރޭގެ ފުރަތަމަ މެޗުގައި ވާދަކުރީ ހޯދަޑު ސްޕޯޓްސް ކްލަބް އާއި މާލެގަން ޔޫތު ފައުންޑޭޝަން ޓީމެއެވެ. މެޗުގެ ފުރަތަމަ ހާފުގައި ހޯދަޑު ޓީމުގެ ޖޯޒީ ނަމްބަރު9ކާމިޔާބުކުރި ގޯލާއެކު މެޗުގެ ސެމީ ފައިނަލުގެ އުއްމީދުވަރުގަދަ ކުރިއެވެ. މުޅި މެޗުގައި ވެސް ހޯދަޑު ޓީމުގެ ކުޅުން ވަރުގަދަވެފައި ހަމަލާތައް ގިނައެވެ. ނަމަވެސް މާލެގަން ޓީމުން ދިޔައީ ކައުންޓާ އެޓޭކުގައި އިދިކޮޅު ގޯލަށް ހަމަލާތައް ދެމުންނެވެ. މެޗުގެ ފަހު ސިކުންތު ކޮޅުގައި ކައުންޓާ އެޓޭކަައެއް މާލެގަން ޓީމުން ހުސް ގޯލުތެރެެއަށް ފޮނުވާލި ބޯޅައިގެ ސްޕީޑް މަޑުވެމުން ފަހަތުން އައި ދިފާއީ ކުޅުންތެރިޔާ ވަނީ އެބޯޅަ ދިފާޢުކޮށް ބޭރަށް ފޮނުވާލާފައެވެ. ވުމާއެކު މެޗު ނިމުނީ 1-0 އިން ހޯދަޑު ސްޕޯޓްސް ކްލަބު މޮޅުވެގެންނެވެ.\nފުޓްސަލް މުބާރާތުގެ7ވަނަ މެޗު: ހޯދަޑު ސްޕޯޓްސް 1-0 މާލެގަން ޔޫތު ފައުންޑޭޝަން\nމިމޮޅާއެކު ހޯދަޑު ސްޕޯޓްސް ކުލަބު ކުޅުނު ދެމެޗުން ވެސް މޮޅުވެ މުބާރާތުގެ ސެމީފައިނަލުގެ ޖާގައެއް ވަނީ ޔަގީންކޮށްފައެވެ. އެއީ މިގްރޫޕްގައި ކޮންމެ ޓިމެއް ެވސް2މެޗު ކުޅުނު އިރު ހޯދަޑު ޓީމަށް2މެޗުން6ޕޮއިންޓްއި ފައިދާ6ގޯލު އޮތްއިރު ދެވަނާގައި އޮތީ މިރޭ ބަލިވި މާލެގަން ޔޫތު ފައިނޑޭޝަން ޓީމެވެ. އެޓީމު ވެސް2މެޗު ކުޅެ އެއް މޮޅު އެއް ބަލި އާއެކު ފައިދާ އަދި ގެއްލުން ވެސް ގޯލެއް ނެތެވެ. އެޓީމުން ވަނީ3ގޯލު ޖަހާފައެވެ.3ވަނާގައި އޮތީ އެފްސީ ދަޑިމަގު ޖޫނިއާސް އެވެ. އަދި4ވަނާގައި ދޫނޑިގަލާނޯ ޖޫނިއަސް ޓީމެވެ.\nމިގްރޫޕުން ދެވަނަ ޓީމެއްގެ ގޮތުގައި ސެމީ ފައިނަލުގެ ޖާގަ އެނގޭނީ މާލެގަމާއި އެފްސީ ދޫނޑިގަލޯނާ ޖޫނިއަސް ޓީމުގެ ނަތީޖާ ނުކުންނަ ގޮތަކުންނެވެ. އެމެޗުން މޮޅުވެގެން މާލެގަމު ޓީމަށް ފައިނަލަށް ދެވެނެއެވެ. އެއްވަރު ވެއްޖެ ނަމަ ޖެހޭނީ ހޯދަޑު ސްޕޯޓްސް ކްލަބު އާއި ދަޑިމަގު ޖޫނިއަސް މެޗުގެ ނަތީޖާއަށް ބަލާށެވެ.\nރޭގެ ދެވަނަ މެޗުގައި ވާދަކުރީ ގްރޫޕް2ގެ ދެ ޓީމުކަމަށްވާ އެކްސްޖޭވީސީ ފުނާޑިއަންސް އާއި އެފްސީ ދަޑިމަގު ޓީމެވެ. މި މެޗުގައި ތަފާތު މޮޅު ކުޅުމެއް ދައްކައި ގިނަ ގޯލުތަކެއް އެފްސީ ދަޑިމަގު ޓީމުން ޖެހިއެވެ. މިމުބާރާތުގެ މެޗެއްގައި މިހާތަނަށް ގޯލުގެ އަދަދު ދެއަކުރަށް އަރައިގެން ދިޔައީ މި މެޗުގައެވެ. ފުރަތަމަ ހަފުނިމުނީ ވެސް 7-0 އިން ކުރީގައި އޮވެގެންވެ. ދެވަނަ ހާފުގައި އިތުރު6ގޯލު ޖަހައި ނަތީޖާ 13-0 އަށް ބަދަލުކޮށްލިއެވެ.\nފުޓްސަލް މުބާރާތުގެ 8 ވަނަ މެޗު: އެފްސީ ދަޑިމަގު 13 –0ފުނާޑިއަންސް\nމިގްރޫޕުން ސެމީ ފައިނަލުގެ ޖާގަ އެފްސީ ދޫނޑިގަލޯނާ ޓީމަށް ޔަގީން ވެފައިވާ އިރު އެޓީމު ވަނީ ކުޅުނު2މެޗުން މޮޅުވެ6ޕޮއިންޓާއި ފައިދާ5ގޯލު ހަމަކޮށްފައެވެ. މިގްރޫޕުން ދެވަނަ ޓީމެއްގެ ގޮތުގައި އޮތީ އެފްސީ ދަޑިމަގު ޓީމެވެ. ސެމީ ފައިނަލުގެ ޖާގައެއް ހޯދުމަށް އެޓީމު ދެން ކުޅެ މެޗުން ބަލިވެގެން ނުވާނެއެވެ. ޓީމުން ވެސް އިދިކޮޅު ގޯލަށް ހަމަލަތައް ފޮނުވާލިއެވެ.\n8 ވަނަ މެޗުގެ މޮޅު ކުޅުންތެރިޔާ ޝިއާޢު- އެފްސީ ދަޑިމަގު\nމިމެޗުގެ މޮޅު ކުޅުންތެރިއަކީ އެފްސީ ދަޑިމަގު ޓީމުގެ ޖޯޒީ ނަމްބަރު 17 އަލީ ޝިއާއު އެވެ.\nގްރޫޕް 1: 20:30 ގައި މާލެގަން ޔޫތު ފައުންޑޭޝަން އާއި އެފްސީ ދޫނޑިގަލޯނާ ޖޫނިއާސް\nގްރޫޕް 2: 21:40 ގައި އެކުވެރި ފުނާޑު އާއި އެފްސީ ދަޑިމަގު\n7: ހޯދަޑު ސްޕޯޓްސް ކްލަބް 1 –0މާލެގަން ޔޫތު ފައުންޑޭޝަން\n8: އެކްސްޖޭވީސީ ފުނާޑު0– 13 އެފްސީ ދަޑިމަގު\n9: މާލެގަން ޔޫތު ފައުންޑޭޝަން – އެފްސީ ދޫނޑިގަލޯނާ ޖޫނިއާސް\n10: އެކުވެރި ފުނާޑު – އެފްސީ ދަޑިމަގު


Anhen Fandiyaarun Ayyan Kurumah Azima Ves Thaaeedhu - Vaguthu\nއަންހެން ފަޑިޔާރުން އައްޔަން ކުރުމަށް އާޒިމާވެސް ތާއީދު\nއަންހެން ފަޑިޔާރުން އައްޔަން ކުރަން ކުރީގެ ރައީސް ޔާމީންގެ އަރިހުގައި މަސައްކަތް ކުރައްވާ އަދި އޭރު ރައީސް އޮފީހުގެ ކުރީގެ ލީގަލް އެފެއާޒް މިނިސްޓަރު އާޒިމާ ޝަކޫރު ވެސް ތާއީދު ކުރައްވައިފިއެވެ.\nއަންހެން ފަޑިޔާރުން އައްޔަން ކުރަން ތާއީދު ކުރައްވާ ކަމަށް އާޒިމާ ވިދާޅުވީ ކުރީގެ ޑިފެންސް މިނިސްޓްރ އާދަމް ޝަރީފް ކޮށްފައިވާ ފޭސްބުކް ފޯސްޓަކަށް ކޮމެންޓް ކުރައްވަމުންނެވެ.\nއާޒިމާ ވިދާޅުވީ އަންހެން ފަޑިޔާރުން އައްޔަން ކުރަން ނެގި ފިޔަވަޅަކީ ރަގަޅު ފިޔަވަޅެއް ކަމަށާއި، އިދިކޮޅުގައި ތިބި ނަމަވެސް އެކަމާ ދެކޮޅު ނުހެދުމަށެވެ. އާޒިމާ ވިދާޅުވީ މެލޭޝިއާގައި ވެސް އަންހެން ފަޑިޔާރުން ތިބޭ ކަމަށެވެ.\nއާޒިމާ މިހެން ވިދާޅުވިއިރު އަންހެން ފަޑިޔާރުން އައްޔަންކޮށް އަޅުގަނޑުމެން ވާނީ ބަހުސް ނިންމާފައި ކަމަށް ކުރީގެ ނައިބު ރައީސް ޑރ.މުހައްމަދު ޖަމީލް ވަނީ ވިދާޅުވެފައެވެ.\n" ރައީސް މައުމޫންގެ ޒަޢާމަތުގައި 2007 ވަނަ އަހަރު އެ ނިންމުން ނިންމައި އެ ބަހުސް ވެސް ވަނީ ނިންމާފައި,ގައުމީ ޚިދުމަތުގައި ބަލަންވީ ގާބިލްކަމާއި ނަޒާހާތްތެރިކަމަށް، ވަކި ޖިންސަކަށް ނޫން" ޖަމީލް ވިދާޅުވެފައިވެއެވެ.\nއޮގަސްޓް 24, 2019 15:20\nކޮބާ ތަމެންނަށް ފެނޭތަ ؟\nތީވެސް މައުމޫންގެ ބުރުގާޓީމް މެމްބަރެއް...ސުބުހާނަﷲ.\nއޮގަސްޓް 24, 2019 16:29\nހާދަ ދީނީ ކުދިން އުޅެޔޭ\nއޮގަސްޓް 24, 2019 18:56\nޢާޒިމާއަކީމަހިތުން އިސްލާމް ދީންގެ ހުކުމްތައް ގަބޫލުކުރާ މީހެއްނޫން މައުމޫނުގެއަނބި ދަރިން ގޮތަށް އައުރަ ނިވާ ނުކޮށް ތިބޭ މީހުންގެ ވާހަކަ ހުންނާނީ ތިޔަހެން ކަން މަމެނަށް އެނގޭ\nއޮގަސްޓް 24, 2019 19:52\nޙައްޤާއި ސަވާބުގެމަގުން ޤާޟީކަމެއް ނުވަތަ ފަނޑިޔާރުކަމެއް ކުރެވޭނީ، ކީރިތިﷲގެ ފޮތުގެ ޢިލްމާއި، ސުންނަތުގެ ނައްޞުތަކުގެ ޢިލްމު ލިބިފައިވާ މުސްލިމް ފިރިހެނުންނަށެވެ.\nއޮގަސްޓް 24, 2019 20:00\nތިމާ މީހާގެ އަމިއްލަ ހާލަތުވެސް ނުދަންނަ މީހަކަށް ދެންކިހިނެއް އަސްލާމް ދީނުގެ ކަންކަން އެނގޭނީ އޮރިޔާމުން މުޅި އުމުރު ތިޔަ ހޭދަ ކުރަނީ ލަދު ގަނެބަލަ އާޒިމާ\nއޮގަސްޓް 24, 2019 20:18\nއަންހެނާގެ އައުރަ ރޭންގުނު މީހަކަށް އަދި މިކަހަލަ ކްރިޓިކަލް ކަމަކާ ބަސްބުނެވޭނެބާ؟ މެލޭޝިއާ އެއީ ހުއްޖަޔެއްނޫން. އަސްލު އެތެރޭގަ އޮތް އެއްޗެސް ސާފުކޮށް ބުނީމަ މާ ތާހިރުވާނެ.\nޑޫ ނޮޓް ފޮލޯ މީ\nއޮގަސްޓް 24, 2019 20:54\nއާޒިމާ އާއި މައުމޫނުތީ އެކައްޗެއް.\nއޮގަސްޓް 24, 2019 23:23\nދީނުން ބޭރުވެފައިތިބިމީހުން މަޑުމަޑުން ތިފެންނަނީ އަވަހައް ތައުބާވޭ އަވަސް އަވަސް\nއޮގަސްޓް 25, 2019 10:30\nހުރިހާ ލާދީނީ މީހުން އިސްލާމްދީނާ ދެކޮޅާއް ވެއްޖިއްޔާ އެއްބައިވާތަން މިފެންނަނީ. މައުމޫނެއް ޔާމިނެއް ގާސިމެއް އަންނި އެއް ކިޔާނެ ކަމެއް ނެތް.


America aa eku mashvaraa nukuravvaane kamah Iran ge raees anekkaaves vidhaalhuvejje America aa eku mashvaraa nukuravvaane kamah Iran ge raees anekkaaves vidhaalhuvejje\nއެމެރިކާއާއެކު މަޝްވަރާނުކުރައްވާނެކަމަށް އީރާނުގެ ރައީސް އަނެއްކާވެސް ވިދާޅުވެއްޖެ\nއީރާންގެ ރައީސް ޙަސަން ރޫޙާނީ-\nއީރާނުގެ ނިއުކްލިޔަރ މައްސަލައިގައި އެ ޤައުމުން އެމެރިކާއާއެކު މަޝްވަރާތައް ކުރިއަށް ނުގެންދާނެކަމަށް އީރާނުގެ ރައީސް ހަސަން ރޫހާނީ އަނެއްކާވެސް ވިދާޅުވެއްޖެއެވެ. ރޫހާނީ މި ޝުޢޫރު ތަކުރާރުކުރައްވާފައިމިވަނީ، އީރާނުގެ ނިއުކްލިޔަރ މައްސަލައިގައި މަޝްވަރާކުރުމަށް އެމެރިކާގެ ރައީސް ޑޮނަލްޑް ޓްރަމްޕް ހުށަހަޅުއްވާފައިވާ ދަނޑިވަޅެއްގައެވެ.\nއީރާނުގެ ޓީވީ މެދުވެރިކޮށް ދެއްވި ތަޤްރީރެއްގައި ވާހަކަދައްކަވަމުން ރޫހާނީ ވިދާޅުވީ، އީރާނުގެ ނިއުކްލިޔަރ މައްސަލައިގައި 2015 ވަނަ އަހަރު ޤާއިމުކުރި އެއްބަސްވުމުން އެމެރިކާ ވަކިވެފައި އޮތް ހިނދަކު މިކަމުގައި އެމެރިކާއެކު އީރާނުން އެއްވެސް މަޝްވަރާތަކެއްގައި ބައިވެރި ނުވާނެކަމަށެވެ. ރޫހާނީ ވިދާޅުވީ، އީރާނުން އަބަދުވެސް ބޭނުންވަނީ ސިޔާސީ ގޮތުންނާއި މަޝްވަރާތަކުގެ އުޞޫލުގެ ތެރެއިން މައްސަލަތައް ހައްލުކުރުމަށް ކަމަށެވެ.\nއެހެންނަމަވެސް މި މަޝްވަރާތަކަކީ އިޚުލާސްތެރި ވާހަކަތަކަކަށް ވާން ޖެހޭނެ ކަމަށާއި، އެމެރިކާގެ ރައީސް ޑޮނަލްޑް ޓްރަމްޕް ސީދާ މަޝްވަރާތަކަށް ގޮވާލައްވާފައިވަނީ އީރާނުގައި ހައިޖާނު އުފެއްދުމުގެ ނިޔަތުގައި ކަމަށްވެސް ރޫހާނީ ވިދާޅުވިއެވެ. އީރާނާ ދެކޮޅަށް އަނެއްކާވެސް ދަތިކުރުމުގެ ފިޔަވަޅުތައް އެޅުމަށް އީރާނުން ތައްޔާރުވަމުންދާއިރު، އެމެރިކާއިން ފަހުން މިކަމާ މެދު ހިތާމަކުރާނެކަމަށް އީރާނުގެ ރައީސް ވިދާޅުވިއެވެ.


އޭޝިއަން ގޭމްސް 2018، ހުޅުވުމުގެ ރަސްމިއްޔާތު\nއިންޑޮނީޝިއާގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގެ ތެރެއިން، އޭޝިއަންގޭމްސް އޯގަސްޓް 18އިން ސެޕްޓެމްބަރު 2އަށް ކުރިއަށްދާނެ\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި އިންޑޮނީޝިއާގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގެ ތެރެއިން، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ތައިލެންޑްގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ތުރުކުމެނިސްތާންގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ޓަޖިކިސްތާންގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ސީރިއާގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ޔުނައިޓެޑް އަރަބް އެމިރޭޓްސްގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ފަލަސްތީނުގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި އޮމާންގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ކިރިގިސްތާންގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ދިވެހި ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި އިރާންގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ޖޯޑަންގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި ނޭޕާލްގެ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި މިއަންމާ ޓީމް ބައިވެރިވަނީ، މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.\nއޯގަސްޓް 18، 2018: އިންޑޮނީޝިއާ- އޯގަސްޓް 18 އިން ސެޕްޓެމްބަރު2އަށް އިންޑޮނީޝިއާގެ ޖަކާޓާ އަދި ޕެލެމްބަންގްގައި ކުރިއަށްދާ އޭޝިއަން ގޭމްސްގެ ހުޅުވުމުގެ ރަސްމިއްޔާތުގައި އިންޑޮނީޝިއާގެ ރައީސް ޖޮކޯ ވިޑޯޑޯ ބައިވެރިވެ ވަޑައިގަންނަވަނީ މި އަހަރުގެ އޭޝިއަން ގޭމްސްގައި 45 ގައުމުން 40 ތަފާތު ކުޅިވަރެއްގައި ބައިވެރިވާނެއެވެ.


Thimmavetta rattehi guesthouse Addugai hingaa Wave Sound | Mihaaru\nވޭވް ސައުންޑަށް ލިބުނު އެވޯޑާ އެތަނުގެ އެއް ހިއްސާދާރު ޝަރަފުޒާދު ސައީދު ހަވާލުވަނީ.\nތިމާވެއްޓާ އެންމެ ރައްޓެހި ގެސްޓްހައުސްއަކަށް އައްޑޫގައި ހިންގާ ވޭވް ސައުންޑް\n20 ޑިސެމްބަރ 2019 - 23:13\nރޭ ކްރޮސްރޯޑް މޯލްޑިވްސްގައި ބޭއްވި އެވޯޑް ހަފުލާގައި އެ އެވޯޑް ލިބުނީ މަރަދޫފޭދޫގައި ހިންގާ ވޭވް ސައުންޑް ގެސްޓް ހައުސްއަށެވެ. އެ ގެސްޓްހައުސްއަކީ ފޭދޫ3އެސް މޯލްޑިވްސް ހިންގާ ތަނެކެވެ. ވޭވް ސައުންޑަކީ 2017 ގައި ހުޅުވި ތަނެކެވެ. އަދި އެއީ މިހާރު އައްޑޫގެ އެންމެ މަގުބޫލު އެއް ގެސްޓްހައުސް އެވެ.\nވޭވް ސައުންޑަކީ ގަން އެއާޕޯޓުން ސީދާ ވެހިކަލްގައި ދެވޭ ގޮތަށް ހިންގާ ތަނެކެވެ. އެކަމަށް ނަގާނީ ގާތްގަނޑަކަށް 10 ވަރަކަަށް މިނިޓެވެ. އެގޮތުން އެ ގެސްޓްހައުސް އަކީ އައްޑޫގެ މީހުން ދިރިއުޅޭ ރަށްތަކުގެ ތެރެއިން ރަށެއްގައި ހިންގާ ތަނަކަށްވާތީ ވޭވް ސައުންޑަށް ޗުއްޓީ ހޭދަކޮށްލަން ދާ މީހުންނަށް ރަށްފުށުގެ ދިރިއުޅުން ވެސް ވަރަށް ފަަސޭހަކާ އެކު ތަޖުރިބާކޮށްލެވޭނެ އެވެ. އެގޮތުން ޗުއްޓީ އަށްދާ މީހުންނަށް އައްޑޫގެ ހާއްސަ ތަންތަން ބަލާލުމުގެ އެކްސްކާޝަން ޓްރިޕްތައް ވޭވް ސައުންޑުން ބާއްވަ އެވެ.\nވޭވް ސައުންޑަށް ލިބުނު އެވޯޑާ އެކު އެތަނުގެ އެއް ހިއްސާދާރު ޝަރަފުޒާދު ސައީދު.\nތުރީ އެސް މޯލްޑީވްސްގެ ދަށުން "އައްޑޫ ޑައިވް" ގެ ނަމުގައި ޑައިވިން ސެންޓަރެއް ވެސް ހިންގަމުން އަންނަ އިރު، "3 އެސް ލައުންޖް" ގެ ނަމުގައި ފެންވަރު ރަނގަޅު ރެސްޓޯރަންޓެއް ވެސް އަންނަނީ ފޭދޫގައި ހިންގަމުންނެވެ.\nA post shared by 3S Maldives (@3smaldives) on Oct 10, 2017 at 8:36pm PDT\nޓްރެވެލް އެވޯޑްސްގެ ވަނަތައް:\n* ލީޑިން ޕްރައިވެޓް އައިލެންޑް: ނަލަދޫ ޕްރައިވެޓް އައިލެންޑް * ލީޑިން ލަގްޒަރީ ރިސޯޓް: ޝެވަލް ބްލަންކް * ލީޑިން ފެމިލީ ރިސޯޓް: ވަން އެންޑް އޮންލީ ރީތިރަށް * ލީޑިން ޑިޒައިނާ ރިސޯޓް: ކޮކޫން މޯލްޑިވްސް އަދި ކަނޑިންމަ މޯލްޑިވްސް * ލީޑިން މީޓިން އެންޑް ކޮންފަރެންސް ރިސޯޓް: ކުރުނބާ މޯލްޑިވްސް * ލީޑިން އެފްއެންޑްބީ ރިސޯޓް: ކޮންރަޑް މޯލްޑިވްސް\nލީޑިން އިންޓަނޭޝަނަލް ކެރިއާގެ އެވޯޑް ސްރީލަންކަން އެއާލައިންސަށް ލިބުނު އިރު، ލީޑިން ލޯކަލް ކެރިއާ އަކީ ގައުމީ އެއާލައިން މޯލްޑިވިއަން އެވެ. * ލީޑިން ލޯ ކޮސްޓް ކެރިއާ: އެއާ އޭޝިއާ * ލީޑިން އެއާޕޯޓް ހޮޓެލް: އެއާޕޯޓް ބީޗް ހޮޓެލް * ލީޑިން ސީއެސްއާރް ޕްރޮގްރާމް: ކްރައުން އެންޑް ޗަންޕާ * ލީޑިން ލިވަބޯޑް: އާކްނޮބެލް * ލީޑިން ލޯކަލް ހޮޓެލް ބްރޭންޑް: ވިލާ ހޮޓެލް * ލީޑިން އިކޯ ރިސޯޓް: ސިކްސް ސެންސަސް ލާމު * ލީޑިން އެޗްއާރް މެނޭޖްމަންޓް: ވެލާ ޕަރައިވެޓް އައިލެންޑް\nމޯލްޑިވްސް ޓްރެވެލް އެވޯޑްސްގެ ލައިފްޓައިމް އެޗީވްމަންޓް އެވޯޑް ލިބިވަޑައިގަތީ ރައީސް އޮފީހުގެ މިނިސްޓަރު އަހުމަދު ނަސީމު (ކެރަފާ ނަސީމު) އަށެވެ. އޭނާ އަކީ ރާއްޖެ އަށް ޓޫރިޒަމް ތައާރަފުކުރުމުގައި އިސް ދައުރެއް އަދާކުރެއްވި ބޭފުޅެކެވެ.\nމި އަހަރުގެ އެވޯޑް ހަފްލާގައި ޓޫރިޒަމް ދާއިރާގެ ދާއިރާގެ 200 އަށްވުރެ ގިނަ މީހުން ވަނީ ބައިވެރިވެފައިވެ އެވެ. މޯލްޑިވްސް ޓްރެވެލް އެވޯޑްސް އަކީ ރާއްޖޭގެ ޓޫރިޒަމްގެ ސިނާއަތުގައި މަސައްކަތްކުރާ ކުންފުނިތަކުގެ އަގު ވަޒަންކުރުމުގެ ގޮތުން 2012 ވަނަ އަހަރުން ފެށިގެން މަޓާޓޯ އިން ދެމުން އަންނަ އެވޯޑެކެވެ. މިއީ އެވޯޑްސް ބޭއްވި 8 ވަނަ އަހަރެވެ.\nޓްރެވެލް އެވޯޑްސް ހަފުލާގައި މަޓާޓޯގެ ރައީސް އަބްދުﷲ ސޫދު ވިދާޅުވީ، ރާއްޖެ އަންނަ ޓޫރިސްޓުން އަހަރުން އަހަރަށް އިތުރުވެގެން އަންނަ އިރު އެ ޖަމިއްޔާގެ މަގުސަދަކީ ދާއިރާ ކުރިއަރުވައި ދިނުން ކަމަށެވެ. އެގޮތުން ޓްރެވެލް އެވޯޑްގެ ސަބަބުން ޓޫރިސްޓުންނަށް ހިދުމަތް ދޭ ތަންތަން ގިންތި ކުރެވި، ދާއިރާ ކުރިއެރުމަށް އެހީތެރިވެދޭނެ ކަމަށް ވިދާޅުވި އެވެ.\nއިތުރު ލިޔުންތައް އައްޑޫ މަޓާޓޯ ޓޫރިޒަމް ގެސްޓް ހައުސް މަޓާޓޯ މޯލްޑިވްސް ޓްރެވަލް އެވޯޑްސް ކްރޮސްރޯޑްސް


Adheeb ge beysfaruvaage muhdhathu ithurukohdheefi - vNews.mv\nއާމިނަތު ޝަފީޢާ 25 June 2019, 23:04\nކުރީގެ ނާއިބުރައީސް އަހްމަދު އަދީބުގެ ބޭސްފަރުވާއަށް ކަރެކްޝަނުން ދީފައިވާ މުއްދަތު އިތުރުކޮށްދީފިއެވެ.\nމޯލްޑިވްސް ކަރެކްޝަނަލް ސާވިސްއިން ނެރެފައިވާ ނޫސްބަޔާނެއްގައި ބުނެފައިވަނީ އަދީބުގެ ބޭސްފަރުވާއަށް ދީފައިވާ މުއްދަތު އިތުރުކޮށްދިނީ ބޭސްފަރުވާގެ މުއްދަތު އިތުރުކޮށްދިނުމަށް އާއިލާއިން އެދުމުން ކަމަށެވެ.\nކަރެކްޝަނުން ބުނީ އަދީބުގެ އާއިލާއިން އެކަމަށް އެދުނީ ބޭސްފަރުވާއަށް ރާއްޖެއިން ބޭރުގައި ހުންނެވުމަށް ދީފައިވާ މުއްދަތުގައި ބޭސްފަރުވާ ފުރިހަމަކުރެވިފައިނުވާތީ ކަމަށެވެ. އަދި ވަކިން ޚާއްސަކޮށް ކެންސަރުގެ ޓެސްޓެއް ހެދުމަށް ޑޮކްޓަރު ދެއްވާފައިވާ ލަފައާއި އެއްގޮތަށް އެކަން ކުރެވިފައިނުވާތީ ކަމަށެވެ.\nއަދީބުގެ މައްޗަށް އިއްވި 33 އަހަރުގެ ޖަލު ހުކުމްތައް ބާތިލްކުރުމާ އެކު މޯލްޑިވްސް ކަރެކްޝަނަލް ސާވިސް އިން ވަނީ ޑޮކްޓަރުން ލަފާދީފައިވާ ގޮތަށް އަދީބަށް ރާއްޖެއިން ބޭރުން ބޭނުންވާ ސިއްހީ ފަރުވާ ހޯދުމަށް ހުއްދަ ދީފައެވެ. މިހުއްދަ ދިނުމާ އެކު މިމަހުގެ 14 ވަނަ ދުވަހު އަދީބު ވަނީ ބޭސްފަރުވާއަށް އިންޑިއާއަށް ފުރާވަޑައިގެންފައެވެ.\nއަދީބު ރާއްޖެއިން ބޭރުގައި އިތުރަށް ބަހައްޓަން ޑޮކްޓަރުން ލަފާ ނުދެއްވާނަމަ މިމަހުގެ 26 ވަނަ ދުވަހު އަދީބު ރާއްޖެ ވަޑައިގަންނަވާނެ ކަމަށް ހޯމް މިނިސްޓްރީއާއި މޯލްޑިވްސް ކަރެކްޝަނަލް ސާވިސްއިން ކުރިން ވަނީ ބުނެފައެވެ.\nބޭސްފަރުވާއަށް އަދީބަށް މުއްދަތު އިތުރުކޮށްދީފައިވަނީ ޖުލައި މަހުގެ6ވަނަ ދުވަހުގެ ނިޔަލަށް ކަމަށް ކަރެކްޝަނުން ބުނެއެވެ.


Covid-19 akee rahrashuge sih'hee nizaamu rangalhu kurumah libigen...\nސިއްހަތަށް ޚަރަދުކުރުމަށް މަޖިލީހުން މިދިޔަ ދެ އަހަރު ދުވަހުގެ ތެރޭގައި ހުރަހެއް އަޅާފައިނުވޭ\nމެމްބަރުން ފްރޮންޓްލައިން ވޯރކަރުންގެ ގޮތުގައި މަސައްކަތްކުރައްވަމުން ނުގެންދެވިނަމަ ނިޒާމު ހިންގުމަށް ބޭނުންވާ ކަންކަން ކުރަމުންނުދާނެ\nކ. މާލެ | 12 އޯގަސްޓް 2020 | ބުދަ 18:42 | 4,408\nސަރުކާރުގެ އެހެން ޚަރަދުތައް ކުޑަކުރުމަށްފަހު ސިއްހީ ދާއިރާއަށް ކުރާ ހޭދަތައް ބޮޑުކުރުމަށް ރައްޔިތުންގެ މަޖިލީހުގެ މެމްބަރުން ވަރަށް ބޮޑަށް އެދިވަޑައިގަންނަވާކަމަށާއި އެ މަގުން މަޖިލީހުން ކަންކަން ފަހިކޮށްދެމުން ދާކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nބުދަ ދުވަހުގެ ޖަލްސާގައި ވަޒީރުންނާއި ސުވާލުކުރުމުގެ ދަށުން ހެލްތު މިނިސްޓަރ އަބްދުﷲ އަމީން އާ ވަނީ މެމްބަރުން ސުވާލުކުރައްވާފައެވެ. މެމްބަރުން ސުވާލުކުރައްވަމުން ގެންދެވިއިރު ރިޔާސަތުގައި އިންނެވި މަޖިލީހުގެ ރައީސް، ރައީސް ނަޝީދު ވަނީ އެކިފަހަރު މަތިން މެމްބަރުން ކުރައްވަމުން ގެންދެވި ސުވާލުތަކާއި ގުޅުވައި ވާހަކަދައްކަވާފައެވެ. އެގޮތުން ދެއްކެވި ވާހަކަފުޅެއްގައި ރައީސް ނަޝީދު ވިދާޅުވީ ސިއްހަތަށް ޚަރަދުކުރުމަށް މަޖިލީހުން މިދިޔަ ދެ އަހަރު ދުވަހުގެ ތެރޭގައި ހުރަހެއްވެސް އަޅުއްވާފައިނުވާ ކަމަށެވެ.\nމީގެއިތުރުން ފިނޭންސް މިނިސްޓަރގައި އެދިވަޑައިގަތުމަށް މަޖިލީހުން އޯވަރޑްރޯ ކުރުމުގެ ފެސިލިޓީވެސް ބޮޑުކޮށްދީފައިވާކަން ރައީސް ނަޝީދު ފާހަގަކުރެއްވިއެވެ.\nމެމްބަރުން ދެކެވަޑައިގަންނަވާ ކޮވިޑަކީ ރަށްރަށުގެ ސިއްހީ ޚިދުމަތް ރަނގަޅުކުރުމަށް ލިބުނު ފުރުސަތެކޭ. މާލެ ސަރަހައްދުގައި އެކަނި ނުވަތަ ބައެއް ތަންތަނުގައި އެކަނި ކޮންމެސް ވަރަކަށް ދެވިފައި އެހެންތަންތަނާއި ބައެއް ތަންތަނާއި ގުޅުންނެތިފައި ދެ އަހަރު ވެގެން ދާއިރުގައި މިނޫންގޮތަކަށް މިކަން ދާންޖެހޭނެކަމަށް މެމްބަރުން ދެކެވަޑައިގަންނަވާ.\nމީގެއިތުރުން ރައީސް ނަޝީދު ވިދާޅުވީ ލޮކްޑައުންކޮށް ސިއްހީ ދާއިރާއަށް ބޭނުންވާ ސާމާނާއި ޚިދުމަތްތައް ރަނގަޅުކުރުމަށް ވަގުތުތަކެއް ލިބިގެންދިޔަ ކަމަށެވެ. އެހެންކަމުން ކުރިޔަށް އޮތްތަނުގައިވެސް ކޮވިޑުން ރައްކާތެރިވުމަށް ނުވަތަ ސިއްހީ ނިޒާމަށް ބޭނުންވާ ސާމާނު ރާއްޖެގެނެސް އެމަގުން ކަންކަން ކުރުމަކީ މުހިންމު ކަމެއްކަމަށް ރައީސް ނަޝީދު ވިދާޅުވިއެވެ.\nމިވާހަކަތަކަށް ޖަވާބު ދެއްވަމުން މިނިސްޓަރ އަމީން ވިދާޅުވީ ބޭނުންވާ ޚިދުމަތްތައް ފޯރުކޮށްދިނުމުގައި ހަމައެކަނި ދިމާވާ ދައްޗަކީ ބަޖެޓް ނޫންކަމަށެވެ. ޚިދުމަތްތައް ގާއިމުކުރުމަށް ހަވާލުކުރާ ފަރާތްތަކަށް ދިމާވާ ދަތިތަކެއްވެސް ހުންނަކަމަށާއި މަސައްކަތްތައް ކުރިޔަށް ގެންދިޔުމަށް ދިމާވާ ދަތިތަކެއްވެސް ހުންނަކަމަށެވެ. އެހެންނަމަވެސް މަސައްކަތްކުރައްވަނީ ވީ އެންމެ އަވަހަށް ޚިދުމަތްތައް ފޯރުކޮށްދިނުމަށްކަމަށް އަމީން ވިދާޅުވިއެވެ.\nރައީސް ނަޝީދު ވަނީ ލޮކްޑައުން ދުވަސްވަރުވެސް މެމްބަރުން މުހިންމު މަސައްކަތްތަކެއް ކުރެއްވިކަން ފާހަގަކުރައްވާފައެވެ. އެގޮތުން އެމަނިކުފާނު ގަބޫލުފުޅު ކުރައްވާގޮތުގައި މެމްބަރުން ފްރޮންޓްލައިން ވޯރކަރުންގެ ގޮތުގައި މަސައްކަތްކުރައްވަމުން ނުގެންދެވިނަމަ ނިޒާމު ހިންގުމަށް ބޭނުންވާ ކަންކަން ކުރަމުންނުދާނެ ކަމަށް ރައީސް ނަޝީދު ވިދާޅުވިއެވެ.\nޚާއްސަކޮށް ފައިސާގެ ކަންކަން އަދި އެހެންވެސް އިޖުރާއަތުތައް ކޮވިޑްގެ ފްރޮންޓްލައިން ވޯރކަރުންގެ ގޮތުގައި ހަމަކަށަވަރުންވެސް އަޅުގަނޑު ތިމެމްބަރުން ބަލައިގަންނަން. އަދި ތިބޭފުޅުން ފްރޮންޓްލައިން ވޯރކަރުންގެ އެލަވަންސެއް ނޫން ހޯއްދެވީ އޭގެ މުސާރައިން ބައެއް މަދުކުރެއްވީ. އެހެންވީމާ އަދި ތިބޭފުޅުންނަށް އަޅުގަނޑު ފަށްފަށުން ޝުކުރު ދަންނަވަން.\n~ ރައްޔިތުންގެ މަޖިލީހުގެ ރައީސް ރައީސް މުހައްމަދު ނަޝީދު\nކޮވިޑް-19 ގެ ހާލަތާއެކުވެސް މަޖިލީހުގެ ޖަލްސާތައް ވަނީ ކުރިޔަށް ގެންގޮސްފައެވެ. އެގޮތުން ފުރަތަމަ ފަހަރަށް ވީޑިއޯ ކޮންފެރެންސް މެދުވެރިކޮށް، އަދި ގައިދުރުކޮށް މަޖިލީހުގެ ތަޅުމުގައި ޖަލްސާތައް ކުރިޔަށް ގެންދަވާފައިވާއިރު މިޖަލްސާތަކުގައި މުހިންމު މަސައްކަތްތަކެއް މެމްބަރުން ވަނީ ކުރައްވާފައެވެ.\nއޭގެ ތެރޭގައި ކޮވިޑް-19 އާ ގުޅިގެން ސަރުކާރުން އަޅަމުން ގެންދެވި ފިޔަވަޅުތަކުގެ ސަބަބުން ރައްޔިތުންނަށް ކުރާނެ އަސަރުތައް ދެނެގަތުމަށް މަޖިލީހުގެ ހުރިހާ ކޮމިޓީއަކުން ދިރާސާކުރެއްވި ކަންތައްތައް ފާހަގަކޮށްލެވެއެވެ. އެ ފިޔަވަޅުތަކާއި ގުޅިގެން ރައްޔިތުންނަށް ދިމާވަމުންދާ ކަންތައްތަކާއި އަދި މިކަންކަން ރަނގަޅުކުރުމަށް ސަރުކާރަށް ލަފާތަކެއް ވަނީ މަޖިލީހުން އަރުވާފައެވެ.\nމީގެއިތުރުން ކޮވިޑް-19 ގެ ހާލަތާއި ގުޅިގެން މަޖިލީސް މެދުވެރިކޮށް ޚަރަދު ކުޑަކުރެވެންހުރި ދާއިރާތައް ވަކިން ޚާއްސަކޮށް ސިޔާސީ މީހުންގެ މުސާރަ ކުޑަކުރުންފަދަ ކަންކަން ކުރިޔަށް ގެންދަވާފައިވެއެވެ.


Addu Ga Harukashi Fikuruge Ekaku Dhoovefa, Dhen Thibi Meehun Ves Dhoove Dhaane: Imran - Vaguthu\nހޯމް މިނިސްޓަރ އިމްރާން އަބްދުﷲ މަޖިލީހުގައި ވާހަކަފުޅު ދައްކަވަނީ – ފޮޓޯ: މަޖިލިސް\nއައްޑޫގައި ހަރުކަށި ފިކުރުގެ ވިއުގަ އަށް ނިސްބަތްވާ އެކަކު ދޫވެ، ދެން ތިބި މީހުންވެސް ދޫވެދާނެ ކަމުގެ ބިރުވެރިކަން އޮތްކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެެއްޖެއެވެ.\nރައްޔިތުން މަޖިލީހުގެ ތަޅަމަށް ހާޒިރުވެ، މެމްބަރެއް ކުރެއްވި ސުވާލަކަށް ޖަވާބު ދެއްވައި އިމްރާން ވިދާޅުވީ ނިރުބަވެރި ހަމަލާތައް ދެމުން އަންނަ ހަރުކަށި ފިކުރުގެ މީހުން ދައުލަތުގެ ބެލުމުގެ ދަށުގައި ބޭތިއްބުމަށް ގާނޫނު ތަން ނުދޭ ކަމަށެވެ.\nއަދި އައްޑޫއިން މިހާރު ހައްޔަރު ކުރެވިފައިވާ އެކަކު ފުލުހުންގެ ބެލުމުގެ ދަށުން ދޫވެފައިވާ ކަމަށާޢި މިހާރު ހައްޔަރުކޮށްފައި ތިބި މީހުންގެ ތެރެއިން7މީހެއްގެ ބަންދުގެ މުއްދަތު އިތުރު ކޮށްދޭނެ ކަމަށް ގަބޫލުނުކުރެވޭ ކަމުގައި ފާހަގަކުރެއްވިއެވެ.\n"މިފަހުން އައްޑޫ އަތޮޅުން ހައްޔަރު ކުރި މީހުންގެ ތެރެއިން އެކަކު ދޫކޮށްލައިފި. އެކޮޅުން ހައްޔަރުކޮށްފައިވާ ހަތް މީހުންވެސް އެމީހުންނަށް މިހާރު ދެވިފައިވާ މުއްދަތު ހަމަވުމުން އިތުރަށް މުއްދަތު ދޭނެ ކަމެއް އަޅުގަނޑަށް ޔަގީނެއް ނުވޭ" އިމްރާން ވިދާޅުވިއެވެ.\nއިމްރާން ވަނީ ގާނޫނަށް އިސްލާހު ގެނެސްގެން މުޖްތަމައުގެ ސަލާމަތަށް ނުރައްކާތެރި ކަމަށް ބެލެވޭ މިފަދަ މީހުން ދައުލަތުގެ ބެލުމުގެ ދަށުގައި ބޭތިއްބޭނެ ނިޒާމެއް އެކުލަވާލުމަށް މަޖިލީހުގެ މެމްބަރުންގެ އަރިހުން އެދިވަޑައިގެންފައެވެ. އަދި އެފަދަ ތުހުމަތުގެ މީހުން ޖަލުތަކުގައި ބަންދު ކުރުމަށާއި އެމީހުން ރިހިބިލިޓޭޓް ކުރުމަށް އަދިވެސް ގާނޫނީ ހުރަސްތަކެއް އެބަހުރި ކަމަށް ވިދާޅުވިއެވެ.\n"މިފަހުން މި ހަމަލާއެއް ހިނގީމަ ވެސް އަޅުގަނޑު އެތައް ތަނެއްގައި، މަޖިލީހުގެ މެމްބަރުންގެ ހިމެނޭ ގޮތަށް އެބަ ދަންނަވަން މި މީހުން ބަންދުގައި ބައިތިއްބާކަށް އަދި ބަންދުން ދޫކޮށްލާފައި ރިހިބިލޭޝަން ޕްރޮގްރާމެއް ހިންގައިގެން ދައުލަތުގެ ބެލުމުގެ ދަށުގައި ބޭތިއްބުމަށް އަދިވެސް ގާނޫނަކުން ޖާގައެއް ނުދެއޭ. އަޅުގަނޑު މިހާރުވެސް ތިބޭފުޅުން އަރިހުން އެދެން. ގާނޫނަށް އަދިވެސް އިސްލާހު ގެންނަން އެބަ ޖެހޭ" އިމްރާން ވިދާޅުވިއެވެ.\nފުލުހުންގެ ހައްޔަރުން ހަރުކަށި ފިކުރަށް ނިސްބަތްވާ އެކަކު ދޫވެފައިވާ ކަން ފާހަގަކުރެއްވި ނަމަވެސް އެ މީހަކު ދޫކޮށްލި ސަބަބެއް މިނިސްޓަރު ހާމަކުރައްވާފައި ނުވެއެވެ.\nމިއަދުގެ ޖަލްސާގައި އިމްރާން ވަނީ ރައީސް ނަޝީދަށް ދިން ހަމަލާއަށް ފަހު ފުލުހުން ކުރިއަށް ގެންދާ ހާއްސަ އޮޕަރޭޝަންގެ ތެރެއިން ހަރުކަށި ފިކުރަށް ނިސްބަތްވާ 14 މީހަކު ފުލުހުންގެ ބެލުމުގެ ދަށަށް ގެނެވިފައިވާ ކަމަށް ވިދާޅުވެފައެވެ.\nޓެރަރިޒަމަށް ވާގިވެރިވުމުގެ ތުހުމަތުގައި އައްޑު އަތޮޅުން މި މަހުގެ 15 ވަނަ ދުވަހު ފުލުހުން ހައްޔަރުކުރި ނުވަ މީހުންގެ ތެރެއިން ތިން މީހެއްގެ ބަންދަށް 15 ދުވަސް، ހަތަރު މީހެއްގެ ބަންދަށް ހަތް ދުވަސް އަދި ދެ މީހަކަށް ފަސް ދުވަސް ކޯޓުން ދީފައި ވަނީ މި މަހުގެ 16 ވަނަ ދުވަހުއެވެ.\nމެއި 24, 2021 14:01\nކުށެއް ސާބިތު ނުވަނީސް ބަންދު ކޮށްގެން ބެހެއްޓިދާނެ އުސޫލަކީ އިސްލާމްދީނާ ފުށުއަރާ އެއްޗެއް ނޫންބާ...ހީ އަކަށް ޒާތީ އަކަށް ތިމާގެ ގޯސް ފޮރުވުމަށް ކުށެއްނުކުރާ މީހަކަށް އަނިޔާ ދެވިދާނެ މަގެއް ނޫންބާ...ހަރުކަށި ފިކުރު ހުއްޓުވުމަށްޓަކަޢި އެންމެ އިސްކޮށް ކުރަން ޖެހޭ ކަމަކީ ހިފާ ހައްޔަރު ކޮށް ތަޅާ އަނިޔާ ކުރުމެއް ނޫން....ފުރަތަމަ އެމީހުންގެ އެ ވިސްނުމަށް ހެޔޮބަދަލުތައް ގެނެވޭނެ އިލްމުތައް ސައްހަ މަގުން ގެނެސްދައްކާ ކިޔާދެވޭނެ މަގުހޯދަންވީ....މިއުޅެނީ ބަޔަކު ޒާތީވެގެނެއްނޫން...މިއުޅެނީ ބަޔަކަށް އިލްމު ނުބައިކޮށް ފަހުމްވެގެން....އެކަން ދެނެގަންނަން އެބަ ޖެހޭ\nސާބަހޭ އިމުރާނޫ، ހުރިހާ ބައިގަނޑުތައް ނެރި ރަށުތެރެއައް އެކައް ދޫކޮއްލާ. އޭރުން އެތަނުން ފަޓާހެއް، މިތަނުން ފަޓާހެއް، އެއޮއްތަނުން ބޮމެއް، އެހެރަތަނުން އަލިފާން ބޯޅާއެއް ގޮވާނެ...\nމެއި 24, 2021 14:48\nބަލަ ޓެގް އެޅުވޭނެ....މިނިސްޓަރަށް އެވަރު ނޭނގޭތޯ\nގައުމުގަ ހުޅުޖެހި މައްސަލާގައި އެމްޑީޕީގުރޫޕްގެ އެންމެން ބަންދުކުރަން ފެނޭ\nމި އިމުރާނަ ކީ ހަމަ ފައް ކާ ތަނެއްގައި އަދި ނަމެއްގައި ހުރި ބުރާންޗެއް.\nމެއި 30, 2021 20:57\nއިމްރާނުވެސް އަނެއްކާ ޖަލައްދާ ދުވަސް ކައިރިވަނީ ދޯ އަޅުކަމާއި މަރުމަތިން ހަދާން ކުރުމަށް ރަނުގެ ފުރުސަތެއްދެނީ މީ އިމްރާނު އެދޭގޮތް ލިބުނުމަގާމާއި ހައިބަތުގާ ކުރެވުނުހާ ނުބައިކަމަކާއި ހެދުނުހައި ދޮގެއްހަދާފާ ޖަލައް މިދަނީ އެކުރެވުނު ފާފަތަކުން ސަލާމަތްވާށޭ އިމްރާނު ފަހަރި ބުނަނީ މީތަ މިކަން ދީނުގާ އޮންނަގޮތަކީ


24 މެއި 2020 - 14:019comments\n"ނާދޭ!" ޗޮކެއްކަނޑައިފައި ހަނާ ބުންޏެވެ. "މި ތާކަށް އެއްވެސް ބަޔެއް ނާދޭ! މަށަކަށް ހިޔެއް ނުވޭ އަންނާނެހެނެއް ވެސް."\nހަނާ އެހެން ބުނި ނަމަވެސް އަނިލްގެ އަމިއްލަ ނަފުސަށް އޮތް އިތުބާރުން އެންމެ ތަންފުކެއް ވެސް އުންޏެއް ނުވެއެވެ. އަންނާނެ ކަމަށް އަނިލް ބުނި ލަޝްކަރަކީ ބަހުގެ އިތުބާރު ހުރި، ވަގުތަށް ކަމޭހިތާ، އިސްލާމީ ފަހުލަވާނުންގެ ޖަމާއަތެކެވެ. އިސްލާން ދީނަށް ހިދުމަތް ކުރުމުގައި ސާބިތުވެ ތިބޭތާ އެތައް ސަތޭކަ އަހަރެއް ވެފައިވާ އަސްވާރުންތަކެކެވެ. ރާޤީއަކު ގޮވައިލީމައި އެ ފަދަ ބަޔަކު ނައިހެއް ނުދާނެއެވެ.\n"އަހަންނަށް ޔަގީން އަންނާނެކަން،" ޔަގީންކަމާ އެކުގައި އަނިލް ބުންޏެވެ. "އިސްލާން ވެއްޖައިމޭ ކިޔައިގެން ކަލޭ ތި ދައްކާ ވާހަކަ ތީ ދެތެއް ކަމަށް ވަންޏާ، ކަލޭމެންނަށް މިހާރު އެ ލަޝްކަރު ފެންނާނެ. ދޮގެއް ކަމަށް ވަންޏާ ނުފެންނާނެ."\n"އަހަރުމެން ޖިންނީންނަށް ކީއްވެ އަހަރުމެން ނުފެންނަންވީ؟" ހަނާ ސުވާލުކުރިއެވެ. "އެހެން ވެސް ވޭތަ؟"\n"އާނ! އެހެން ވާނެ!" އަނިލް ބުންޏެވެ. "އިސްލާން ވެއްޖައީމޭ ކިޔައިގެން ކަލޭމެންނަށް އޮޅުވައިލެވޭނީ އަަހަންނަށް. އެކަމަކު މުސްލިމް ޖިންނީންގެ ފައުޖަކަށް އޮޅުވައެއް ނުލެވޭނެ. އެ ފައުޖު ފެންނާނީ ވެސް އިސްލާން ވީމަ. ދެންމެ ތި ދެއްކި ވާހަކައަކީ ހައްގު ތެދުކަމަށް ވެއްޖެއްޔާ އެ ބަޔަކު މި ތަނަށް އަންނާނެ. އެ ގޮތަށް އަހަރެން ދުއާ މި ކުރަނީ. ރަނގަޅަށް ބަލައިފަ ބުނޭ! ފެނޭތަ އެބަ؟"\nހަނާ އިރުކޮޅަކު ހިމޭނުން އޮތެވެ. އަދި މަޑުމަޑުން ބޯ އަނބުރަން ފެށިއެވެ. ހީވަނީ އެއްޗެއް ފެނިގެން އެއަށް ބަލާހެންނެވެ.\n"އާނ މިހާރު އެބަ ފެނޭ!" ހަނާ ވަރަށް ހަމަޖެހިލައިފައި ބުންޏެވެ. "މީ ވަަރަށް މޮޅު ބަޔެއް ދޯ؟"\n"އަހަންނަކަށް ތިއެއް ނޭނގެ،" އަނިލް ސީދާ ޖަވާބެއް ނުދިނެވެ. "ދެން ދޭ! ހަނާގެ ގައި ތެރެއިން ކަލޭމެން ނުކުންނާނީ އެއްފަހަރާ. އެ ކަން ހަނދާންކުރާތި!"\n"އޭރުން އޭނައަށް ތަދުވާނެ!" ހަނާ ބުންޏެވެ. "އެހެން ވިޔަސް ހެޔޮ؟"\n"މައްސަލައެއް ނެތް! ތަދު ނުވާ ގޮތަކަށް ނުކުމޭ،" އަނިލް އެދުނެވެ. "އޭނައަށް އަނިޔާ ނުކުރާތި! ކުރީ ބައިގަ މި ބުނަނީ."\n"އަހަރުމެން ދުވަހަކު ވެސް އޭނަ އަކަށް އަނިޔާއެއް ނުކުރަން،" ބަރާބަރަށް ހަނާ ޖަވާބުދެއެވެ. "އަހަރުމެން ހަމަ ތިބީ. ފައިގެ ބޮޑުވައި އިނގިލީގެ ނިޔަފަތި ދަށުން ނުކުތަސް ހެޔޮތަ؟"\nއެ ދިމާއިން ނުކުތުމުގެ ބޭނުން އަނިލްއަށް ވިސްނެއެވެ. އެހެންކަމުން އަނިލް އެ ފުރުސަތެއް ނުދިނެވެ.\n"އުހުނއުހުނ!" އަނިލް ތަންކޮޅެއް ބާރަށް ބުންޏެވެ. "ފައިން ނުކުމެގެން ނުވާނެ. އަތުން ވެސް ނުކުމެގެން ނުވާނެ. އަނގައިން ނުކުންނަން ޖެހޭނީ. އަހަންނަށް ފެންނަން ޖެހޭނެ. ސަލާން ގޮވައިލައިފަ ނުކުމޭ!"\nއެންމެން ތިބީ މަންޒަރު ބަލާށެވެ. ހަނާ މަޑުމަޑުން ސަލާން ގޮވައިލައިފައި އަނގަ ހުޅުވައިލިއެވެ. ކަރުބުޑަށް ދާންދެން ފެންނަ ވަރަށެވެ. އަދި ވަރަށް ފުންކޮށް އާފުރުނީމައި ނުކުންނަ ކަހަލަ އަޑެއް ނެރެލިއެވެ. އަނިލް ލަފާކުރި ގޮތުގައި އެންމެން ނުކުތީ އެއްފަހަރާއެވެ. އެކަމަކު ހަނާއަށް ތަދުވެގެނެއް ނޫޅެއެވެ. ހުރިހާ ކަމެއް ހަމަޔަކަށް އެޅެން އަނިލް ދެތިން މިނެޓު ދިނެވެ. ބަޔަކު ފައްސައިލެވުނަސް އަދިވެސް އިތުރު ބަޔަކު ތިބިކަން އަނިލްއަށް އެނގެއެވެ.\n"ދެންމެ މިތާނގަ ހިނގި ކަންތައް އެންމެނަށް ވެސް ފެނުނެއްނު!" ދެން ތިބި ބަޔަކާ މުހާތަބުކޮށްފައި އަނިލް ބުންޏެވެ. "އަނެއްކާ ވެސް ފުރުސަތެއް މި ދެނީ. ކަލޭމެން ކިހިނެއް ހަދާނީ؟ ކަޮން ބަޔެއް ކުރިން ވާހަކަދައްކާނީ؟"\nއަނދިރީގެ ތެރެއަށް އަނިލް ދޫކޮށްލި ތީރު ތަނަކަށް ނުހެރި، އިރުކޮޅެއް ވަންދެން ދަތުރުކުރިއެވެ. އަނިލް ނިންމައިގެން ހުރީ އެއްވެސް ޖަވާބެއް ނުލިބިއްޖެއްޔާ އެ ރެޔަށް ނިންމައިލާށެވެ. ހަނާ ވަރުބަލި ވާނެ ވަރު އަނިލްއަށް ވިސްނެއެވެ.\n"ކަލޭ ކިޔަވާ އެއްޗެއް ކިޔަވައިގެން ހަދާ އެއްޗެއް ހަދާ!" ތަންކޮޅެއް ބަރު އަޑަކުން ހަނާ ބުނެލިއެވެ.\nހަނާ ތުންތެޅުވި ނަމަވެސް އެހާ ބަރު އަޑަކުން ހަނާއަށް ވާހަކަ ނުދެއްކޭނެކަން އެންމެނަށް އެނގެއެވެ.\n"ތީގެ މާނައަކީ ކަލޭ އަމާންދޭކަށް ބޭނުމެއް ނޫނޭ ދޯ؟" އަނިލް ބޭނުންވީ ކަށަވަރުކުރާށެވެ.\n"އާނ!" ރާގުލައިފައި، ދަމައިލައިފައި ހަނާ ބުނެލިއެވެ. "ކޮން އަމާނެއް؟ އަހަރުމެން މި ތިބީ ކުރިމަތިލާން ތައްޔާރުވެގެން. ވަރިހަމަ ތަޅައިގަންނަން ޖެހުނަސް."\nކުރިން ދިން ނަސޭހަތް އަލުން ތަކުރާރު ކުރާކަށް އަނިލް ބޭނުމެއް ނޫނެވެ. ވަގުތުން ކިޔަވަން ފެށިއެވެ. ފަނަރަ މިނެޓު ވަންދެން ކިޔެވި އިރު ވެސް ހަނާ އެއްވެސް ހަރަކާތެއް ނުކުރެއެވެ. ޖިންނިސައިތާނުންގެ އުނދަގޫ ޖެހުމުން ހަށިގަނޑުން ފެންނަ އެއްވެސް އަލާމާތެއް ހަނާގެ ހަށިގަނޑަކުން ނުފެނުނެވެ. ފެނުނީ މާ މުހިންމު އަލާމާތެކެވެ. ހަނާގެ ލޮލަށް ޖިންނިތައް "ފެންނަން" ފެށިއެވެ. އަނިލްގެ މަސައްކަތް އެތައް ގުނައެއް ފަސޭހަވިއެެވެ. އެހެން ގޮތަކަށް ބުނާ ނަމަ، ޖިންނީގެ ގޯނާއިން ސަލާމަތްވެ އިންސާނެއްގެ ހުކުން ހަނާއަށް ހިނގަން ފެށިއެވެ. ކުއްލިއަކަށް ހަޅޭއްލަވައިގެންފައި ހަނާ ލޯ ހުޅުވިއެވެ.\n"ކިހިނެއްވީ؟" އަނިލް ސުވާލުކުރިއެވެ.\n"ކޮންމެވެސް މީހަކު ބޮޑު ތަވައެއްގަ އެއްޗެހިތަކެއް އެބަ ކައްކާ!" ނިކަން ބާރުބާރަށް ނޭވާލަމުން ހަނާ ބުންޏެވެ.\n"ތި ފެންނަނީ ސިހުރުހަދާ ތަން،" އަނިލް ވަރަށް ހަމަޖެހިލައިފައި ބުންޏެވެ. "ހާސްނުވޭ! އަހަރެން މި ބުނާ ގޮތް ހަދާ! މަޑުމަޑުން ލޯ މަރައިލައިފައި ބަލައިލާ އެ ތަވައިގެ އެތެރެ ފެނޭތޯ!"\nހަނާ މަޑުމަޑުން ދެ ލޯ މަރައިލިއެވެ. އެކަމަކު ތަވައިގެ އެތެރެ ހަނާއަށް ފެންނަ ގޮތެއް ނުވިއެވެ. އަނިލް އެދުނީ ލޯމަރައިގެން އޮތުމަށެވެ.\n"އަހަރެން ކިޔަވަން ފެށީމަ ފެންނާނެ،" ވަރަށް އޯގާތެރިކަމާ އެކުގައި އަނިލް ބުންޏެވެ. "އަހަރެންގެ އަޑުއަހައިގެން ބަލަން މަސައްކަތް ކުރޭ!"\nއަނިލް ކިޔަވަން ފެށިއެވެ. ހަނާއަށް ފެންނަ ދުނިޔޭގެ ބިންމަތީގައި ހަނާ ފައިޖައްސައިލިއެވެ. ތަވާ އުދައިފައި ހުރީ ބޮޑުސިންގާ އުނދުނަކަށެވެ. އުނދުން ހުރި ހިސާބު ފިޔަވައި އެހެން ހުރިހައި ތަނެއް އޮތީ އަނދިރިކޮށެވެ. އަލިފާންގަނޑާއި ތަވާ ފިޔަވައި އެހެން އެއްޗެއް ހަނާ އަކަށް ނުފެނެއެވެ. ހަނާ މަޑުމަޑުން އުނދުނާ ކައިރިވާން ފެށިއެވެ. ބޮޑު ތަވައިގެ އެތެރެ ބަލައިލުމުގެ އުންމީދުގައެވެ. ހަނާއަށް ފާހަގަކުރެވުނު ގޮތުގައި އަލިފާންގަނޑު ކިތަންމެ ބޮޑަސް އެއަކުން ހޫނެއް ނުވެއެވެ. ކުއްލިއަކަށް ކަޅު އެތިގަނޑެއް މަތިން ތިރިކޮށްލިއެވެ. ހީވީ ބޮޑުސިންގާ ފޮތިގަނޑެއް ނިއުޅުވައިލިހެންނެވެ. ހަޅޭއްލަވައިގެންފައި ހަނާ ލޯ ހުޅުވައިލިއެވެ.\n"އިރުއިރުކޮޅާ ލޯ ނުހުޅުވަބަލަ!" އަނިލް ބުންޏެވެ. "ކޮންމެ ކަމެއް ވިޔަސް ލޯ ނުހުޅުވާ! ވާ ގޮތް އަހަންނަށް ކިޔައިދީ!"\n"އެބަ އާދޭ!" ލޯމެރުމާ އެކުގައި ހަނާ ގޮވައިލިއެވެ. "އެބަ އާދޭ އަހަރެން ގަޔާ ދިމާއަށް. މަންމާ!"\nއަނިލް ވަގުތުން އޭތި ބަނދެލިއެވެ. އޭރު އެއީ ކޯޗެއް ކަމެއް އަނިލް އަކަށް ވެސް ނޭނގެއެވެ.\n"އޭތި މުޅި ތާނގަ އެބަ އުދުހޭ! މިއޮއް އަންނަނީ!" އެއްޗަކުން ސަލާމަތްވާން ދެއަތް ހުރަސްކޮށްލާހެން ހަނާގެ ދެއަތް ހުރަސްކޮށްލިއެވެ. "މަންމާ!"\nއަނިލް ކުރިޔަށް ވުރެ ވަރުގަދަކޮށް އެ އެތި ބަނދެލިއެވެ. ފިޔަގަނޑެއް އޮތް ނަމަ ނުހުޅުވޭ ވަރަށެވެ. ދެ ފައި އޮތް ނަމަ ނުތެދުވޭ ވަރަށެވެ. ދެ އަތް އޮތް ނަމަ ނުހެލުވޭ ވަރަށެވެ.\n"އޭނަ އުދުހިގެންފާނެ!" ހަނާ ހުއްޓައި ނުލައި ކިޔައިދިނެވެ.\nރަނގަޅަށް ބަނދެލުމަށް ފަހު އެނދުގެ ބޯލާކޮޅާ ދިމާއަށް އެ އެތި ގުޅަކޮށްފައި ޖެހިއެވެ. ހީވީ ހަގީގަތުގައި ވެސް އަނިލް އަތުގައި ވާގަނޑެއް އޮތްހެންނެވެ. ހަރަކާތްތައް ހުރީ އެހެންނެވެ.\n"ރައްކާވެއްޖެ!" ހަނާ ބުންޏެވެ. "އޭތި ހިނގައްޖެ!"\n"އެނދުގެ ވައަތް ފަރާތު ބޯލާކޮޅު ބަލައިލަބަލަ!" އަނިލް މަޑުމަޑުން ބުންޏެވެ.\nލޯމަރައިގެން އޮވެފައި ހަނާ އެ ދިމާއަށް އެނބުރިފައި ސިއްސައިގެން ގޮސް ހަޅޭއްލަވައިގަތެވެ.\n"އޭ! ހާދަ ކައިރީގައޭ މިއޮތީ!" ހާސްވެފައި ހަނާ ބުންޏެވެ.\n"އެބައުޅޭތަ އުދުހެން؟" އަނިލް ސުވާލުކުރިއެވެ.\nހަނާގެ ފަރާތުން އެނގުނު ގޮތުގައި އެ އެތި އޮތީ ހިރިނުލެވިފައެވެ. ވާލުގެ ހުންނަ ކަހަލަ ދެ ފިޔަގަނޑު ތަޅުވަން އޭތި މަސައްކަތްކުރިއެވެ. ރާމާމަކުނުގެ އޮންނަ ކަހަލަ ނަގުލެއް ވެސް އޮތެވެ. ބަކަރީގައި ހުންނަ ކަހަލަ ދެ ދަޅާއި، ފަހަތު ދެ މޮއްގަނޑު ވެސް ހުއްޓެވެ. ލިބެމުންދިޔަ ވޭނުގެ ސަބަބުން އޭތި މަޑުމަޑުން ނަގޫ ތަޅުވަމުން ގެންދިޔައެވެ. އިރުކޮޅަކުން ރޯން ފެށިއެވެ.\n"އަހަނ! ދެން ކޮން ރުއިމެއް ރޯކަށް،" އެއްވެސް ހާސްކަމެއް ނެތި އަނިލް ބުންޏެވެ. "ނަސޭހަތް ދިނީމެއްނު. ފުރުސަތު ދިނީމެއްނު!"\n"އޭނައަށް ނުވިސްނުނީޔޯ!" ހަނާ ވާހަކަދެއްކީ ހަނާގެ ގޮތުގައެވެ. ޖިންނިސައިތާނާގެ ބާރު ދަށުގައިވާ އިންސާނެއް ވާހަކަދައްކާ ގޮތަކަށް ނޫނެވެ. "މާފުކުރާށޯ!"\n"ދެން މާފެއް ވެސް ނުކުރެވޭނެ!" އަނިލް ވަގުތުން އިންކާރުކުރިއެވެ. "ތީ ސިހުރާ ހަވާލުގެ ވެގެން ހުރި ބޮޑު އިފުރީތުތަ؟"\nއަނިލް ވާހަކަދައްކަނީ ސީދާ އެ އެއްޗާއެވެ. ޖަވާބު ލިބެނީ ހަނާ މެދުވެރިކޮށެވެ.\n"ނޫނެކޯ!" ހަނާ ބުންޏެވެ. "އޭނައެއް މި ތާކަށް ނާންނާނެޔޯ! ނުވެސް ގެނެވޭނެ ޔޯ!"\n"އަހަނ! ތި ގޯސްވީއޭ!" ހިތްހަމަނުޖެހިފައި އަނިލް ބުންޏެވެ. "ދެންމެ މާފަށްއެދުނީ. މިހާރު ތި ފުއްޕާލީ! ބުނާނެ އިންސާނުން ބޮޑާވާ ވާހަކަ. ކަލޭމެންގެ ބޮޑާކަށް ވަކި ކުޑަ؟"\nޖިންނީންގެ ފަރާތުން އިތުރު އެހީއެއް އެދުމަކާ ނުލައި އަނިލް ކިޔަވަން ފެށިއެވެ. ނޭވައެއް ލާނެ ވަގުތު ވެސް ނުދީ ދިހަ ވަރަކަށް މިނެޓު ކިޔެވި ތަނާ ހަނާއަށް އެހެން މަންޒަރެއް ފެންނަން ފެށިއެވެ.\n"އެބަ އާދޭ ބޮޑު އެލިފަންޓެއް!" ހައިރާންވެފައި ހަނާ ބުންޏެވެ. "އޭގެ މަތީގަ އިށީނދެގެން އެބައިން ފާޑެއްގެ އެތިގަނޑެއް ކަހަލަ އެއްޗެއް. މަށަކަށް ނޭނގެ އޭނަ ޖަހާ ސިފައެއް ވެސް. އޭނަ ނަށަނީ. ހިނިއައިއްސަ އިންނަހެން ހީވަނީ. އޭނަ އެބަ ބުނޭ އެއީ ވެރިޔާޔޯ! ކަލޭމެން ތި ކިޔެވުން ހުއްޓާލާށޯ! މީނަ ގޮވައިގެން ދާންވެގެންނޯ މިއައީ. އޭނަ ހަމަ މިހާރު މޮހާލާށޯ!"\n"އެހެންތަ؟" ފަރުވާ ކުޑަ ގޮތަކަށް އަނިލް ބުންޏެވެ. "ފުރަތަމަ އޭނައަށް މި ތަނުން ދެވިއްޖެއްޔާ ތާ!"


SunOnline: Gellunu meehaa ge nishaaneh neh, Search Operation fulhaa kohffi\nގެއްލުނު މީހާގެ ނިޝާނެއް ނުފެނޭ، ސާޗް އޮޕަރޭޝަން ފުޅާކޮށްފި\nއަހުމަދު މިޒްޔާލް 03 Jan 2020, 16:41\nއެމްއެންޑީއެފްއިން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ/ އެމްއެންޑީއެފް\nބ. ދޮންފަނާއި އެއަތޮޅު ހަނިފަރާ ދެމެދު ދަތުރު ކުރަމުން ދިޔަ ލޯންޗަކާއި ޑިންގީއެއް ޖެހުނު ހާދިސާގައި ގެއްލުނު މީހާގެ އެއްވެސް ނިޝާނެއް ނުފެންނަ ކަމަށާއި، ހޯދުމުގެ މަސައްކަތް އިތުރަށް ފުޅާކޮށްފައިވާ ކަމަށް އެމްއެންޑީއެފްއިން ބުނެފި އެވެ.\nބަންޑާރަކޮށީގައި މިއަދު ބޭއްވި ނޫސްވެރިންގެ ބައްދަލުވުމުގައި އެމްއެންޑީއެފް ކޯސްޓްގާޑުގެ ޕްރިންސިޕަލް ޑައިރެކްޓަރު ލެފްޓިނެންޓް ކާނަލް އަހްމަދު މުޖުތަބާ މުހައްމަދު ވިދާޅުވީ، ރޭ 7:06 ހާއިރު ހިނގި އެ އެކްސިޑެންޓްގައި ގެއްލުނު، ބ. އޭދަފުށީ މުޝްތަރީގޭ، ނަސްރުﷲ އަބްދުﷲ، 41 ހޯދުމަށްޓަކައި އިތުރު އުޅަނދުފަހަރާއި ޑައިވަރުން އެ ސަރަހައްދަށް ފޮނުވާފައިވާނެ ކަމަށެވެ.\nއެކްސިޑެންޓްގައި ގެއްލުނު އޭދަފުށީ މުޝްތަރީގޭ ނަސްރުﷲ އަބްދުﷲ 41 --- ފޮތޯ/ އޭދަފުށީ ޓައިމްސް\n"މިއަދު ދުވާލު މަސައްކަތް ފަށާފައިވާނީ ކަނޑުއަޑިން ދެ ޑައިވެއް ކުރެވި، އެ ސަރަހައްދުން މީހާ ފެނޭތޯ ބަލާފައި. އަދި އޭގެ އިތުރަށް ރޭ ދަންވަރުގެ ވަގުތެއްގައި ހުޅުމާލޭން ކޯސްޓްގާޑް ޝިޕް 'ޝަހީދު އަލީ' އިތުރު ޑައިވަރުންނާއި އަޅުގަނޑުމެން ބޭނުންކުރާ 'ރިމޯޓްލީ އޮޕަރޭޓަޑް ވެހިކަލް' [އާރްއޯވީ] އާއެކު އެ ސަރަހައްދަށް ގޮސް، މިއަދު ހެނދުނު އަނެއްކާ ކަނޑުއަޑިން މަސައްކަތް ވާނީ ފަށާފައި،" މުޖުތަބާ ވިދާޅުވި އެވެ.\nމުޖުތަބާ ވިދާޅުވީ ސާފެސް ސާޗް އޮޕަރޭޝަނުގައި ކޯސްޓްގާޑް ޝިޕް ޝަހީދު އަލީގެ އިތުރުން ފާސްޓް އިންސެޕްޓާއާއި ހާބަ ކްރާފްޓާއެކު ތިން އުޅަނދު ހަރަކާތްތެރިވަމުންދާ ކަމަށެވެ.\nގެއްލުނު މީހާ ހޯދުމަށް ކުރަމުންދަނީ "ތްރީ ޑައިމެންޝަނަލް" ސާޗެއް ކަން ފާހަގަކޮށް މުޖުތަބާ ވިދާޅުވީ، ވައިގެ މަގުން އެ މީހާ ފެނޭތޯ ބަލަން މިހާރު ހެލިކޮޕްޓަރެއް ވެސް އެ ސަރަހައްދަށް ގޮސްފައިވާ ކަމަށެވެ.\n"[ހެލިކޮޕްޓަރުން] ގާތްގަނޑަކަށް ދެ ގަޑިއެއް ހާއިރުގެ ސާޗެއް ކުރާނެ. ނެޗުރަލް އަތޮޅުގެ ގާތްގަނޑަކަށް ތިންބައިކުޅަ ދެ ބައި ސަރަހައްދެއް ވައިގެ މަގުން ބަލާނެ. ވައިގެ މަގުން ބޮޑަށް މި ބަލަނީ [ގެއްލުނު] އެ މީހާ ސާފަސްގައި ފްލޯޓްވާ ކަމަށް ވަންޏާ ފެންނާނެ، ނޫނީ ވިލެއް ކަހަލަ ތަނެއްގައި އަޑީގައި އޮތް ކަމުގައި ވިޔަސް ވައިގެ މަގުން ބަލައިގެން ފަސޭހައިން ފެންނާނެ. ވައިގެ މަގުން ގާތްގަނޑަކަށް 120 ސްކޮޔާ ނޯޓިކަލް މޭލުގެ ސަރަހައްދެއް ބަލާ ގޮތަށް ހަމަޖެހިފައިވަނީ [މިއަދު]." މުޖުތަބާ ވިދާޅުވި އެވެ.\nއޭނާ ވިދާޅުވީ އެ އެކްސިޑެންޓް ހިނގިއިރު، ޑިންގީ އާއި ލޯންޗް ދަތުރު ކުރަމުން ދިޔައީ ދެކޮޅަށް ކަމަށެވެ. އަދި އެކްސިޑެންޓް ހިނގި ސީދާ ސަރަހައްދު ދެނެގަނެވިފައި ނުވާ ކަމަށް ވެސް މުޖުތަބާ ވިދާޅުވި އެވެ.\n"އަޅުގަނޑުމެންނަށް ބޮޑަށް ލަފާ ކުރެވެނީ މި އެކްސިޑެންޓް ހިނގި ސަރަހައްދަކީ ބ. ދޮންފަނުގެ ހުޅަނގު ދެކުނުން އޮންނަ އަނގަފަރު ކިޔާ ފަރެއްގެ ކައިރިން ކަމަށް... ހޯދި ހޯދުންތަކުން މައުލޫމާތު ލިބުނު ގޮތުގައި މި ދެ އުޅަނދު ވެސް ދުއްވަމުން ދިޔައީ. ލޯންޗް މި އައީ އުތުރުން ދެކުނަށް. ޑިންގީ، އުތުރުން ދެކުނަށް ކަހަލަ ގޮތަކަށް ދުއްވި ކަމަށް މައުލޫމާތު ލިބެނީ." މުޖުތަބާ ވިދާޅުވި އެވެ.\nމީގެ އިތުރުން އެ ސަރަހައްދުން މަސް ބާނަން ގެންގުޅޭ ކަންވާރު ރޯލު ފަދަ ތަކެތި ފެނުނު ނަމަވެސް، އެއީ ސީދާ އެ ގެއްލުނު ޑިންގީއަށް ނިސްބަތްވާ ތަކެތި ކަން ކަށަވަރުވެފައި ނުވާ ކަމަށް މުޖުތަބާ ވިދާޅުވި އެވެ.\nނޫސްވެރިންގެ ބައްދަލުވުން ނިމުނު ފަހުން އެމްއެންޑީއެފްއިން ވަނީ އެކްސިޑެންޓް ހިނގި ސަރަހައްދާއި އެކްސިޑެންޓްގައި ގެއްލުނު މީހާ ހޯދުމުގެ މަސައްކަތް ހިނގަމުންދާ ގޮތުގެ މައުލޫމާތު ހިމެނޭ ފޮޓޯތަކެއް ހިއްސާކޮށްފަ އެވެ.\nއެ ފޮޓޯތަކުން އެނގޭ ގޮތުގައި ރޭގެ ވަގުތެއްގައި ނުވަ ޑައިވަރުންނާއެކު ކުރި ފުރަތަމަ ޑައިވްގައި ދޮންފަނާއި އަނގަފަރާ ދެމެދުން ރޭޑިއަސްގައި 30 މީޓަރު ހުރި ސަރަހައްދެއް، 33 މީޓަރުގެ ފުންމިނަށް ވަނީ ބަލާފަ އެވެ.\nހަމައެއާއެކު މިއަދު6ޑައިވަރުންގެ ޓީމަކުން ކުރި ދެ ޑައިވްގައި 300 މީޓަރުގެ ދެ ސަރަހައްދަކުން، 30 މީޓަރުގެ ފުންމިނަށް ޑައިވްކޮށްގެން ގެއްލުނު މީހާ ފެނޭތޯ ވަނީ ބަލާފަ އެވެ.\nއެ އެކްސިޑެންޓްގައި ޑީންގީގައި ތިބި ތިން މީހުންގެ ތެރެއިން އެކަކު ގެއްލިފައިވާއިރު، ދެން ތިބި ދެ މީހުންނަށް އެކި ވަރުގެ އަނިޔާ ވަނީ ލިބިފަ އެވެ.\nގެއްލުނު މީހާ ހޯދަން ކޯސްޓްގާޑުން އޮޕަރޭޓްކުރާ ބ. އަތޮޅުގެ ސީ އެމްބިއުލެންސްއާއި އެ ސަރަހައްދުގައި ހިމެނޭ ރަށްތަކާއި ބައެއް ރިސޯޓުތަކުގެ ލޯންޗް އަދި ޑައިވަރުން ވެސް ދަނީ ބޭނުން ކުރަމުންނެވެ.


ޖޮބް ސެންޓަރ އޮފިސަރ، ހއ. އިހަވަންދޫ\nހއ. އިހަވަންދޫ ބިޒްނަސް ސެންޓަރ\n20 އޮކްޓޯބަރ 2021 ވަނަ ދުވަހުގެ 15:00 އަށް\nމިމަޤާމަށް ޝައުގުވެރިވާ ފަރާތްތަކުން 20 އޮކްޓޯބަރ 2021 ގެ 15:00 ގެ ކުރިން ވަޒީފާއަށް އެދޭ ލިޔެކިއުންތައް [email protected] އަށް އީމެއިލް ކުރެއްވުން އެދެމެވެ. މި މަގާމްގެ މަސްއޫލިއްޔަތު އަދި ޝަރުތުތައް މި އިއުލާނާއި އެކު އެއްކަރުދާސް ކުރެވިފައިވާނެއެވެ.\nޕަބްލިޝްކުރި ގަޑި: 17:24\nސުންގަޑި: 20 އޮކްޓޫބަރު 2021 15:00


އޮޅުވެލިފުށީގައި ހިންގާ ދަނޑުވެރިކަމުގެ ޕްރޮގްރާމް ފެށިގެން ކުރިއަށް – Official Website of Secretariat of the Faadhippolhu Atoll Counci\nއޮޅުވެލިފުށީގައި ހިންގާ ދަނޑުވެރިކަމުގެ ޕްރޮގްރާމް ފެށިގެން ކުރިއަށް\nފާދިއްޕޮޅު އަތޮޅު ކައުންސިލްގެ 2018ވަނަ އަހަރުގެ މަސައްކަތު ތާވަލުގައި ހިމެނިގެން ފާދިއްޕޮޅަށް ހުޅުވައިލައިގެން ޅ.އޮޅުވެލިފުށީގައި ހިންގާ ދަނޑުވެރިކަމުގެ ތަމްރީން ޕްރޮގްރާމްފެށިގެން ކުރިއަށް އެބަގެންދަވައެވެ. 08 ޑިސެމްބަރ 2018 އިން ފެށިގެން 14 ދުވަހުގެ މުއްދަތަށް ކުރިއަށްގެންދާ މިޕްރޮގްރާމްގައި ޖުމްލަ 21 މީހުން ބައިވެރިވެފައިވެއެވެ. ޅ. އޮޅުވެލިފުށި ކައުންސިލްގެ އެހީތެރިކަމާއިއެކު ޅ. އޮޅުވެލިފުށީގައި ކުރިއަށް ގެންދާ މިޕްރޮގްރާމް ކުރިއަށް ގެންދަނީ އެގްރޯ ސަރވިސް ޕްރައިވެޓް ލިމިޓެޑާއި ހަވާލުކޮށްގެންނެވެ.\nދަނޑުވެރިކަމުގެ ސިނާޢަތުގައި މަސައްކަތްކުރާ ފާދިއްޕޮޅުގެ ފަރާތްތަކަށް ދާއިރާގެ އެކަށީގެންވާ މަޢުލޫމާތާއި ތަމްރީން ފޯރުކޮށްދީ އެފަރާތްތަކަށް އެމަސައްކަތް ދެމެހެއްޓެނެވިގޮތެއްގައި ކުރެވޭނެ މަގު ފަހިކޮށްދީ ބާރުވެރިކުރުވުމުގެ މަޤްޞަދުގައި ކުރިއަށްގެންދާ މިޕްރޮގްރާމްގައި ދަނޑުވެރިކަމާއި ގުޅޭ ތަފާތު މަޢުލޫމާތުތައް ފޯރުކޮށްދީ އަމަލީ މަސައްކަތް ކުރާނެ ގޮތްތައް ޕްރެކްޓިސްކުރެވިގެން ދާނެއެވެ.\nފާދިއްޕޮޅު އަތޮޅު ކައުންސިލުން 25000 ރުފިޔާއަށްވުރެ ބޮޑު ޚަރަދެއްކޮށްގެން ހިންގާ މިތަމްރީން ޕްރޮގްރާމްގައި ކިޔަވާދެއްވަމުންދަނީ ދަނޑުވެރިކަމާއިގުޅޭ ދާއިރާއަށް 30 އަހަރަށްވުރެ ގިނަދުވަހު ޚިދުމަތްކުރައްވާފައިވާ މިދާއިރާގެ ތަޖުރިބާކާރެއް ކަމަށްވާ ހުސައިން ރަޝީދެވެ.


Raeesul jumuhooriyyaa ge zimmaathah vaguthee gothun naibu raeesah - AO News\nރައީސުލްޖުމްހޫރިއްޔާގެ ޒިންމާތައް ވަގުތީގޮތުން ނައިބު ރައީސަށް\nތައިރޮއިޑްއަށް ފަރުވާކުރެއްވުމުގެ ގޮތުން އޮޕަރޭޝަނެއް ކުރައްވަން ޖެހިވަޑައިގަތުމާ ގުޅިގެން ރައީސުލްޖުމްހޫރިއްޔާ އެމަނިކުފާނުގެ މަޤާމުގެ މަސްއޫލިއްޔަތު ނައިބުރައީސް ފައިސަލް ނަޞީމާ ޙަވާލުކުރައްވައިފިއެވެ.\nރައީސް ޞާލިހް މިރޭ ކުރެއްވި ޓްވީޓެއްގައި ވާގޮތުން ސަރުކާރުގެ ހިންގުން ވަގުތީގޮތުން ނައިބު ރައީސާ ހަވާލުކުރައްވާނީ އެމަނިކުފާނު ޑޮކްޓަރުގެ އިރުޝާދުގެ ދަށުން ކުރައްވާ ސާޖަރީގެ ކަންކަން ކުރިއަށްދާ ވަގުތު ކަމަށެވެ. އަދި ނައިބުރައީސް ފައިސަލް ނަސީމާ ޒިންމާތަކާއި މަސްއޫލިއްޔަތު ޙަވާލުކުރެއްވިކަން ރައްޔިތުންގެ މަޖިލީހުގެ ރައީސް މުޙައްމަދު ނަޝީދަށްވެސް އަންގަވާފައިވާނެކަމަށް ވިދާޅުވެފައިވެއެވެ.\nއެމަނިކުފާނު ތައިރޮއިޑް އޮޕަރޭޝަން ކުރައްވަން ހަމަޖެހިފައިވަނީ މާދަމާ ހެނދުނުގެ ވަގުތެއްގައެވެ.\nރައީސުލްޖުމްހޫރިއްޔާއަށް އެމަނިކުފާނުގެ މަޤާމުގެ މަސްއޫލިއްޔަތުތަކާއި ވާޖިބުތައް އަދާކުރުމަށް ވަގުތީގޮތުން ޢުޒުރުވެރިވެވަޑައިގެންފިނަމަ، އެކަން ލިޔުމަކުން ރައްޔިތުންގެ މަޖިލީހުގެ ރައީސަށް އަންގަވައި ރައީސުލްޖުމްހޫރިއްޔާގެ ވާޖިބުތަކާއި މަސްއޫލިއްޔަތުތައް، ރައީސުލްޖުމްހޫރިއްޔާގެ ނައިބާ ޙަވާލުކުރައްވަން ންވާނެކަމަށް ޤާނޫނު އަސާސީގެ 123ވަނަ މާއްދާގެ (ހ)ގައި ބަޔާންކޮށްފައިވެއެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ބޭސްފަރުވާއަށް ސިންގަޕޫރަށް ފުރާވަޑައިގަތީ އިއްޔެއެވެ.


Raees Yameen ge amurah Supreme Court ge furaalhun tinu nagaigen fandiyaarun hayyareh nukurey: Dr.Didi\nރައީސް ޔާމިންގެ އަމުރަށް ސުޕްރީމް ކޯޓުގެ ފުރާޅުން ޓިނު ނަގައިގެން ފަނޑިޔާރުން ހައްޔަރެއް ނުކުރޭ: ޑރ.ދީދީ\nރައީސް އަބްދުﷲ ޔާމީންގެ އަމުރުފުޅަށް ސުޕްރީމް ކޯޓުގެ ޓިނު ނަގައިގެން ފަނޑިޔާރުން ހައްޔަރުކުރި ވާހަކައަކީ ޙަޤީޤަތާއި ޚިލާފް ވާހަކައެއް ކަމަށް ސުޕްރީމް ކޯޓުގައި އޭރު ހުންނެވި ޑރ.އަހްމަދު އަބްދުﷲ ދީދީ ވިދާޅުވެއްޖެއެވެ.\nއެބޭފުޅާ މިފަދައިން ވިދާޅުވީ، ކްރިމިނަލް ކޯޓުގެ ކުރީގެ އިސްޤާޟީ އަބްދުﷲ މުހައްމަދު، ރައީސް ނަޝީދުގެ އަމުރަށް ހައްޔަރުކުރި މައްސަލައަކާއި، ރައީސް ޔާމިންގެ އަމުރަށް ސުޕްރީމް ކޯޓުގެ ޓިނު ނަގައިގެން ވަދެ ދެ ފަނޑިޔާރެއް ހައްޔަރުކުރި މައްސަލަ ބަލަންޖެހޭނެ ކަމަށް ރައްޔިތުންގެ މަޖިލީހުގެ ކުރީގެ މެމްބަރު އަލްޙާން ފަހްމީ ކުރައްވާފައިވާ ޓްވީޓަކަށް ރައްދު ދެއްވަމުންނެވެ.\nޑރ.އަހްމަދު ވިދާޅުވީ، ރައީސް ޔާމިންގެ އަމުރަށް ސުޕްރީމް ކޯޓުގެ ޓިނު ނަގައިގެން ފަނޑިޔާރުން ހައްޔަރުކުރި ވާހަކައަކީ ހަޤީޤަތާއި ޚިލާފް ވާހަކައެއް ކަމަށެވެ.\n"ރައީސް ޔާމިންގެ އަމުރަށް ސުޕްރީމް ކޯޓުގެ ޓިނު ނަގައިގެން ފަނޑިޔާރުން ހައްޔަރުކުރު ވާހަކައަކީ ޙަޤީޤަތާއި ޚިލާފު ވާހަކައެއް.ބަލަންޖެހޭ ޙަޤީޤީ މައްސަލައަކީ، ޤާއިމްވެ އޮތް ލެޖިޓިމެޓް ސަރުކާރު ފަނޑިޔާރުންނާ ގުޅިގެން ވައްޓާލަން ރޭވިކަމަށް ތުހުމަތުކުރުވުން/ކުރެވޭ ފަރާތްތަކުގެ މައްސަލަ" ޑރ.އަހްމަދު ވިދާޅުވިއެވެ.\nމޫސަ ވިދާޅުވަނީ އިންތިޚާބު ކައިރިވީމަ ފުލެޓު ދޮންބެއާއި ފުލެޓު މައިދައިތަވެސް ފެންނާނެ ކަމަށް01 day ago\nއިންތިޚާބު ބާއްވަން އުޅެނީ ވާދަވެރިން ރަށު ބަންދުކޮށްގެން: އަބްދުއްރަހީމް01 day ago\nކުރީގެ މާޒީއަށް ބަލައި 30 އަހަރޭ އަދިވެސް ގޮވާ: ދުންޔާ02 days ago\nޢާޒިމްއަކީ ވަރަށް ރޭސިސްޓް ބޭފުޅެއް: ޝިޔާމް02 days ago\nކޯވިޑް ފެސިލިޓީތަކަށް ދިނީ ފާރޮއްޓާއި ކަޅުސައި: ޝުޖާއު 12days ago\n"ވަޒީރަކާމެދު ނެގޭ ނޯކޮންފިޑެންސް ވޯޓަކީ ސަރުކާރާމެދުވެސް ނެގޭ ނޯ ކޮންފިޑެންސް ވޯޓެއް" 12days ago\nފުލުހުންގެ ބެލުމުގެ ދަށަށް ގެންދިޔަ އެކަކުވެސް ކޮވިޑަށް ޓެސްޓްކޮށްފައެއް ނުވޭ: ފުލުހުން08 hours ago\nމިދައުރު ނިމެންދެން ޞިއްޙީ ކުއްލި ނުރައްކަލުގެ ހާލަތު ދަންމާލުން ކިހިނެއްތޯ؟: އަބްދުއްރަޙީމް012 hours ago\nއިހުތިޖާޖުގެ ތެރެއިން މިހާތަނަށް 17 މީހަކު ފުލުހުންގެ ބެލުމުގެ ދަށަށް ގެންގޮސްފި013 hours ago\nދޫ ދީފައި އޮތުމަކީ ދޮގު މަޢުލޫމާތު ފަތުރަންޖެހޭ ސަބަބެއް ނޫން: ޝަރީފު018 hours ago\nރައީސް ޔާމީން ގެނެސްދެއްވި ތަރައްޤީ ނުގެއްލުވޭނެ: ޣައްސާން218 hours ago\nސަރުކާރާ ދެކޮޅުއެއްވުންތައް ކަވަރު ކުރާ ނޫސްވެރިންނަށް ސަރުކާރުގެ ހުރަސްތަކެއް01 day ago\nޢަބްދުއްރަޙީމް ދަޢުވާއަށް އިންކާރު ކުރައްވައިފި01 day ago


ACC ah ayyan kuran5nameh faas kohfi\nއޭސީސީއަށް އައްޔަން ކުރަން ފަސް ނަމެއް ފާސްކޮށްފި\nރައްޔިތުންގެ މަޖިލީހުގެ ޖަލްސާއެއްގެ ތެރެއިން -- ފޮޓޯ: މަޖިލީސް\nއެންޓި ކޮރޮޕްޝަން ކޮމިޝަން (އޭސީސީ)އަށް އައްޔަން ކުރަން ފަސް ބޭފުޅުންގެ ނަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nއޭސީސީގެ މެންބަރު ކަމަށް ކުރިމަތިލާން ހުޅުވާލީ މިދިޔަ ޖޫން މަހު 24 ވަނަ ދުވަހުގަ އެވެ. އެއީ އެ ކޮމިޝަންގެ ރައީސް ކަމުގެ މަގާމްގައި ހުންނެވި ހަސަން ލުތުފީގެ އިސްތިއުފާ ދެއްވުމާ ގުޅިގެނެވެ. އެގޮތުން އޭސީސީގެ މެންބަރު ކަމަށް 12 މީހަކު ކުރިމަތިލި އެވެ. އޭގެ ތެރޭގައި ކުރީގެ އޮޑިޓާ ޖެނަރަލް ނިޔާޒް އިބްރާހިމް ވެސް ހިމެނެ އެވެ.\nއެ ނަންތައް ދިރާސާ ކުރުމަށް ފަހު މަޖިލީހުގައި މިއަދު ވަނީ ވަކިވަކި ނަންތައް ފާސް ކުރުމަށް ވޯޓަށް އަހައިފަ އެވެ. އެގޮތުން އޭސީސީއަށް ފަސް ނަމެއް މަޖިލީހުން މިއަދު ފާސް ކުރި އެވެ. އެއީ ގ. ވަޑިނޮޅުގެ ފާތިމަދު އަނޫލާއާ، ދަފްތަރު ނަމްބަރު 3654 އިބްރާހިމް ޝަކީލްއާ، ޅ. ހިންވަރު ރޯލްގޯލްގެ، އައިޝަތު އަބްދުﷲގެ އިތުރުން ސ. ހިތަދޫ ނެދުންގެ، މަރިޔަމް ޝިއުނާގެ އަދި ދަފްތަރު ނަމްބަރު 3366 އަލީ އަޝްރަފް އެވެ.\nއޭސީސީއަށް ކުރިމަތިލި މީހުން\n1. ފާތިމަދު އަނޫލާ، ގ. ވަޑިނޮޅުގެ\n2. އާރިފް ރަޝީދު، ބާޑްވިލާ، ބ. ތުޅާދޫ\n3. ޒީނިޔާ އަބްދުﷲ، މަދޮށިމާގެ، ހއ. ބާރަށް\n4. އިބްރާހިމް ޝަކީލް، ދަފްތަރު ނަމްބަރު 3654\n5. އައިޝަތު އަބްދުﷲ، ރޯލްގޯލްގެ، ޅ. ހިންވަރު\n6. މަރިޔަމް ޝިއުނާ، ނެދުންގެ، ސ. ހިތަދޫ\n7. މުޖުތަބާ ހަމީދު، ދީފްރޮމްގެ، ރ. ކަދޮޅުދޫ\n8. އަލީ އަޝްރަފު، ދަފްތަރު ނަމްބަރު 3366\n9. މަރިޔަމް އަހުމަދު. ގ. ޓުރަސްޓްހޯމް\n10. ނިޔާޒު އިބްރާހިމް، ބްރޫމް، ގދ. ތިނަދޫ (ކުރީގެ އޮޑިޓާ ޖެނެރަލް)\n11. އަބްދުﷲ މިޒްއާން، ރަތްވިލާގެ، ކަނދޮޅުދޫ\n12. އާދަމް ޝާމިލް، ރަތްވިލާގެ، ތ. ވިލުފުށި\nމިނިވަން މުއައްސަސާތަކުގެ ކޮމިޓީ އިން އެ 12 މީހުންގެ ނަން ދިރާސާކޮށް އެ ފަރާތްތައް އިންޓަވިއު ކުރުމަށްފަހު ކޮމިޓީން އެކުލަވައިލި ރިޕޯޓުގައިވާ ގޮތުން، އެންމެ މަތިން މާކްސް ލިބުނީ އިބްރާހިމް ޝަކީލަށެވެ. އޭނާއަށް 77.7 މާކްސް ލިބުނެވެ. ދެން އެންމެ މަތިން ލިބުނީ އާދަމް ޝާމިލް އަށެވެ. އެއީ 77.3 މާކްސް އެވެ. އެކަމަކު މަޖިލީހުގެ ތަޅުމުން އޭނާއަށް އޭސީސީއަށް އައްޔަން ކުރަން ތާއީދެއް ނުލިބުނެވެ.\nއޭގެ އިތުރުން ފާތިމަތު އަނޫލާއަށް ލިބުނީ 77.2 މާކްސް އެވެ. މަރިޔަމް ޝިއުނާއަށް 77 މާކްސް އަދި އާއިޝަތު އަބްދުﷲ އަށް 75 މާކްސް ލިބުނެވެ. ނިޔާޒްއަށް ކޮމިޓީ މަރުހަލާގައި ވެސް އެކަށީގެންވާ މާކްސްއެއް ނުލިބެ އެވެ. އޭނާއަށް ލިބުނީ 67.5 މާކްސް އެވެ.\nރައްޔިތުންގެ މަޖިލިސް އޭސީސީ\nނަޝީދު އޭސީސީއަށް: އެހެން ކަންކަންވެސް ބައްލަވާތި!\nއޭސީސީގެ އެންގުން، މަޖިލީހަށްވީ ބޮޑު މަޖަލަކަށް!\n444 ރުފިޔާ ދައްކަން އޭސީސީން ނަޝީދަށް އަންގައިފި\nއޭސީސީ ރިޕޯޓް ސިއްރު ކުރުމުން ފާޑު ކިޔަނީ


Aslam aai Imraan Fuluhunnah Thaureefu Kohffi އަސްލަމްއާއި އިމްރާން ފުލުހުންނަށް ތައުރީފު ކޮށްފި – Huvadhoo News Aslam aai Imraan Fuluhunnah Thaureefu Kohffi Huvadhoo News\nއަސްލަމްއާއި އިމްރާން ފުލުހުންނަށް ތައުރީފު ކޮށްފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާ އާއި ގުޅިގެން ފުލުހުން ކުރިއަށް ގެންދާ ތަހުގީގަށް މަޖިލީހުގެ 241 ކޮމިޓީގެ މުގައްރިރު މުހައްމަދު އަސްލަމްގެ އިތުރުން ހޯމް މިނިސްޓަރު އިމްރާން އަބްދުﷲ ތައުރީފު ކުރައްވައިފި އެވެ.\nމި ދެބޭފުޅުން ފުލުހުންނަށް ތައުރީފު ކުރަށްވާފައި މިވަނީ ފުލުހުން ކުރިޔަށް ގެންދިޔަ ތަހުގީގު ގިނަ މައުލޫމާތު ތަކެއްް ރޭގެ ވަގުތެއްގައި ހާމަ ކޮޮށްފައިވަނިކޮށެވެ.\nމި މައްސަލައާއި ގުޅިގެން އަސްލަމް ވިދާޅުވީ ހަމަލާގެ އެންމެ ފުނަށް ފުލުހުންގެ ތަހުގީގުގައި ވާސިލްވާނެ ކަމަށް އުއްމީދު ކުރައްވާ ކަމަށެވެ.\n“ހައެއް މެއިގައި ރައީސް ނަޝީދު އަވަހާރަކޮށްލުމަށް ދިން ބޮމުގެ ހަމަލާގެ ތަހުގީގުގައި ޕޮލިސް އިން ހޯއްދަވަމުން ގެންދަވާ ކުރިއެރިއެރުން ތަކަށް ތައުރީފުކުރަން. މި ތަހުގީގު ނިމޭއިރު މި ހަމަލާގެ އެންމެ ފުނަށް ވާސިލު ވެވޭނެ ކަމަށް އުއްމީދު ކުރަން،” – އަސްލަމް\nރައީސް ނަޝީދަށް ތާއީދު ކުރައްވާ އެމްޑީޕީގެ ބައެއް ބޭފުޅުން ގެންދެވީ ފުލުހުންގެ ތަހުގީގު ލަސްކަމާއި ހަމަލާއަށް ފަންޑް ކުރި މީހުން ނުހޯދޭ ކަމަށް ބުނެ ފުލުހުންނަށް ކެނޑިނޭޅި ފާޑުކިޔަމުން ދިޔައިރުވެސް އަސްލަމް ގެންދެވީ ފުލުހުންގެ ތަހުގީގު ވަރަށް ރަނގަޅު އިންތިޒާމެއްގެ ތެރެއިން ކުރިއަށްދާ ކަމާއި ތަހުގީގު މައުލޫމާތު ފުލުހުން މަޖިލީހާއި ހިއްސާކުރަމުންދާ ކަމަށް ވިދާޅުވަމުންނެވެ. އަދި ފުލުހުންނަށް އެކަށީގެންވާ ވަގުތު ދިނުމަށް ވެސް އަސްލަމް އެދިވަޑައިގެންފައިވެ އެވެ.\n6 މެއި ގައި @MohamedNasheed އަވާހާރަ ކޮއްލުމަށް ދިން ބޮމުގެ ހަމަލާ ގެ ތަޚްޤީގު ގައި @PoliceMv އިން ހޯއްދަވަމުން ގެންދަވާ ކުރިއެރިއެރުން ތަކަށް ތައުރީފުކުރަން. މި ތަޚްޤީގު ނިމޭއިރު މި ހަމަލާގެ އެންމެ ފުނަށް ވާސިލު ވެވޭނެ ކަމަށް އުއްމީދު ކުރަން!\n— Mohamed Aslam (@aslamdp) July 24, 2021\nމައުލޫމާތުތައް އާންމުކުރުމާއި ގުޅިގެން މިނިސްޓަރ އިމްރާން ކުރެއްވި ޓްވީޓްތަކެއްގައި ވިދާޅުވީ މެއި ހައެއްގެ ހަމަލާގެ ތަހުގީގަކީ މިހާތަނަށް ފުލުހުން ހިންގާފައިވާ އެންމެ ބޮޑު އަދި އެންމެ ބުރަ އަދި އެންމެ ކާމިޔާބު އެއް ތަހުގީގު ކަމަށެވެ. އަދި ފުލުހުން ކުރެއްވި ބުރަ މަސައްކަތް ބަލައިގަންނަ ކަމުގައެވެ.\n“ގިނަ ގޮންޖެހުންތަކާއެކު ފުލުހުންގެ ހުރިހާ ބަހާތަކެއްގެ އެތައް ސަތޭކަ ފުލުހުންގެ ބައިވެރިވުމާއެކު ތަހުގީގު ކާމިޔާބު ކުރުމަށް ކުރެވުނު މަސައްކަތް ބަލައިގަންނަން،” – އިމްރާން\nMay6ge hamalaage thahuqeeq akee mihaathanah fuluhun hingaafaivaa emme bodu, emme bura adhi emme kaamiyaabu eh thahuqeeq. Gina gonjehun thakaa eku fuluhun ge hurihaa bahaathakehge ethah satheyka fuluhunge baiverivumaaeku thahuqeeq kaamiyaabu kurumah kurevunu masahkayi balaigannan.\n— Imran Abdulla (@ShimranAb) July 24, 2021\nރާއްޖޭގެ ތާރީހުގައި ހިނގާފައިވާ އެެފަދަ އެންމެ ނުރައްކާތެރި ހަމަލާގެ ތަހުގީގު ތަކުގެ މައްޗަށް ބިނާކޮށް ޕްރޮސެކިއުޓް ކުރުމަށް ކުރަންޖެހޭ އެންމެހާ ކަންކަން ޕީޖީ ކުރައްވާނެ ކަމުގެ ފުރިހަމަ ޔަގީންކަން އެބައޮތް ކަމަށްވެސް އޭނާ ވިދާޅުވިއެވެ.\nހޯމްމިނިސްޓަރ ރައީސް މުހައްމަދު ނަޝީދު މަޖިލީސް ފުލުހުން